
Sfântul mucenic Sava Gotul de la Buzău (334 — $372) 
(12 aprilie) 


Materiale despre Sfântul mucenic Sava Gotul de la Buzău: 


Sfântul Sava de la Buzău, cunoscut mai adesea drept Sava Gotul s-a născut în anul 
334 în regiunea Buzăului, în apropiere de râul Mousaios (Buzăul de azi), din 
părinţi creştini şi a trăit în zona deluroasă a Subcarpaților de curbură. Actul său de 
martirizare precizează că ar fi fost cantor sau dascăl în interiorul comunităţilor 
religioase de acolo. Este celebrat, în cultul român ortodox, la 12 aprilie (deşi apare 

alteori în dreptul zilei de 18 aprilie), iar conform calendarului romano-catolic, pe 
28 aprilie. 

Evanghelia şi Apostolul zilei 


SSI ne va uz 


Evanghelia 


17. Aceasta vă poruncesc: să vă iubiţi unul pe altul. 
18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine, şi pe voi vă vor prigoni; dacă 
au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu Îl voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 

27. Şi voi mărturisiţi, pentru că de la început sunteţi cu Mine. 


1. Acestea vi le-am spus, ca să nu vă smintiţi. 
2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Apostol 


Fraţilor, 

26. Un astfel de Arhiereu se cuvenea să avem: sfânt, fără de răutate, fără de 
pată, osebit de cei păcătoşi şi fiind mai presus decât cerurile. 

27. EL nu are nevoie să aducă zilnic jertfe, ca arhiereii: întâi pentru păcatele lor, 
apoi pentru ale poporului, căci El a făcut aceasta o dată pentru totdeauna, 
aducându-Se jertfă pe Sine însuşi. 

28. Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul veacului. 


1. Lucru de căpetenie din cele spuse este că avem astfel de Arhiereu care a şezut 
de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi nu 
omul. 


XP PP PP IP IP 3 E II II II 2 E E E XX 
Xp PX IP IP 3 5 E II II 2 2 2 E E XXX 


Ar Dr dr Dr Dr dr Dr dr dr dr dr dr dr dr e de dr A dr Ar A dr dr 


e 


XP XP IP 3 2 2 0 E 30 30 3 2 2 2 E 7 30 e 3 2 E 2 2 E DP E XX 


E 


Ar Ar Ar dr Dr dr dr dr dr dr dr dr dr dr dr dr dr dr dr dr dr dr dr dr Ar 


Slujba Sfântului mare mucenic Sava de la Buzău 


La Vecernia mică 
La Doamne, strigat-am... se pun stihirile pe 4, glas 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi acum, credincioşilor, să lăudăm cântând pe prea măritul Sava, apărătorul 
credinţei, pe cel ce strălucit a mărturisit înaintea păgânilor şi pe pământul românesc 
dreapta credinţă a predicat, iar acum lui Hristos se roagă pentru noi (de 2 ori). 


Xe A A Xe XI E A E XE XI A A 


XX 


Aer de de Ar de Ar de Ar de Ar de Ar dr Ar de Ar dr Ar dr Ar de Ar dr Ar A 


Xp PP PP XX 


Die De de De Dr De De De De De De Dr Dr de De De dr De Dr Dr De de de dr drd 


Xp XP XP XP 3 IE E 2 E 30 E 3 2 2 2 2 e 30 E IE IE 2 E DP E E XX 


Mijlocitor către Domnul am câştigat noi toți pe mucenicul Sava, de chinuri purtă- 
torul, că sângele vărsat pentru Dumnezeu a sfinţit pământul nostru şi, înecat fiind 
de păgâni cu lemnul, pe Cel răstignit pe lemn îl roagă pentru noi. 


Păzitor al credinţei te-ai arătat atunci când te sileau să guşti cele oprite, dar toată 
tirania păgânilor defăimând, pe Hristos L-ai mărturisit şi întăreai prin cuvinte pe 
frații tăi întru poruncile Mântuitorului. 


Slavă Tatălui şi Fiului şi Sfântului Duh, glas 5 


Adusu-te-ai lui Dumnezeu jertfă prea bine primită, mare mucenice Sava, mărtu- 
risind pe Hristos înaintea păgânilor; şi ca o stea te-ai arătat pe tăria Bisericii, ruşi- 
nând pe cei ce slujeau stelelor. Pentru aceasta, roagă-te, de Dumnezeu fericite, să 
ne mântuim noi toţi, cei ce cu credinţă serbăm sfântă pomenirea ta. 


Şi acum şi pururea şi în vecii vecilor. Amin (a Născătoarei de Dumnezeu), ace- 
laşi glas 


Născătoare de Dumnezeu, ceea ce eşti izbăvitoare tare celor ce nădăjduiesc întru 
tine, îndreptează-ne pe noi la liniştea cea lină a dumnezeieştii voiri, rugând pe 
Hristos Dumnezeu, împreună cu mucenicul Sava, să se mântuiască sufletele noa- 
stre. 

La Stihoavnă 


Stihirile, glas 3: 


Mucenice Sfinte Sava, cel ce ai strălucit cu tăria credinţei tale, întăreşte-ne şi pe 
noi pe piatra credinţei, ca să păzim fără strămutare dogmele părintești. 


Stih: Prin sfinţii care sunt de pe pământul Lui, minunate a făcut Domnul toate 
voile Sale întru dânşii. 


Precum cel ce te-ai adus jertfă bine primită lui Dumnezeu, jertfa noastră de laudă 
primind-o, roagă pe Milostivul Dumnezeu să păzească sfântă Biserica Sa de toată 


vătămarea şi nevoia. 


Stih: Cântaţi Domnului toţi cuvioşii Lui şi lăudaţi pomenirea sfinţeniei Lui. 

Neîntrecutule cântăreţ al învierii lui Hristos, cel ce dar ai primit de la Dumnezeu, 
întăreşte-ne pe noi spre slujba Bisericii noastre dreptslăvitoare, cerând pace şi milă 
pentru sufletele noastre. 


Slavă Tatălui şi Fiului şi Sfântului Duh, glas 6 


Veniţi toţi credincioşii, cu nădejde să alergăm la Biserica cinstitului propovăduitor 
al lui Hristos, strigându-i din adâncul sufletelor: Roagă-te neîncetat, Sfinte mu- 
cenice Sava, pentru pacea Bisericii şi pentru mântuirea sufletelor noastre. 


Şi acum şi pururea şi în vecii vecilor. Amin (a Născătoarei de Dumnezeu), ace- 
laşi glas 


Născătoare de Dumnezeu, tu eşti viţa cea adevărată, care ai odrăslit rodul vieţii; ţie 
ne rugăm: Mijloceşte, Stăpână, împreună cu mucenicul Sava, să se mântuiască su- 
fletele noastre. 


Tropar, glas 4: Astăzi, duhovniceşte prăznuieşte Biserica drepteredincioşilor ro- 
mâni şi cu bucurie strigă: Veniţi, iubitorilor de mucenici, să serbăm pomenirea cea 
de peste an a luptelor mucenicului Sava! Că acesta dintre noi cu voia lui Dumne- 
zeu răsărind, a înflorit minunat, aducând Stăpânului rod bogat şi bine primit, prin 
mucenicie. lar acum se roagă neîncetat în ceruri, să se mântuiască sufletele noastre. 


Slavă Tatălui şi Fiului şi Sfântului Duh. 
Alt tropar, glas 3: Purtătorule de chinuri Sava, cela ce în apă ai fost omorât de 
către goții păgâni, roagă pe Milostivul Dumnezeu ca să dea iertare de greşeli sufle- 


telor noastre. 


Şi acum şi pururea şi în vecii vecilor. Amin (a Născătoarei de Dumnezeu), - In- 
vierii, acelaşi glas 


Pe tine, ceea ce ai mijlocit mântuirea neamului omenesc, te lăudăm, Născătoare de 
Dumnezeu Fecioară, căci cu trupul cel luat din tine, Fiul tău şi Dumnezeul nostru 
prin Cruce luând patima, ne-a mântuit pe noi din stricăciune, ca un iubitor de 
oameni. 


La Vecernia mare 


La Doamne strigat-am..., se pun stihirile pe 8, glas 8: 

Podobie: Ce vă vom numi pe voi Sfinţilor? Heruvimi că întru voi S-a odihnit 
Hristos, serafimi ca neîncetat l-aţi proslăvit pe Dânsul, îngeri că de trup v-aţi lepă- 
dat, puteri că lucraţi minunile; multe sunt numele voastre şi mai mari darurile 
rugaţi-vă să se mântuiască sufletele noastre. 


Cum te vom numi pe tine, Sfinte Sava? Mucenic, că pe Hristos L-ai mărturisit; 
nevoitor, că ai supus trupul duhului; râvnitor, că n-ai fugit de mucenicie; stâlp al 
Bisericii, că ai învăţat pe creştini să nu se lepede de credinţă; multe sunt numele 
virtuţilor tale, dar mai multe darurile; roagă-te să se mântuiască sufletele noastre 
(de 2 on). 


Cum te vom chema pe tine, Sfinte Sava? Alăută însuflețită, fundcă ai cântat lui 
Dumnezeu; mijlocitor, că ai câştigat îndrăzneală către Hristos; lăcaş al Duhului şi 
apărător al creştinătăţii; predicator iscusit al dogmelor; roagă-te neîncetat, mu- 
cenice prea mărite, pentru pacea Bisericii şi pentru mântuirea sufletelor noastre (de 
2 ori). 


Veniţi să cinstim pe mucenicul Sava, pe cel ce s-a arătat purtător de chinuri prea 
mărit, pe cel ce a răbdat zdrobirea trupului, pe cel ce a suferit bicele şi toată 
chinuirea spre bucurie o a socotit, că ştiind făgăduinţa cea nemincinoasă a Stă- 
pânului tuturor, pentru Dânsul punând viaţa cea de aici, pe cea de veci o a do- 
bândit. 


Alte stihiri, glas 8: 


Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


O, prea slăvită serbare a sfântului mucenic de bucurie ne umple astăzi, că sfinţeşte 
inimile şi sufletele noastre şi îndreptează dorinţele cugetului nostru spre cele ne- 
materiale, prin privirea vieţii sale, cea împodobită cu virtuţi şi fapte dumnezeieşti. 


O, îndelungă răbdarea mucenicului Sava, cel ce s-a arătat slujitor al Bisericii lui 
Hristos; că a biruit păgânătatea vrăjmaşilor, cu puterea credinţei, şi răbdarea chi- 
nuiri, cu dragostea lui Hristos, pe care îl roagă acum pentru sufletele noastre. 


Bucură-te, mucenice prea mărite, apărătorule al Ortodoxiei, care adăpi totdeauna 
cu vinul umilinţei sufletele celor ce te prăznuiesc; bucură-te, slugă înţeleaptă, care 

ai înmulțit talantul cel dat ţie, şi bunule neguţător duhovnicesc, care ţi-ai agonisit 
nejefuită comoară în ceruri şi, punându-ţi viaţa pentru Hristos, cununa slavei ai 
dobândit. 


Slavă Tatălui şi Fiului şi Sfântului Duh, glas 5 


Să trâmbiţăm cu trâmbiţa de cântări, să săltăm în cele de praznic şi să dănţuim, bu- 
curându-ne de prăznuirea cea de peste an a purtătorului de chinuri mucenic; preoţii 
şi monahii, cu tot poporul, să laude pe robul cel ales al Împăratului tuturor, pe cel 
ce cu într-armarea dumnezeiescului Duh a biruit pe tiranii cei păgâni şi a surpat 
îndrăznirile lui Veliar; păstorii şi învățătorii să laude pe îndreptătorul şi învățătorul, 
pe cel ce a întărit poporul în Ortodoxie; pe cel curat în dogme; pe cel mult păti- 
mitor; pe cel lăudat de marele Vasilie, pe coroana cea scumpă a ţării noastre şi pe 
marele ajutător, lăudându-l toţi, să zicem: Prea lăudate Sava, mărturisitorule al lui 
Hristos, sârguieşte şi ne scoate pe noi dintru aceste nevoi şi mântuieşte pe poporul 
tău, cu rugăciunile tale. 


Şi acum şi pururea şi în vecii vecilor. Amin (a Născătoarei de Dumnezeu), 


Stihira praznicului sau Dogmatica glasului 5: În Marea Roşie, chipul Miresei celei 
neispitite de nuntă s-a scris oarecând. Acolo Moise despărțitor al apei, iar aici 
Gavriil slujitor al minunii. Atunci adâncul I-a trecut pedestru neudat Israel, iar aici 
pe Hristos L-a născut fără sămânță Fecioara. Marea, după trecerea lui Israel, a ră- 
mas neumblată, iar cea fără prihană, după naşterea lui Emanuel, a rămas nestricată. 
Cela ce eşti şi mai înainte ai fost şi Te-ai arătat ca un om, Dumnezeule, miluieşte- 
ne pe noi. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 

Prochimenul zilei; Paremiile de la Sfântul mare mucenic Gheorghe (23 aprilie) 


La Litie 


Stihirile, glas 1, însuşi glasul: 

Bucură-te întru Domnul, pământ românesc, că din tine a odrăslit pârga jertfită lui 
Hristos, marele între mucenici Sava, care pentru dreapta credinţă moarte a primit 
ŞI, îndrăznire câştigând, neîncetat mijloceşte pentru apărarea ţării acesteia şi pentru 
mântuirea sufletelor noastre. 


În toată creştinătatea, sfinte, s-a vestit cinstirea ta, căci ai fost lăudat de marele Va- 
sile, fiind numit jertfă bine primită, tare mijlocitor şi credincios dogmelor orto- 
doxe; pentru aceasta, nu înceta a te ruga lui Hristos Dumnezeu pentru pacea Bise- 
ricii şi pentru mântuirea sufletelor noastre. 


Piatră de temelie şi păzitor te are Eparhia Buzăului, că ai arătat pământul nostru 
altar prea curat de jertfă, de pe care mireasmă cu bun miros s-a suit către Hristos 
sufletul tău cu virtuţi împodobit, Sfinte Sava; iar acum, înaintea Luminii celei în 
trei străluciri, cere pace şi milă pentru sufletele noastre. 


După vrednicie alergăm la mijlocirea ta, mărite Sava, cel ce te-ai arătat pârgă din 
neamul românesc adusă Stăpânului tuturor şi cel ce, luptând pentru răspândirea 
Evangheliei, ai întărit pe creştini în dreapta credinţă, după cum a mărturisit şi 
marele Vasile, că pe pământul strămoşilor noştri domnea credinţa cea curată; 
împreună cu acesta roagă-te pentru pacea Bisericii şi pentru mântuirea sufletelor 
noastre. 


Slavă Tatălui şi Fiului şi Sfântului Duh, glas 5 


Bine vieţuind pe pământul românesc, ai câştigat har de la Dumnezeu, care te-a 
întărit prin minune, că strunjindu-ţi-se trupul şi cu bătăi fiind chinuit, îndată te-ai 
arătat chinuitorilor fără vătămare şi întreg, iar apoi, cu aceasta fiind întărit, ai pri- 
mit cu bucurie moarte pentru Hristos, adică viaţă şi nesfârşită fericire; deci, acum, 
de lumina Celui dorit veselindu-te, pe Acela roagă-L pentru noi, cei ce cu dragoste 
te prăznuim. 


Şi acum şi pururea şi în vecii vecilor. Amin (a Născătoarei de Dumnezeu), ace- 
laşi glas 


Bucură-te, Preasfântă Născătoare de Dumnezeu, limanul şi folosința neamului 
omenesc, care pururea te-ai arătat apărătoare nouă, nevrednicilor, şi solitoare nouă, 
păcătoşilor; roagă-te, Stăpână, cu mucenicul Sava, să se izbăvească ţara noastră de 
toată răutatea vrăjmaşilor şi să fie păzit de Dumnezeu pământul românesc, pe care 
noi îl numim grădina ta. Pentru aceasta, pe tine te fericim, de Dumnezeu Născă- 
toare. 

La Stihoavnă 
Stihirile, glas 5: 
Podobie: Bucură-te, cămara... 


Izbăveşte de primejdii pe cei ce te cinstesc, mucenice prea mărite, şi-i împodobeşte 
pe dânşii cu ajutorul harului, tu, cel ce te-ai împodobit cu virtuțile şi cu lucrarea 
faptelor, cu smerenia surpând mândria, cu sărăcia, cu postul şi cu privegherea ca 
un sihastru arătându-te şi cu propovăduirea ca un apostol, iar prin cântare şi cu- 
noştința dogmelor, după vrednicie te-ai numit slujitor Bisericii lui Hristos. Pe 
Acela roagă-L să dăruiască sufletelor noastre mare milă. 


Stih: Minunat este Dumnezeu întru sfinţii Săi, Dumnezeul lui Israel. 


Pe cel întru mijlocire grabnic ajutător şi apărător al ţării şi poporului nostru, pe cel 
ce este în nevoi mângâietor, veniţi toţi să-l lăudăm, strigând şi zicând: Bucură-te, 
sprijinitorul celor din necazuri; bucură-te, cel ce ai înflorit în pământul cetăţii tale 
ca o prea frumoasă floare a Duhului; bucură-te, ziditorul şi acoperitorul Bisericii 
tale; şi acum nu înceta a mijloci pentru cei ce serbează cu dragoste pomenirea ta, 
slujitorule al lui Hristos. Pe Acela roagă-L să dăruiască sufletelor noastre mare 
milă. 


Stih: Prin sfinţii care sunt de pe pământul Lui, minunate a făcut Domnul toate voi- 
le Sale întru dânşii. 


Veniţi toţi credincioşii să lăudăm pe măritul Sava, pe cel împodobit cu dreapta 
credinţă, cu cucernicia, cu purtarea paşnică şi smerenia, pe cel ce a strălucit cu 
blândeţea şi cu învăţătura, pe cel ce a zdrobit îndrăzneala idolatrilor, pe cel simplu 
la cuvânt şi bogat în cunoştinţă, şi să-i zicem: Roagă-te, prea fericite mucenice, 
pentru cei ce cu credinţă şi cu dragoste cinstesc de bucurie purtătoare şi pururea 
pomenită prăznuirea ta, mijlocind către Hristos să dăruiască sufletelor noastre mare 
milă. 


Slavă Tatălui şi Fiului şi Sfântului Duh, glas 5 
Veseleşte-te pământ românesc, saltă de bucurie, apă a Buzăului, că v-a sfințit pe 


voi, făcându-vă cu adevărat jertfelnic, sângele mucenicului Sava, iar sufletul aces- 
tuia, încununat de Hristos şi în mâinile Acestuia primit, se bucură acum, privind cu 

desfătare lumina Dumnezeirii cea întreit strălucitoare şi se roagă Domnului pentru 
pacea Bisericii şi pentru mântuirea sufletelor noastre. 


Şi acum şi pururea şi în vecii vecilor. Amin (a Născătoarei de Dumnezeu), acela- 
şi glas 


Fericimu-te pe tine, de Dumnezeu Născătoare Fecioară, şi te slăvim credincioşii 
după datorie; pe tine, cetatea cea neclintită şi folositoare tare şi scăparea sufletelor 
noastre. 


La binecuvântarea pâinilor: troparul Sfântului - de 2 ori şi Născătoare de Dumne- 
zeu Fecioară, bucură-te... - o dată. 


La Utrenie 


La Dumnezeu este Domnul..., troparul Sfântului (caută la Vecernia mică) - de 2 
Orl. 


Slavă Tatălui şi Fiului şi Sfântului Duh, celălalt tropar al Sfântului. Și acum şi 
pururea şi în vecii vecilor. Amin (a Născătoarei de Dumnezeu), Invierii, glas 3 
(vezi la Vecernia mică). 


Primul rând de sedealne, glas 4 (forma glasului 6): 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Să serbăm, credincioşii, prăznuirea cea de peste an a celui între mucenici, a mări- 
tului Sava, cel ce este odraslă a pământului românesc şi neîncetat se roagă 
Domnului să ne izbăvim noi din primejdii şi din necazuri. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin (a Născătoarei de Dumnezeu), însăşi podobia 


Spăimântatu-s-a losif, cea mai presus de fire văzând şi în minte a luat ploaia cea 
de pe lână, întru zămislirea ta cea fără sămânță, de Dumnezeu Născătoare, rugul cel 

nears în foc, toiagul lui Aaron ce a odrăslit şi, mărturisind, logodnicul tău şi 
păzitorul preoţilor a strigat: Fecioara naşte şi după naştere iarăşi rămâne Fecioară. 


Al doilea rând de sedealne, glas 4 (forma glasului 6): 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind lo- 
godnicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 

Pe ocrotitorul celor din nevoi, pe pavăza Ortodoxiei, pe cel cinstit de marele 
Vasile, adunându-ne credincioşii, să îl lăudăm, pe Sava, lauda Buzăului, care neîn- 
cetat se roagă Domnului pentru ajutorul şi folosinţa ţării acesteia şi a celor ce 


locuiesc într-însa. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin (a Născătoarei de Dumnezeu), glas şi Podobie - aceleaşi 


Spăimântatu-s-au, curată, toate cetele îngereşti de înfricoşătoarea taină a naşterii 
tale; cum Cel ce ţine toate numai cu voia, în braţele tale ca un om Se ţine şi 
primeşte început Cel mai-nainte de veci şi cu lapte Se hrăneşte Cel ce hrăneşte 
toată suflarea cu negrăită bunătate; şi pe tine, ca pe adevărata Maică a lui Dumne- 
zeu, lăudându-te, te măresc. 
Polieleul obişnuit (Robii Domnului... şi Mărturisiţi-vă Domnului...) 

Mărimurile 


Stih 1: Trecut-am prin foc şi prin apă, dar ne-ai scos pe noi la odihnă. 


Mărimu-te pe tine, de chinuri răbdătorule, Sfinte mucenice Sava, şi cinstim mul- 
tele tale chinuri, pe care le-ai răbdat pentru Hristos. 


Stih 2: Veseliţi-vă întru Domnul şi vă bucuraţi, drepţilor. 


Veniţi toţi iubitorii de mucenici să lăudăm pe purtătorul de chinuri Sava, zicând: pe 
lauda Buzăului. 


Stih 3: Vestiţi întru neamuri mărirea Lui, întru toate popoarele minunile Lui. 

Stih 4: Lumina a răsărit drepţilor, şi celor drepţi cu inima veselie. 
Stih 5: Intru pomenire veşnică va fi dreptul, de auzul rău nu se va teme. 
Stih 6: Fericiţi sunt cei ce locuiesc în casa Ta, în vecii vecilor Te vor lăuda. 


Slavă Tatălui şi Fiului şi Sfântului Duh. 


Slavă Ţie, Treime Sfântă, Părinte, Cuvinte şi Duhule Sfinte, zicând: slavă ie, 
Dumnezeule. 


Și acum şi pururea şi în vecii vecilor. (a Născătoarei de Dumnezeu), 


Bucură-te, cea plină de dar, Marie, Domnul este cu tine, zicând: şi prin tine cu 
noi. 


Aliluia, aliluia, aliluia; slavă Ţie, Dumnezeule! (de 3 ori) 

Sedealna de după polieleu, glas 8 irmologic: Purtătorule de chinuri Sava, întru tot 
lăudate întăreşte Biserica ta, păzeşte-o şi o izbăveşte de toată vătămarea, iar pentru 
cei ce te cheamă fii grabnic ajutător, rugând pentru noi pe Hristos, Cel ce are mare 


milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu). 


Fecioară prea curată, fii nouă scăpare, ajutor întru lucrarea faptelor bune, povă- 
ţuitoare în toată viaţa noastră şi îndreptătoare către veşnica şi dorita mântuire. 


Antifonul întâi al glasului 4. 


Prochimen, glasul 4: Tăria mea şi lauda mea este Domnul şi mi-a fost mie spre 
mântuire. 


Stih: Veseli-se-va cel drept de Domnul şi va nădăjdui întru EI. 
Apoi: Toată suflarea... 


Evanghelia Sfântului, de la Luca (21,12-19) - Marţi în săptămâna a 29-a după Ru- 
salii - aceeaşi cu cea de la Utrenia Sfântului Gheorghe. 

1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glas 2 


Pentru rugăciunile mucenicului Tău Sava, Milostive, curăţeşte mulțimea gre- 
şelilor noastre. 


Şi acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 

Stihiră, glas 6 (aceasta se zice înainte de Paşti): Sfinte mucenice Sava, în tot pă- 
mântul a ieşit vestirea chinurilor tale, pentru aceasta în ceruri ai aflat plata oste- 
nelilor tale; taberele diavoleşti le-ai pierdut, cetele îngereşti le-ai ajuns, a căror 
viaţă fără prihană ai urmat; îndrăznire având către Hristos Dumnezeu, cere pace 
sufletelor noastre. 


lar de va fi pomenirea Sfântului după Paşti, zicem stihira următoare: Luminat se 
împodobeşte astăzi Biserica de pomenirea marelui mucenic Sava, că acesta a biruit 
prin răbdarea chinuirii pe începătorul răutăţii şi vechiul potrivnic, zdrobindu-l cu 
ajutorul armei Crucii, pe care pătimind Hristos şi înviind din morți, ne-a mântuit pe 
noi din stricăciune şi ne-a dăruit mare milă. 


Canonul Sfântului 


Canonul Sfântului, glas 2 (forma glasului 6), al cărui acrostih este: Roagă-te lui 
Dumnezeu pentru noi, Sfinte Sava! 


Cântarea întâi 


Irmos: Veniţi, popoarelor, să cântăm cântare lui Hristos Dumnezeu, cel ce a că- 
lăuzit pe poporul pe care L-a scos din robia egiptenilor, că S-a proslăvit. 


Acrostih: Roagă-te lui Dumnezeu pentru noi, Sfinte Sava! 


Rugăciunile tale cele bine primite nu înceta a le înălța către Dumnezeu, mijlocind 
pentru noi, cei ce suntem în necazuri şi în primejdii, întru tot lăudate mucenice. 


Acrostih: Roagă-te lui Dumnezeu pentru noi, Sfinte Sava! 


Oştile demonilor ce vin asupra noastră, degrab le sfărâmă cu puterea şi darul ce le- 
ai dobândit de la Dumnezeu, Sava, mult pătimitorule şi bunule iubitor. 


Slavă Tatălui şi Fiului şi Sfântului Duh. 


Acum împresuraţi fiind de năvălirile înţelegătorului Amalec, la tine alergăm, mij- 
locitorul nostru, ca să le izgoneşti degrab cu solirea ta cea binefăcătoare. 


Şi acum şi pururea şi în vecii vecilor. Amin (a Născătoarei de Dumnezeu), 

Gândurile cele rele ale inimi mele, Fecioară, degrab le preschimbă în gânduri şi 
cugete drept-slăvitoare de Dumnezeu, ca să te laud pe tine, prea bună. 


Catavasiile Praznicului sau irmoasele Triodului. 
Cântarea a 3-a 


Irmos: Intăreşte-ne pe noi întru Tine, Doamne, cela ce prin lemn ai omorât păca- 
tul, şi frica Ta o sădeşte în inimile noastre, a celor ce Te lăudăm pe Tine. 


Acrostih: Roagă-te lui Dumnezeu pentru noi, Sfinte Sava! 


Altar de jertfă ţi s-a făcut pământul românesc, pe care ocroteşte-l de vrăjmaşii cei 
văzuţi şi nevăzuţi şi de toată răutatea. 


Acrostih: Roagă-te lui Dumnezeu pentru noi, Sfinte Sava! 


Temelie a creştinătăţii ţării noastre eşti, Sfinte Sava; păzeşte prin mijlocirile tale 
Biserica noastră nevătămată de lupii ce caută să o dezbine. 


Slavă Tatălui şi Fiului şi Sfântului Duh. 


Episcopia dreptmăritorilor creştini în pace şi bunăstare o întăreşte, fericite Sava, 
mărturisitorule al lui Hristos. 


Şi acum şi pururea şi în vecii vecilor. Amin (a Născătoarei de Dumnezeu), 


Lumină născând, Maică prea curată, sufletele noastre cele afundate în noaptea pă- 
catelor luminează-le cu harul Celui născut din tine. 


Sedealne, glas 5: 


Podobie: Pe Cuvântul, Cel împreună fără de început cu Tatăl şi cu Duhul, care S-a 
născut din Fecioară spre mântuirea noastră, să-L lăudăm credincioşii şi să ] ne în- 
chinăm; că bine a voit a Se sui cu trupul pe Cruce şi moarte a răbda, şi a scula pe 
cei morți, întru slăvită învierea Sa. 


Unde vom afla altă scăpare mai bună decât la tine, cel grabnic ajutător întru nevoi, 
mucenicule Sava, prea cinstite; iată acum ne-am adunat cu evlavie, cinstind sfânta 
ta pomenire, ca să luăm prin rugăciunile tale dezlegare din robia păcatelor. 

Slavă Tatălui şi Fiului şi Sfântului Duh. 

Idoleasca cinstire stingând prin pătimiri şi pe Hristos, prin răbdare, neîndoit pre- 
dicând, ca un soare al Duhului ai strălucit, tot întunericul gonind, semănând cu- 
vântul Domnului în pământul nostru; şi acum, pe El rugându-L, cere nouă mân- 


tuire. 


Şi acum şi pururea şi în vecii vecilor. Amin (a Născătoarei de Dumnezeu), ase- 
menea 


De nevoi, de scârbe şi de primejdii scăpând prin tine, Stăpână, cu mulţumire cân- 
tăm: mijloceşte pentru noi la Fiul tău, Hristos, cel ce dăruieşte mila Sa tuturor celor 
ce o cer de la tine, Preasfântă Maică; şi acum, pe El rugându-L, cere nouă mân- 
tuire. 

Cântarea a 4-a 

Irmos: Am auzit, Doamne, glasul... 


Acrostih: Roagă-te lui Dumnezeu pentru noi, Sfinte Sava! 


Unule grabnic spre ajutor, nu înceta rugându-te lui Hristos să ne izbăvească de 
bântuielile vrăjmaşului. 


Acrostih: Roagă-te lui Dumnezeu pentru noi, Sfinte Sava! 


Mâncarea cea jertfită demonilor ai oprit a se lua de creştini şi i-ai întărit pe ei în 
credinţă; tot astfel întăreşte-ne şi pe noi să surpăm meşteşugirile lui Veliar. 


Slavă Tatălui şi Fiului şi Sfântului Duh. 


Neamul creştinesc te-a câştigat cu adevărat izvor de bunătăţi şi caldă folosire; gră- 
beşte, deci, şi mijloceşte pentru sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu), 


Eliberează, curată, mintea mea, de nălucirile celui viclean, sădind într-însa la timp 
potrivit gândul cel bun. 


Cântarea a 5-a 

Irmos: Dătătorule de lumină şi Făcătorule al veacurilor, Doamne, întru lumina po- 
runcilor Tale îndreptează-ne, că afară de Tine pe alt dumnezeu nu cunoaştem. 


Acrostih: Roagă-te lui Dumnezeu pentru noi, Sfinte Sava! 


Zilele vieţii noastre în desfătări cheltuindu-le, ne înfricoşăm de Judecătorul Cel ne- 
mitarnic; ci soleşte pentru iertarea sufletelor noastre, prea fericite mucenice. 


Acrostih: Roagă-te lui Dumnezeu pentru noi, Sfinte Sava! 


Evangheliei împlinitor ai fost, că, în sărăcie petrecând, iar pe tirani înfricoşându-i, 
ai câştigat îndrăznire şi dragoste către Dumnezeu, căruia roagă-te pentru noi toţi. 


Slavă Tatălui şi Fiului şi Sfântului Duh. 

Unde vom fugi de viermele nemilos al conştiinţei? Căci cunoscându-ne povara pă- 
catelor noastre prin care am mâniat pe Dumnezeu şi pe aproapele, nădăjduim în ru- 
găciunile tale spre iertarea noastră. 

Şi acum şi pururea şi în vecii vecilor. Amin (a Născătoarei de Dumnezeu), 
Preasfântă Fecioară, care ai născut pe Cuvântul, Cel cu totul Sfânt, izgoneşte toată 
mâhnirea şi întristarea din sufletele noastre şi îndeamnă gândul nostru să lucreze 
cele bine plăcute lui Dumnezeu, ca să te slăvim cu dragoste. 

Cântarea a 6-a 

Irmos: De adâncul greşellor... 


Acrostih: Roagă-te lui Dumnezeu pentru noi, Sfinte Sava! 


Evlavia urmând, înţelepciune ai dobândit, pe înţelepciunea cea ipostatică iubind-o 
mai mult decât tinereţea şi viaţa, după cuvântul Scripturii. 


Acrostih: Roagă-te lui Dumnezeu pentru noi, Sfinte Sava! 


Nepreţuind noi timpul dat spre mântuire şi în plăcerile veacului acestuia trăind, nu 
ne lăsa, mucenice, ci roagă pe Hristos să ne scoată din noroiul desfătărilor. 


Slavă Tatălui şi Fiului şi Sfântului Duh. 

Trupească desfătare o ai lepădat şi în sărăcie viaţa ta ai petrecut; ci roagă-te pentru 
noi, cei cuprinşi de lenevie, ca să ne umplem de râvnă şi dragoste pentru Hristos. 


Şi acum şi pururea şi în vecii vecilor. Amin (a Născătoarei de Dumnezeu), 


Rai de taină eşti, Născătoare de Dumnezeu Fecioară, întru care pom al vieţii a fost 
Dătătorul de viaţă; pe Acela roagă-L, Maică prea curată, să ne învieze pe noi, cei 
omorâţi de păcate. 


Condac, glas 3: 


Podobie: Fecioara astăzi pe Cel mai presus de ființă naşte, iar pământul peşteră 
Celui neapropiat aduce, Ingerii cu păstorii slavoslovesc, iar magii cu steaua călăto- 
resc, că pentru noi s-a născut prunc tânăr, Dumnezeu cel mai înainte de veci. 


Urcând astăzi de pe pământ la cele cereşti, sfinţite nevoitorule, de la Hristos te-ai 
încununat şi îngerii cu bucurie te-au primit, iar noi, acum, cu laude te cinstim că 
mijloceşti de-a pururea, Sfinte Sava, pentru ţara şi poporul tău. 


Icos: 

Ne minunăm acum, după dreptate, de negrăita ta bărbăţie şi de credinţa ta cea ne- 
clintită şi, cu smerenie, îţi strigăm: 

Bucură-te, al Evangheliei următor; 

Bucură-te, al creştinilor îndrumător; 

Bucură-te, floare crescută în pământul românesc; 

Bucură-te, că ai gonit întunericul păgânesc; 

Bucură-te, păzitorul ținuturilor Buzăului; 

Bucură-te, ocrotitor dat nouă de Dumnezeu; 

Bucură-te, cel plin de dumnezeiesc dor; 

Bucură-te, al Ortodoxiei mărturisitor; 

Bucură-te, Sfinte Sava, cel ce pururea mijloceşti pentru ţara şi poporul tău! 


Sinaxar 


Intru această lună, în douăsprezece zile, facem pomenirea Sfântului marelui mu- 
cenic Sava, cel numit Gotul, care a pătimit pentru Hristos la anul 372, în vremea 
prigoanei lui Atanaric, de la dregătorul Atarid, săvârşindu-se prin înecare în râul 
Buzău. 

aceasta a scris marele Vasile, arhiepiscopul Cezareei Capadociei, cerând moaştele 
sale de la Biserica din Goţia. 


Tot întru această zi, facem pomenirea Sfântului Vasile, episcopul cetății Pariei din 
Asia cea mică, cel care s-a săvârşit la anul 775, mărturisind pentru sfintele icoane. 


Tot întru această zi, pomenirea cuvioasei Antusa, fiica împăratului Constantin Co- 
pronim, care s-a nevoit în mănăstirea numită a Bunei înţelegeri şi care cu pace s-a 
săvârşit în anul 811. 


Tot în această zi, pomenirea Sfinţilor mucenici Dima şi Protion. 


Tot în această zi, pomenirea cuvioşilor mucenici Mina, David şi loan, care au 
pătimit în Palestina în anul 636. 


Tot în această zi, pomenirea cuviosului părintelui nostru Acachie cel nou, care a 
sihăstrit în Schitul Cavsocalivia din Sfântul Munte Athos şi care cu pace s-a să- 


vârşit la anul 1730. 


Tot în această zi pomenim aducerea de la Zila la Constantinopol a cinstitului brâu 
al Preasfintei Născătoare de Dumnezeu, în anul 942. 


Tot în această zi, pomenirea cuviosului Isaac Sirianul care s-a nevoit în Spoletania 
Italiei în veacul al şaselea. 


Tot în această zi, pomenirea Sfântului ierarh Zenon mărturisitorul, episcopul Ve- 
ronei, care cu pace s-a săvârşit la anul 371. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin! 
Cântarea a 7-a 

Irmos: Cei trei tineri au călcat porunca potrivnică lui Dumnezeu de a se închina 
chipului de aur în câmpul Deira şi fund aruncaţi în mijlocul focului, răcorindu-se, 


au cântat: Bine eşti cuvântat Dumnezeul părinților noştri! 


Acrostih: Roagă-te lui Dumnezeu pentru noi, Sfinte Sava! 

O cetate clădită pe munte nu se ascunde, după cuvântul Domnului, deci, nici tu, cel 
clădit duhovniceşte pe munţii dumnezeieştilor fapte, n-ai fost ascuns, ci în toată 
Biserica dreptmăritorilor s-a vestit pomenirea ta. 

Acrostih: Roagă-te lui Dumnezeu pentru noi, Sfinte Sava! 

Ilubitorul de oameni lisus te-a arătat împărțitor de binefaceri duhovniceşti şi tămă- 
duiri trupeşti; pentru aceasta, nu pregeta a ni le dărui nouă, după credinţă şi tre- 
buinţa fiecăruia. 

Slavă Tatălui şi Fiului şi Sfântului Duh. 

Sărăcia şi nevoinţele ţi-au fost porfiră, cântarea cinste şi mucenicia cunună, cel ce 
eşti împărat peste patimi, Sava; pentru aceasta, roagă pe Hristos pentru cei săraci şi 
neputincioşi cu trupul şi pentru cei lipsiţi de ajutorul harului. 

Şi acum şi pururea şi în vecii vecilor. Amin (a Născătoarei de Dumnezeu), 
Fericiţi suntem, curată, căci nădejdea noastră o punem întru tine, şi în felurite ne- 
Vol şi necazuri la tine alergând, nu vom fi ruşinaţi, că tu, Stăpână, toate le poţi, câte 
le voieşti. 

Cântarea a 8-a 

Irmos: Pe Dumnezeu, cel ce S-a pogorât în cuptorul cel cu foc către tinerii evre- 
ieşti şi văpaia întru răcoreală a prefăcut-o, ca pe Domnul lăudaţi-L lucrurile şi-L 
prea înălţaţi întru toţi vecii. 


Acrostih: Roagă-te lui Dumnezeu pentru noi, Sfinte Sava! 


In chipul focului, cu ochii cei sufleteşti vedem strălucind slava ta cea cu bună cu- 
viință; cu lumina ei luminează, mucenice, negura neştiinţei de la cei ce te laudă. 


Acrostih: Roagă-te lui Dumnezeu pentru noi, Sfinte Sava! 


Noian de ispite împresurându-ne, alergăm cu nădejde la a ta folosință, mucenice 
Sava, ca cel ce ocroteşti ţara şi poporul tău. 


Binecuvântăm pe Tatăl, şi pe Fiul şi pe Sfântul Duh, Domnul. 

Temelie creştinismului românesc te-a arătat Dumnezeu şi S-a milostivit a te ridica 
din neamul nostru mijlocitor către Dânsul; pentru aceasta, acum suntem îndreptățiți 
a-l cânta: Bine eşti cuvântat, Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu), 


Episcopiei cetăţi mucenicului eşti ocrotitoare, Născătoare de Dumnezeu; apără pe 
cei ce te cinstesc pe tine de toată nevoia, rugându-te împreună cu mucenicul Sava 
pentru pacea şi bunăstarea poporului românesc. 


Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-Se pentru noi credincioşii, cu un gând întru laude să-L 
mărim. 

Stih: Măreşte, suflete al meu, pe slăvitul Sava, lauda Buzăului. 

Sfinţitul nostru părinte, prea lăudatul Vasile, pildă ne-a dăruit să te cinstim, sfinte 
şi slăvite mare mucenic, căci prin tine-L cinstim şi-L prea mărim pe Cel ce e singur 
Sfânt şi Dătător sfinţenie. 

Stih: Măreşte, suflete al meu, pe apărătorul credinţei cel prea strălucit. 

Această sfântă serbare a mucenicului Sava pe toţi ne îndeamnă a-i striga: Nu înceta 
a te ruga pentru noi, cei ce suntem în necazuri şi-n primejdii, în scârbe şi-n nevoi, 
cerând nouă iertare şi dezlegare de greşeli. 

Stih: Măreşte suflete al meu, pe slăvitul Sava, lauda Buzăului. 

Viaţa ta, prea mărite, ca o făclie în sfeşnic tuturor minunat a strălucit, izgonind tot 
întunericul păgân, căci, prin credinţă şi fapte, lumină te-ai făcut şi acum vezi în ce- 
ruri Lumină ipostatică. 

Stih: Măreşte, suflete al meu, pe Stăpâna, Născătoarea de Dumnezeu. 

Aleasă Doamnă Fecioară, de Dumnezeu Născătoare, prin Cruce Fiul tău moartea 


călcând, tuturor viaţă a dăruit; deci, şi pe tine, curată, ca pe o Maică a vieţii te cin- 
stim, credincioşii prin tine mulțimi de daruri dobândind. 

Alte stihiri: 


Irmos: Fiul Părintelui Celui fără de început, Dumnezeu şi Domnul, întrupându-Se 
din Fecioară, S-a arătat nouă, ca să lumineze pe cele întunecate şi să adune pe cele 
risipite. Pentru aceasta pe Născătoarea de Dumnezeu cea prea lăudată o mărim. 


Stih: Măreşte, suflete al meu, pe apărătorul credinţei cel prea strălucit. 


Pe bunul biruitor şi mucenicul lui Hristos, pe sfințitul şi bunul mijlocitor, pe apă- 
rătorul celor ce îl cinstesc, pe sprijinitorul şi slava Bisericii, în cântări cinstindu-l îl 
mărim. 


Stih: Măreşte, suflete al meu, pe slăvitul Sava, lauda Buzăului. 
Pe robul cel înţelept al împăratului Hristos, pe acela ce nădejdea sa toată în cer a 


pus, pe cel ce comoară a dobândit, veniţi, credincioşii, cu laude să-l slăvim, cin- 
stind sfântă prăznuirea sa. 


Stih: Măreşte, suflete al meu, pe Stăpâna, Născătoarea de Dumnezeu. 


Pe Maica lui Dumnezeu şi Stăpâna tuturor, pe curata Fecioară toţi o cinstim acum 
şi cu Gavriil neîncetat să o lăudăm: Bucură-te Sfântă, cea plină de dar, care pe Cel 
Sfânt L-ai născut cu trup. 


Luminânda, glas 3: 


Podobie: Cu trupul adormind ca un muritor, Impărate şi Doamne, a treia zi ai în- 
viat, pe Adam din stricăciune ridicând şi moartea pierzând-u-o, Paştile nestrică- 
ciunii, lumii de mântuire. 


De dragostea Stăpânului fiind aprins, mucenice, prin bărbăteasca înţelepciune ai 
gonit negura înşelăciunii şi pe Hristos mărturisindu-L, prea luminoasă cunună ai 
primit. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin (a Născătoarei de Dumnezeu), a praznicului sau a postului, glas 3 


Trimite lumina Ta cea pururea veşnică şi luminează inima mea, Hristoase Dumne- 
zeule, pentru rugăciunile Născătoarei de Dumnezeu, şi mă mântuieşte. 

La Laude 
Se pun stihirile pe 4, glas 2: 
Podobie: Cu ce cununi de laudă... 


Cu ce sfinte cântări de laudă vom cinsti, după vrednicie şi dreptate, pe cel încu- 
nunat de Dumnezeu cu luminata cunună a slavei, pe apărătorul cetăţii sale, pe cel 
ce este grabnic ajutător, pe cântăreţul Învierii lui Hristos, pe slava şi întărirea orto- 
docşilor români, pe cel lăudat de marele Vasile, pe prea înțeleptul slujitor al Sfintei 
Biserici, pe cel ce pentru sufletele noastre se roagă lui Hristos, Dumnezeul nostru, 
cel ce are mare milă (de 2 ori). 


Cu ce glasuri de veselie vom slăvi astăzi, credincioşilor, pe mucenicul Sava, pe cel 
ce este pilda sfinţeniei, pe cel cu vieţuirea ca un sihastru, pe cel ce îndelung a păti- 
mit, pe mărturisitorul adevărului, pe slujitorul Bisericii lui Hristos, pe iubitorul de 
feciorie, pe propovăduitorul credinţei, pe stâlpul cel neclintit al Ortodoxiei, pe cel 
ce se roagă pentru noi lui Hristos, Dumnezeul nostru, cel ce are mare milă. 


Cu sfințite cântări de laudă să serbăm acum toţi credincioşii prăznuirea cea de pe- 
ste an a purtătorului de chinuri, că deşi acesta este cu trupul în Cezareea, dar cu 
duhul stă în fală, ca un îndumnezeit după har, împlinind toate cererile de folos tu- 
turor celor ce cu credinţă şi cu dragoste se roagă lui, şi să zicem: Nu înceta a te ru- 
ga pentru noi lui Hristos, Dumnezeul nostru, cel ce are mare milă. 


Slavă Tatălui şi Fiului şi Sfântului Duh, glas 6 


Sfinte mucenice Sava, în tot pământul a ieşit vestirea chinurilor tale, pentru aceasta 
în ceruri ai aflat plata ostenelilor tale; taberele diavoleşti le-ai pierdut, cetele înge- 
reşti le-ai ajuns, a căror viaţă fără prihană ai urmat; îndrăznire având către Hristos 
Dumnezeu, cere pace sufletelor noastre. 


Şi acum şi pururea şi în vecii vecilor. Amin (a Născătoarei de Dumnezeu), glas 
6, iar de va fi după Paşti, se cântă: Ziua Invierii... 


Născătoare de Dumnezeu, tu eşti viţa cea adevărată care ai odrăslit rodul vieţii; ţie 
ne rugăm: Roagă-te, Stăpână, cu mucenicul Sava, să se mântuiască sufletele noa- 
stre. 

Doxologia mare 


Apoi troparele (caută la Vecernia mică), ectenia întreită, ectenia cererilor şi otpu- 
stul. La Ceasuri, chiar de este Post, se pun troparul şi condacul Sfântului. 


La Liturghie 


De se va întâmpla într-una din zilele de rând ale Postului mare, se cuvine a şti că 
nu se face Liturghia Sfântului loan sau a marelui Vasile, ci Liturghia Darurilor 
celor mai înainte sfințite, după canonul 52 al Sinodului Trulan. 


De se va întâmpla pomenirea Sfântului Sava în Săptămâna Patimilor, se mută 
serbarea lui în Săptămâna Luminată. În acest caz, la Liturghie se pun Antifoanele 
Paştilor, iar după Vohod se cântă: Hristos a înviat!, Ipacoi al Învierii, Slavă..., 
Troparul Sfântului, Şi acum..., Condacul Paştilor. În loc de Sfinte Dumnezeule se 
cântă Câţi în Hristos, Apostolul şi Evanghelia Praznicului şi ale Sfântului. 


Prochimen, glas 4: Tăria mea şi lauda mea este Domnul şi mi-a fost mie spre mân- 
tuire. 


Stih: Veseli-se-va cel drept de Domnul şi va nădăjdui întru Domnul. 
Apostolul de la Romani 8, 28-39 
Din Epistola către Romani a Sfântului apostol Pavel, citire: 


Fraților, ştim că Dumnezeu toate le lucrează spre binele celor ce iubesc pe 
Dumnezeu, al celor ce sunt chemaţi după voia Lui; căci pe cei pe care i-a cunoscut 
mai înainte, mai înainte i-a şi hotărât să fie asemenea chipului Fiului Său, ca EI să 
fie întâi născut între mulţi fraţi. lar pe care i-a hotărât mai înainte, pe aceştia 1-a şi 
chemat; şi pe care i-a chemat, pe aceştia i-a şi îndreptat; iar pe care i-a îndreptat, pe 
aceştia i-a şi mărit. 


Ce vom zice deci la acestea? Dacă Dumnezeu e pentru noi, cine este împotriva 
noastră? EI, care pe însuşi Fiul Său nu L-a cruțat, ci L-a dat morţii, pentru noi toţi, 
cum nu ne va da, oare, toate împreună cu EI? Cine va ridica pâra împotriva aleşilor 
lui Dumnezeu? Dumnezeu este Cel ce îndreptează. Cine este Cel ce osândeşte? 
Hristos, Cel ce a murit, şi mai ales Cel ce a înviat, care şi este de-a dreapta lui 
Dumnezeu, care mijloceşte pentru noi! 

Cine ne va despărți pe noi de iubirea lui Hristos? Necazul, sau strâmtorarea, sau 
prigoana, sau foametea, sau lipsa de îmbrăcăminte, sau primejdia, sau sabia? 
Precum este scris: Pentru Tine suntem omorâţi toată ziua, socotiți am fost ca nişte 
o1 de junghiere. Dar în toate acestea suntem mai mult decât biruitori, prin Acela 
Care ne-a iubit Căci sunt încredinţat că nici moartea, nici viaţa, nici îngerii, mei 
stăpânirile, nici cele de acum, nici cele ce vor fi, nici puterile, nici înălțimea, nici 
adâncul şi nicio altă faptură nu va putea să ne despartă pe noi de dragostea lui 
Dumnezeu, cea întru Hristos lisus, Domnul nostru. 


Aliluia, glas 1 
Stih: Minunat este Dumnezeu... 


Evanghelia: loan 15, 17-27; 16, 1-2: cea de la Liturghie la Sfântul Gheorghe (23 
aprilie). 


Chinonicul praznicului sau al Liturghiei Darurilor mai înainte sfinţite, cu al Sfân- 
tului, glas 7: Intru pomenire veşnică va fi dreptul... 


Sursa: Mineiul (lunile ianuarie-iulie), Ed. Reîntregirea, Alba Iulia, 2001 

Canon de rugăciune către Sfântul mucenic Sava de la Buzău 


Troparul Sfântului mucenic Sava de la Buzău, glasul al 4-lea: Astăzi, duhov- 
niceşte prăznuieşte Biserica drepteredincioşilor români şi cu bucurie strigă: Veniţi, 
iubitorilor de mucenici, să serbăm pomenirea cea de peste an a luptelor muce- 
nicului Sava! Că acesta dintre noi cu voia lui Dumnezeu răsărind, a înflorit minu- 
nat, aducând Stăpânului rod bogat şi bine primit, prin mucenicie. lar acum se roagă 
neîncetat în ceruri, să se mântuiască sufletele noastre. 


Troparul Sfântului mucenic Sava de la Buzău, glasul al 3-lea: Purtătorule de chi- 
nuri Sfinte mucenice Sava, cel ce în apă ai fost omorât de către goții păgâni, roagă 
pe Milostivul Dumnezeu ca să dea iertare de greşeli sufletelor noastre. 


Cântarea întâi 


Irmos: Veniţi, popoarelor, să cântăm cântare lui Hristos Dumnezeu, cel ce a călău- 
zit pe poporul pe care L-a scos din robia egiptenilor, că S-a proslăvit. 


Stih: Sfinte mucenice Sava, roagă-te lui Dumnezeu pentru noi. 


Rugăciunile tale cele bine primite nu înceta a le înălța către Dumnezeu, mijlocind 
pentru noi, cei ce suntem în necazuri şi în primejdii, întru tot lăudate mucenice. 


Stih: Sfinte mucenice Sava, roagă-te lui Dumnezeu pentru noi. 


Oştile demonilor ce vin asupra noastră, degrab le sfărâmă cu puterea şi darul ce le- 
ai dobândit de la Dumnezeu, Sava, mult pătimitorule şi bunule iubitor. 

Slavă Tatălui şi Fiului şi Sfântului Duh. 


Acum împresuraţi fiind de năvălirile înţelegătorului Amalec, la tine alergăm, mij- 
locitorul nostru, ca să le izgoneşti degrab cu solirea ta cea binefăcătoare. 


Şi acum şi pururea şi în vecii vecilor. Amin (a Născătoarei de Dumnezeu) 


Gândurile cele rele ale inimii mele, Fecioară, degrab le preschimbă în gânduri şi 
cugete drept-slăvitoare de Dumnezeu, ca să te laud pe tine, prea bună. 


Cântarea a 3-a 


Irmos: Intăreşte-ne pe noi întru Tine, Doamne, cela ce prin lemn ai omorât păca- 
tul, şi frica Ta o sădeşte în inimile noastre, a celor ce Te lăudăm pe Tine. 


Stih: Sfinte mucenice Sava, roagă-te lui Dumnezeu pentru noi. 


Altar de jertfă ţi s-a făcut pământul românesc, pe care ocroteşte-l de vrăjmaşii cei 
văzuţi şi nevăzuţi şi de toată răutatea. 


Stih: Sfinte mucenice Sava, roagă-te lui Dumnezeu pentru noi. 


Temelie a creştinătăţii țării noastre eşti, Sfinte Sava; păzeşte prin mijlocirile tale 
Biserica noastră nevătămată de lupii ce caută să o dezbine. 


Slavă Tatălui şi Fiului şi Sfântului Duh. 


Episcopia dreptmăritorilor creştini în pace şi bunăstare o întăreşte, fericite Sava, 
mărturisitorule al lui Hristos. 


Şi acum şi pururea şi în vecii vecilor. Amin (a Născătoarei de Dumnezeu) 


Lumină născând, Maică prea curată, sufletele noastre cele afundate în noaptea 
păcatelor luminează-le cu harul Celui născut din tine. 


Cântarea a 4-a 
Irmos: Te laud că auz am auzit, Doamne, şi m-am spăimântat, că ai venit până la 


mine, căutându-mă pe mine cel rătăcit. Pentru aceea preaslăvesc multă smerenia Ta 
cea către mine, mult Milostive. 


Ar Dr De De De de De Dr Dr De De e Dr Dr Dr De de De de de dr fr A A 


Xp XP XP XP 3 Ie A e e 30 IE 3 2 DE E E 30 E 30 IE De DE DP E IE IE E IE XX 


Tie De de De Dr De De De De De De Dr Dr de De De dr De dr Dr de de de dr drd 


Xp XP XP IP 3 3 E 2 E 30 E 3 2 2 2 2 e 30 E IE IE 2 E 2 E E XX 


Stih: Sfinte mucenice Sava, roagă-te lui Dumnezeu pentru noi. 


Unule grabnic spre ajutor, nu înceta rugându-te lui Hristos să ne izbăvească de 
bântuielile vrăjmaşului. 


Stih: Sfinte mucenice Sava, roagă-te lui Dumnezeu pentru noi. 


Mâncarea cea jertfită demonilor ai oprit a se lua de creştini şi i-ai întărit pe ei în 
credinţă; tot astfel întăreşte-ne şi pe noi să surpăm meşteşugirile lui Veliar. 


Slavă Tatălui şi Fiului şi Sfântului Duh. 


Neamul creştinesc te-a câştigat cu adevărat izvor de bunătăţi şi caldă folosire; 
grăbeşte, deci, şi mijloceşte pentru sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Eliberează, Curată, mintea mea, de nălucirile celui viclean, sădind într-însa la timp 
potrivit gândul cel bun. 


Cântarea a 5-a 


Irmos: Dătătorule de lumină şi Făcătorule al veacurilor, Doamne, întru lumina po- 
runcilor Tale îndreptează-ne, că afară de Tine pe alt dumnezeu nu cunoaştem. 


Stih: Sfinte mucenice Sava, roagă-te lui Dumnezeu pentru noi. 


Zilele vieţii noastre în desfătări cheltuindu-le, ne înfricoşăm de Judecătorul cel ne- 
mitarnic; ci soleşte pentru iertarea sufletelor noastre, prea fericite mucenice. 


Stih: Sfinte mucenice Sava, roagă-te lui Dumnezeu pentru noi. 


Evangheliei împlinitor ai fost, că, în sărăcie petrecând, iar pe tirani înfricoşându-i, 
ai câştigat îndrăznire şi dragoste către Dumnezeu, căruia roagă-te pentru noi toți. 


Slavă Tatălui şi Fiului şi Sfântului Duh. 
Unde vom fugi de viermele nemilos al conştiinţei? Căci cunoscându-ne povara 


păcatelor noastre prin care am mâniat pe Dumnezeu şi pe aproapele, nădăjduim în 
rugăciunile tale spre iertarea noastră. 

Şi acum şi pururea şi în vecii vecilor. Amin (a Născătoarei de Dumnezeu) 
Preasfântă Fecioară, care ai născut pe Cuvântul, cel cu totul sfânt, izgoneşte toată 
mâhnirea şi întristarea din sufletele noastre şi îndeamnă gândul nostru să lucreze 
cele bine plăcute lui Dumnezeu, ca să te slăvim cu dragoste. 


Cântarea a 6-a 


Irmos: Intru adâncul greşellor fiind înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Stih: Sfinte mucenice Sava, roagă-te lui Dumnezeu pentru noi. 


Evlavia urmând, înţelepciune ai dobândit, pe înţelepciunea cea ipostatică iubind-o 
mai mult decât tinereţea şi viaţa, după cuvântul Scripturii. 


Stih: Sfinte mucenice Sava, roagă-te lui Dumnezeu pentru noi. 


Nepreţuind noi timpul dat spre mântuire şi în plăcerile veacului acestuia trăind, nu 
ne lăsa, mucenice, ci roagă pe Hristos să ne scoată din noroiul desfătărilor. 


Slavă Tatălui şi Fiului şi Sfântului Duh. 

Trupeasca desfătare o ai lepădat şi în sărăcie viaţa ta ai petrecut; ci roagă-te 
pentru noi, cei cuprinşi de lenevie, ca să ne umplem de râvnă şi dragoste pentru 
Hristos. 

Şi acum şi pururea şi în vecii vecilor. Amin (a Născătoarei de Dumnezeu) 

Rai de taină eşti, Născătoare de Dumnezeu Fecioară, întru care pom al vieţii a fost 
Dătătorul de viaţă; pe Acela roagă-L, Maică prea curată, să ne învieze pe noi, cei 
omorâţi de păcate. 

Condac, glas 3: 

Podobie: Fecioara astăzi pe Cel mai presus de ființă naşte, iar pământul peşteră 


Celui neapropiat aduce, Ingerii cu păstorii slavoslovesc, iar magii cu steaua călă- 
toresc, că pentru noi s-a născut prunc tânăr, Dumnezeu cel mai înainte de veci. 

Urcând astăzi de pe pământ la cele cereşti, sfinţite nevoitorule, de la Hristos te-ai 
încununat şi îngerii cu bucurie te-au primit, iar noi, acum, cu laude te cinstim că 
mijloceşti de-a pururea, Sfinte Sava, pentru ţara şi poporul tău. 


Cântarea a 7-a 

Irmos: Cei trei tineri au călcat porunca potrivnică lui Dumnezeu de a se închina 
chipului de aur în câmpul Deira şi fiind aruncaţi în mijlocul focului, răcorindu-se, 
au cântat: Bine eşti cuvântat Dumnezeul părinților noştri ! 

Stih: Sfinte mucenice Sava, roagă-te lui Dumnezeu pentru noi. 

O cetate clădită pe munte nu se ascunde, după cuvântul Domnului, deci, nici tu, cel 
clădit duhovniceşte pe munţii dumnezeieştilor fapte, n-ai fost ascuns, ci în toată 
Biserica dreptmăritorilor s-a vestit pomenirea ta. 

Stih: Sfinte mucenice Sava, roagă-te lui Dumnezeu pentru noi. 

lubitorul de oameni lisus te-a arătat împărţitor de binefaceri duhovniceşti şi 
tămăduiri trupeşti; pentru aceasta, nu pregeta a ni le dărui nouă, după credinţă şi 
trebuinţa fiecăruia. 

Slavă Tatălui şi Fiului şi Sfântului Duh. 

Sărăcia şi nevoinţele ţi-au fost porfiră, cântarea cinste şi mucenicia cunună, cel ce 
eşti împărat peste patimi, Sava; pentru aceasta, roagă pe Hristos pentru cei săraci şi 
neputincioşi cu trupul şi pentru cei lipsiţi de ajutorul harului. 

Şi acum şi pururea şi în vecii vecilor. Amin (a Născătoarei de Dumnezeu) 

Fericiţi suntem, curată, căci nădejdea noastră o punem întru tine, şi în felurite 
nevoi şi necazuri la tine alergând, nu vom fi ruşinaţi, că tu, Stăpână, toate le poţi, 
câte le voieşti. 

Cântarea a 8-a 

Irmos: Pe Dumnezeu, cel ce S-a pogorât în cuptorul cel cu foc către tinerii evre- 


ieşti şi văpaia întru răcoreală a prefăcut-o, ca pe Domnul lăudaţi-L lucrurile şi-L 
prea înălţaţi întru toţi vecii. 

Stih: Sfinte mucenice Sava, roagă-te lui Dumnezeu pentru noi. 


In chipul focului, cu ochii cei sufleteşti vedem strălucind slava ta cea cu bună cu- 
viinţă; cu lumina ei luminează, mucenice, negura neştiinţei de la cei ce te laudă. 


Stih: Sfinte mucenice Sava, roagă-te lui Dumnezeu pentru noi. 


Noian de ispite împresurându-ne, alergăm cu nădejde la a ta folosinţă, mucenice 
Sava, ca cel ce ocroteşti ţara şi poporul tău. 


Binecuvântăm pe Tatăl, pe Fiul şi pe Sfântul Duh, Dumnezeu 


Temelie creştinismului românesc te-a arătat Dumnezeu şi S-a milostivit a te ridica 
din neamul nostru mijlocitor către Dânsul; pentru aceasta, acum suntem îndreptățiți 
a-l cânta: Bine eşti cuvântat, Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Episcopiei cetăți mucenicului eşti ocrotitoare, Născătoare de Dumnezeu; apără pe 
cei ce te cinstesc pe tine de toată nevoia, rugându-te împreună cu mucenicul Sava 
pentru pacea şi bunăstarea poporului românesc. 


Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-Se pentru noi credincioşii, cu un gând întru laude să-L 
mărim. 

Stih: Măreşte, suflete al meu, pe slăvitul Sava, lauda Buzăului. 

Sfinţitul nostru părinte, prea lăudatul Vasile, pildă ne-a dăruit să te cinstim, Sfinte 
şi slăvite mare mucenic, căci prin tine-L cinstim şi-L prea mărim pe Cel ce e singur 
Sfânt şi Dătător de sfinţenie. 

Stih: Măreşte, suflete al meu, pe apărătorul credinţei cel prea strălucit. 

Această sfântă serbare a mucenicului Sava pe toţi ne îndeamnă a-i striga: Nu înceta 


a te ruga pentru noi, cei ce suntem în necazuri şi-n primejdii, în scârbe şi-n nevoi, 
cerând nouă iertare şi dezlegare de greşeli. 

Stih: Măreşte, suflete al meu, pe slăvitul Sava, lauda Buzăului. 

Viaţa ta, prea mărite, ca o făclie în sfeşnic tuturor minunat a strălucit, izgonind tot 
întunericul păgân, căci, prin credinţă şi fapte, lumină te-ai făcut şi acum vezi în 
ceruri Lumină ipostatică. 

Stih: Măreşte, suflete al meu, pe Stăpâna, Născătoarea de Dumnezeu. 

Aleasă Doamnă Fecioară, de Dumnezeu Născătoare, prin Cruce Fiul tău moartea 
călcând, tuturor viaţă a dăruit; deci, şi pe tine, curată, ca pe o Maică a vieţii te cin- 
stim, credincioşii prin tine mulțimi de daruri dobândind. 

Alte stihiri: 

Irmos: Fiul Părintelui Celui fără de început, Dumnezeu şi Domnul, întrupându-Se 
din Fecioară, S-a arătat nouă, ca să lumineze pe cele întunecate şi să adune pe cele 
risipite. Pentru aceasta pe Născătoarea de Dumnezeu cea prea lăudată o mărim. 
Stih: Măreşte, suflete al meu, pe apărătorul credinţei cel prea strălucit. 

Pe bunul biruitor şi mucenicul lui Hristos, pe sfințitul şi bunul mijlocitor, pe apă- 
rătorul celor ce îl cinstesc, pe sprijinitorul şi slava Bisericii, în cântări cinstindu-l îl 
mărim. 

Stih: Măreşte, suflete al meu, pe slăvitul Sava, lauda Buzăului. 

Pe robul cel înţelept al Împăratului Hristos, pe acela ce nădejdea sa toată în cer a 
pus, pe cel ce comoară a dobândit, veniţi, credincioşii, cu laude să-l slăvim, 
cinstind sfântă prăznuirea sa. 

Stih: Măreşte, suflete al meu, pe Stăpâna, Născătoarea de Dumnezeu. 

Pe Maica lui Dumnezeu şi Stăpâna tuturor, pe curata Fecioară toţi o cinstim acum 
şi cu Gavriil neîncetat să o lăudăm: Bucură-te, Sfântă, cea plină de dar, care pe Cel 
Sfânt L-ai născut cu trup. 


Sedelna, glasul al 5-lea: 


Podobie: Pe Cuvântul, Cel împreună fără de început cu Tatăl şi cu Duhul, care S-a 
născut din Fecioară spre mântuirea noastră, să-L lăudăm credincioşii şi să 1 ne 

închinăm; că bine a voit a Se sui cu trupul pe Cruce şi moarte a răbda, şi a scula pe 
cei morți, întru slăvită învierea Sa. 


Unde vom afla altă scăpare mai bună decât la tine, cel grabnic ajutător întru nevoi, 
mucenicule Sava, prea cinstite; iată acum ne-am adunat cu evlavie, cinstind sfânta 
ta pomenire, ca să luăm prin rugăciunile tale dezlegare din robia păcatelor. 


Sedelna, glasul al 5-lea: 


Podobie: Pe Cuvântul, Cel împreună fără de început cu Tatăl şi cu Duhul, care S-a 
născut din Fecioară spre mântuirea noastră, să-L lăudăm credincioşii şi să 1 ne 
închinăm; că bine a voit a Se sui cu trupul pe Cruce şi moarte a răbda, şi a scula pe 
cei morţi, întru slăvită învierea Sa. 


Idoleasca cinstire stingând prin pătimiri şi pe Hristos, prin răbdare, neîndoit 
predicând, ca un soare al Duhului ai strălucit, tot întunericul gonind, semănând cu- 
vântul Domnului în pământul nostru; şi acum, pe El rugându-L, cere nouă mân- 
tuire. 


Sedelna Preasfintei Născătoare de Dumnezeu, glasul al 5-lea: 


Podobie: Pe Cuvântul, Cel împreună fără de început cu Tatăl şi cu Duhul, care S-a 
născut din Fecioară spre mântuirea noastră, să-L lăudăm credincioşii şi să | ne 
închinăm; că bine a voit a Se sui cu trupul pe Cruce şi moarte a răbda, şi a scula pe 
cei morți, întru slăvită învierea Sa. 


De nevoi, de scârbe şi de primejdii scăpând prin tine, Stăpână, cu mulţumire cân- 
tăm: mijloceşte pentru noi la Fiul tău, Hristos, Cel ce dăruieşte mila Sa tuturor ce- 
lor ce o cer de la tine, Preasfântă Maică; şi acum, pe El rugându-L, cere nouă 
mântuire. 

Acatistul Sfântului Sava Gotul (de la Buzău) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


Ar Dr dr Dr Dr dr Dr dr dr dr dr Ar dr dr e de dr A dr Ar A Ar dr 


Ip IP IP IP e II II II 2 2 2 E E XXX 


Die De de De Dr de De De De De De Dr Dr De De De e De Ar Dr de de de dr drd 


Xp XP XP IP IP 3 DE 2 E 30 E 3 2 2 2 2 E 30 E IE 3 2 E 2 E XX 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe apărătorul credinţei dreptmăritoare în Hristos şi marele purtător de chinuri, care 
în epoca străveche pe pământul nostru a strălucit, veniți toţi iubitorii de mucenici 
să-l lăudăm şi cu evlavie să-i cântăm: Bucură-te, Sava mucenice, alesule ostaş al 
lui lisus Hristos! 


Icosul 1 

Îngerească viaţă din tinereţe ai petrecut, fericite Sava, şi cu cuvântul şi cu fapta 
părțile Buzăului le-ai luminat şi slujirea la idoli o ai surpat. Pentru care noi, ne- 
vrednicii, cu laude te cinstim aşa: 

Bucură-te, al Goţiei far luminos; 

Bucură-te, nebiruit ostaş al lui lisus Hristos; 

Bucură-te, că viaţă creştinească cu desăvârşire ai trăit; 

Bucură-te, că între păgânii goți ca o stea ai strălucit; 

Bucură-te, că prin cuvânt şi prin trăire pe ei i-ai luminat; 

Bucură-te, căci cu pilda vieţii pe ei i-ai învăţat; 

Bucură-te, căci cu ochii minţii tale pururea spre Dumnezeu priveai,; 

Bucură-te, că de la EI plata ostenelilor tale aşteptai; 

Bucură-te, că slujirea de idoli foarte o ai urât; 

Bucură-te, că adevărata credinţă foarte o ai iubit; 

Bucură-te, că prin cuvântul adevărului pe mulți la adevărata credinţă 1-ai adus; 
Bucură-te, căci cu a ta trăire multora ai fost de folos; 

Bucură-te, Sava mucenice, alesule ostaş al lui lisus Hristos! 


Condacul al 2-lea 

Cu multă blândeţe şi cu înfrânare viaţa ta o petreceai, cu rugăciunea cea gânditoare 
pe Dumnezeu în a ta inimă odihneai şi cu multă evlavie şi dragoste pururea pe EI II 
lăudai, cântând: Aliluia! 


Icosul al 2-lea 

Ai avut în minte, prea fericite Sava, porunca ce opreşte pe creştini de a mânca cele 
jertfite idolilor. De aceea pe faţă ai mustrat această nelegiuire şi la arătare te-ai 
mărturisit pe tine următor al lui Hristos; pentru aceasta, noi, nevrednicii, cu laude 
te cinstim: 

Bucură-te, căci cu inima ta în Dumnezeu ai crezut; 

Bucură-te, că a mărturisi adevărul nu te-ai temut; 

Bucură-te, căci din toată inima, cugetul şi puterea pe Dumnezeu ai iubit; 

Bucură-te, că înaintea oamenilor L-ai mărturisit; 

Bucură-te, că pentru pătimire pururea gata erai; 

Bucură-te, căci cu mintea ta fericirea cea veşnică o vedeai; 

Bucură-te, că pătimirile vremii de acum le-ai trecut cu vederea; 

Bucură-te, că fericirea cea veşnică ţi-a fost ţie mângâierea; 

Bucură-te, că pentru Hristos toate gunoaie le socoteai; 

Bucură-te, căci cu dragostea Lui pururea spre pătimire te aprindeai; 

Bucură-te, că prin dreapta mărturisire pe mulți la adevăr ai întors; 

Bucură-te, căci cu pilda vieţii tale multora ai fost de folos; 

Bucură-te, Sava mucenice, alesule ostaş al lui lisus Hristos! 


Condacul al 3-lea 

Pornindu-se iar mare prigoană în Goţia asupra creştinilor, tu, prea fericite Sava, ai 
vrut să te duci de Sfintele Paşti la preotul Gutic, dar prin minune dumnezeiască ai 
fost îndreptat să te duci în satul tău, la preotul Sansal şi împreună cu el să prăz- 
nuieşti Paştile şi să cânţi lui Dumnezeu: Aliluia! 


Icosul al 3-lea 

A treia zi, noaptea, după praznicul Sfintelor Paşti, Atarid cu o ceată de tâlhari a 
năvălit asupra satului vostru şi prinzându-te pe tine şi pe preotul Sansal, v-au legat 
şi v-au târât prin spini şi prin pietre aspre, cu bătăi şi cu chinuri. Pentru aceasta noi, 
nevrednicii, cu laude vă cinstim aşa: 

Bucură-te, că aceste chinuri împreună cu preotul Sansal le-ai suferit; 

Bucură-te, că întru aceasta ai fost nebiruit; 

Bucură-te, că întru aceste chinuri ai rămas nevătămat; 

Bucură-te, că pentru usturimea spinilor şi a pietrelor pe Domnul ai lăudat; 
Bucură-te, că muncitorii, văzând răbdarea ta, s-au ruşinat; 

Bucură-te, că o osie de car de grumazul tău au legat; 

Bucură-te, că toată ziua aceea osia în spate o ai purtat; 

Bucură-te, că până noaptea târziu această muncă o ai răbdat; 

Bucură-te, că o femeie miloasă de acea osie te-a dezlegat; 

Bucură-te, că iarăşi de o grindă ai fost spânzurat; 

Bucură-te, că Atarid muncitorul, cărnuri diavoleşti ţi-a dat spre mâncare; 
Bucură-te, că de la aceste cărnuri cu mare îngreţoşare te-ai întors; 
Bucură-te, Sava mucenice, alesule ostaş al lui lisus Hristos! 


Condacul al 4-lea 

Defăimat-ai cu mare îngreţoşare cărnurile cele jertfite idolilor, pe aceste cărnuri, 
diavoleşti numindu-le, şi întorcându-te cu mare urâciune asupra lor, lui Dumne- 
zeu, Celui ce dă hrană la tot trupul, ai cântat: Aliluia! 


Icosul al 4-lea 

Împotrivindu-te poruncii lui Atarid de a mânca cele jertfite diavolilor, una din 
slugile acestuia cu prea mare mânie te-a lovit cu o suliță în piept, încât toţi se 
aşteptau să te vadă mort. lar tu, viteazule ostaş al lui Hristos, această pătimire cu 
mare bărbăţie o ai răbdat, pentru care te rugăm să primeşti de la noi această 
cântare: 

Bucură-te, diamantul credinţei cel neclintit; 

Bucură-te, ostaşul lui Hristos cel nebiruit; 

Bucură-te, că Atarid asupra ta hotărâre de moarte a dat; 

Bucură-te, că în apa Buzăului a hotărât să fii înecat; 

Bucură-te, că auzind de această poruncă pe Dumnezeu ai lăudat; 

Bucură-te, că pătimirile vremii de acum le-ai trecut cu vederea; 

Bucură-te, că aşteptarea veşnicelor bucurii ţi-a fost ţie mângâierea; 

Bucură-te, că ai fost dus cu chinuri spre înecare; 

Bucură-te, că pe Dumnezeu Îl lăudai fără încetare; 

Bucură-te, că ajungând la apa Buzăului, un lemn greu tiranii de grumazul tău au 
legat; 

Bucură-te, că aruncându-te în adâncul râului, te-au înecat; 

Bucură-te, ostaş nebiruit şi neînfricat; 

Bucură-te, Sava mucenice, alesule ostaş al lui lisus Hristos! 


Condacul al 5-lea 

Sfârşindu-ţi alergarea ta către cer, Sava prea fericite, la vârsta de treizeci şi opt de 
ani, şi ducându-te să iei plata ostenelilor tale de la Stăpânul Hristos, ai cântat 
împreună cu îngerii Lui: Aliluia! 


Icosul al 5-lea 

Scos-au din apă ucigaşii sfântul tău trup şi l-au aruncat fiarelor spre mâncare; dar 
creştinii, luându-l, în taină l-au trimis bine credinciosului voievod lunius Soranus, 
care, primindu-l cu mare bucurie, lui Dumnezeu a mulţumit cu laude, iar către tine 
a Zis: 

Bucură-te, comoară duhovnicească care la noi ai venit; 

Bucură-te, stâlp al dreptei credinţe care ai fost nebiruit; 

Bucură-te, că pe neamul cel barbar al goților l-ai părăsit; 

Bucură-te, crinule prea frumos care din spini ai odrăslit,; 

Bucură-te, că în a ta inimă pe Hristos ai odihnit; 

Bucură-te, că până la moarte pe EI L-ai mărturisit; 

Bucură-te, cetăţean al Cerescului Împărat; 

Bucură-te, stâlp al adevărului cel adevărat; 

Bucură-te, că şi părţile Buzăului le-ai luminat; 

Bucură-te, că pe pământul Daciei romane ai pătimit; 

Bucură-te, că aici pe Hristos cu mare îndrăzneală L-ai mărturisit; 

Bucură-te, al Goţiei soare luminos; 

Bucură-te, Sava mucenice, alesule ostaş al lui lisus Hristos! 


Condacul al 6-lea 

La stăruința credinciosului guvernator al Sciţiei mici, lunius Soranus, sfintele tale 
moaşte, Sava, au fost trimise la Tomis, unde fericitul episcop Bretanion cu tot po- 
porul cu bucurie mare le-au primit şi mulțumind lui Dumnezeu, au cântat: Aliluia! 


Icosul al 6-lea 

Auzit-a Sfântul Vasile cel mare de prigoana cea cumplită ce făcuse Atarid, regele 
goților, asupra creştinilor şi a trimis epistolă Sfântului Bretanion, episcopul de la 
Tomis, să trimită sfintele tale moaşte în Capadocia, pe care cu mare evlavie pri- 
mindu-le, împreună cu tot poporul, cu mare cinste te-au lăudat aşa: 

Bucură-te, al Goţiei luminătorule; 

Bucură-te, al Tomisului mângâietorule; 

Bucură-te, că din Goţia la noi ai venit; 

Bucură-te, căci Capadocia cu mare evlavie şi bucurie te-a primit; 

Bucură-te, că odată cu epistola Sfântului Bretanion în Capadocia ai sosit; 
Bucură-te, că marele Vasile ca pe o comoară te-a primit; 

Bucură-te, că pentru sosirea ta în Capadocia pe Dumnezeu a lăudat şi către tine a 
ZIS: 

Bucură-te, luceafărul Ortodoxiei cel prea luminat; 

Bucură-te, soarele Bisericii cel prea minunat; 

Bucură-te, că pe poporul Capadociei cu sosirea ta l-ai mângâiat,; 

Bucură-te, al Capadociei soare luminos; 

Bucură-te, că sosirea sfintelor tale moaşte acolo multora a fost de folos; 
Bucură-te, Sava mucenice, alesule ostaş al lui lisus Hristos! 


Condacul al 7-lea 

Marele ierarh Vasile, răspunzând la scrisoarea episcopului Bretanion al Tomisului, 
cu mare evlavie lăuda pe atletul lui Hristos, Sava şi cu mare stăruinţă îndemna pe 
poporul său să slăvească pe Dumnezeu pentru sosirea lui acolo şi să cânte: Aliluia! 


Icosul al 7-lea 

În scrisoarea sa, Sfântul Vasile cel mare îşi arăta prețuirea faţă de pătimirile mar- 
tirilor din Dacia şi cu deosebită evlavie aminteşte de ostaşul lui Hristos, Sava, 
zicând: 

Bucură-te, Sava, ostaşul lui Hristos cel nebiruit; 

Bucură-te, mucenic mult iubit; 

Bucură-te, al adevărului ostaş neînfricat; 

Bucură-te, că de chinuri nu te-ai înfricoşat; 

Bucură-te, că din tinereţe credinţa cea dreaptă ai primit; 

Bucură-te, că înaintea oamenilor pe Hristos ai mărturisit; 

Bucură-te, că de prigoana lui Atarid nu te-ai spăimântat; 

Bucură-te, că în dreapta credinţă ai rămas nemișcat; 

Bucură-te, că Sfântul Vasile pentru credinţa ta te-a lăudat; 

Bucură-te, căci sosirea sfintelor tale moaşte în Capadocia pe creştinii de acolo foar- 
te i-a bucurat; 

Bucură-te, al Capadociei sfeşnic prea luminos; 

Bucură-te, că sfintele tale moaşte multora au fost de folos; 

Bucură-te, Sava mucenice, alesule ostaş al lui lisus Hristos! 


Condacul al 8-lea 

În a doua sa epistolă, marele Vasile îndeamnă pe toţi creştinii din Dacia să facă 
rugăciune către Atotputernicul Dumnezeu ca să readucă pacea peste Bisericile Sale 
ŞI cu toţii să prea mărească îndurarea lui Dumnezeu, cântând: Aliluia! 


Icosul al 8-lea 

În a treia sa epistolă care a trimis-o în Dacia Pontică, marele Vasile îşi arată marea 
sa mulțumire pentru primirea sfintelor tale moaşte, mucenice al lui Hristos, şi îm- 
preună cu toţi creştinii de acolo te laudă, zicând: 

Bucură-te, ostaşule al dreptei credinţe din ţinuturile strămoşeşti; 

Bucură-te, luptătorule împotriva credinţei celei păgâneşti; 

Bucură-te, că inima ta cu dragostea lui Hristos s-a aprins; 

Bucură-te, căci cu darul Lui întunericul păgânătăţii l-ai învins; 

Bucură-te, căci în inima ta adevărul credinţei ai primit; 

Bucură-te, căci cu mare îndrăzneală adevărul la arătare ai mărturisit; 
Bucură-te, adevărat cetăţean al împărăției celei de sus; 

Bucură-te, că sufletul tău pentru Hristos ţi-ai pus; 

Bucură-te, că trupul, lumea şi pe diavol ai biruit; 

Bucură-te, că în dreapta mărturisire ai rămas neclintit; 

Bucură-te, că ai trecut cu vederea cele de jos; 

Bucură-te, că prin mărturisirea adevărului, multora ai fost de folos; 
Bucură-te, Sava mucenice, alesule ostaş al lui lisus Hristos! 


Condacul al 9-lea 

Toţi credincioşii din ţara noastră se cuvine a mulţumi Preaputernicului Dumnezeu, 
care a binevoit ca din ţinuturile noastre strămoşeşti să aleagă pe ostaşul Său, Sava, 
care în cer se roagă pentru Biserica şi neamul nostru românesc, cântând: Aliluia! 


Icosul al 9-lea 

Sfântul episcop Bretanion al Tomisului a trimis o epistolă, odată cu sfintele tale 
moaşte, mucenice Sava, făcând mare bucurie marelui ierarh Vasile şi tuturor bine- 
credincioşilor din Capadocia, care cu mare evlavie şi credinţă te-au lăudat, zicând 
aşa: 

Bucură-te, Sava, care cu sângele tău apa Buzăului ai sfințit; 

Bucură-te, că şi în părțile Tomisului ai strălucit; 

Bucură-te, comoară duhovnicească din Goţia, nouă trimisă; 

Bucură-te, că şi în Capadocia eşti lumină aprinsă; 

Bucură-te, mângâiere duhovnicească din a noastră ţară; 

Bucură-te, trimisule al Ortodoxiei din ţară, afară; 

Bucură-te, că persecuția cea aprinsă împotriva creştinilor pe tine nu te-a spăimân- 
tat; 

Bucură-te, că persecuția lui Atarid foarte o ai mustrat; 

Bucură-te, căci prin prigoane şi suferinţe ai strălucit; 

Bucură-te, că adevărul înaintea tiranilor ai mărturisit; 

Bucură-te, căci pentru mărturisirea lui Hristos cu mare dragoste ai fost aprins; 
Bucură-te, sfeşnic al Bisericii prea luminos; 

Bucură-te, Sava mucenice, alesule ostaş al lui lisus Hristos! 


Condacul al 10-lea 

Ochiul cel neadormit şi a toate văzător privind în a ta inimă, prea fericite Sava, şi 
văzând dragostea ta cea neclintită către mărturisirea adevărului, ţi-a dat ție răbdare 
până la sfârşit, spre a cânta lui Dumnezeu în veacul cel viitor lauda: Aliluia! 

Icosul al 10-lea 

După mărturia marelui apostol Pavel, toate cele ale veacului de acum le-ai socotit 
gunoaie şi preţul cel mare l-ai pus pe mântuirea sufletului tău. De aceea şi poporul 
cel drepteredincios al Bisericii lui Hristos te laudă aşa: 

Bucură-te, minte clar văzătoare; 

Bucură-te, inimă de Dumnezeu iubitoare; 

Bucură-te, că slava veacului de acum o ai trecut cu vederea; 

Bucură-te, că aşteptarea veşnicelor bucurii ţi-a fost ţie mângâierea; 

Bucură-te, că petrecerea ta pe pământ, în cer a fost; 

Bucură-te, crin prea frumos din spini răsărit, 

Bucură-te, trandafir al Raiului pururea înflorit; 

Bucură-te, omule pământesc cu minte de Dumnezeu văzătoare; 

Bucură-te, albina lui Hristos cea mult lucrătoare; 

Bucură-te, vulturul dreptei credinţe cel înalt zburător; 

Bucură-te, tu, cel ce eşti aprins cu dumnezeiescul dor; 

Bucură-te, floarea Raiului cu bun miros; 

Bucură-te, Sava mucenice, alesule ostaş al lui lisus Hristos! 


Condacul al 11-lea 

Ai alergat ca cerbul spre izvoarele apelor până ce ai ajuns la izvorul vieţii, Hristos, 
din care ţi-ai potolit setea cea duhovnicească, Sava prea fericite. Şi acum, pururea 
îndulcindu-te de slava Lui, împreună cu îngerii, în veci cânţi: Aliluia! 


Icosul al 11-lea 

Dusu-te-au pe tine ostaşii lui Atarid spre a te îneca în apa Buzăului, iar tu, prea 
fericite, ai zis către dânşii: „Acum văd dincolo de râu pe Cel care trebuie să-mi pri- 
mească sufletul meu”. De aceea, noi nevrednicii te rugăm, acolo unde ai fost dus 
de Mântuitorul lisus Hristos, adu-ţi aminte şi de noi care te lăudăm aşa: 

Bucură-te, rod al grădinii celei de sus; 

Bucură-te, că acolo prin multe pătimiri şi suferinţe ai ajuns; 

Bucură-te, al Raiului moştenitor; 

Bucură-te, că acum s-a împlinit dumnezeiescul tău dor; 

Bucură-te, că de Dumnezeu ai flămânzit şi însetat; 

Bucură-te, că acum cu apa Vieţii te-ai adăpat,; 

Bucură-te, că acolo cu îngerii pe Dumnezeu proslăveşti; 

Bucură-te, căci cu patriarhii, cu apostolii şi cu mucenicii te veseleşti,; 

Bucură-te, căci cu sete duhovnicească spre cer ai alergat; 

Bucură-te, căci acum roua Duhului Sfânt pe tine te-a rourat,; 

Bucură-te, crin al Raiului prea frumos; 

Bucură-te, smirnă duhovnicească cu bun miros; 

Bucură-te, Sava mucenice, alesule ostaş al lui lisus Hristos! 


Condacul al 12-lea 

Ai aşteptat cu mare bucurie, fericite Sava, despărțirea de trupul tău; iar în inimă o 
singură dorire aveai, ca până la sfârşit chinurile să le rabzi şi cu Hristos duhov- 
niceşte să te uneşti, spre a-l cânta Lui în veci: Aliluia! 


Icosul al 12-lea 

Ai fost afundat în apa Buzăului, prea fericite Sava, cu un lemn greu legat de gru- 
mazul tău, închipuind prin aceasta taina Crucii şi a Botezului, semnele mântuirii 
neamului omenesc din robia diavolului. De aceea noi, nevrednicii, cu credinţă şi cu 
evlavie te cinstim aşa: 

Bucură-te, următorule al Crucii lui Hristos; 

Bucură-te, că prin a ta pătimire multora ai fost de folos; 

Bucură-te, căci cu pilda suferinţei tale pe mulţi ai folosit; 

Bucură-te, că până la moarte tu pe Hristos ai iubit; 

Bucură-te, că din părţile Buzăului ca o lumină ai strălucit; 

Bucură-te, că ţara noastră cu pătimirea ta o ai sfinţit; 

Bucură-te, albina lui Hristos cea de miere aducătoare; 

Bucură-te, a ţării noastre veşnică floare; 

Bucură-te, că acum înaintea Domnului locuieşti; 

Bucură-te, că pentru binele ţării noastre pururea mijloceşti; 

Bucură-te, stâlpare duhovnicească din tulpina lui Hristos; 

Bucură-te, comoară duhovnicească de mult folos; 

Bucură-te, Sava mucenice, alesule ostaş al lui lisus Hristos! 


Condacul al 13-lea (de trei ori) 

O, prea fericite mucenice al lui Hristos, Sava, care pe pământul ţării noastre până la 
moarte ai suferit, roagă-te către Preabunul Dumnezeu pentru toţi bine credincioşii 
din această ţară, ca să le dea Dumnezeu tuturor pace, sănătate şi mântuire suflete- 
lor, spre a cânta împreună cu tine lui Dumnezeu: Aliluia? 


Apoi se zic iarăşi: 


Icosul 1 

Îngerească viaţă din tinereţe ai petrecut, fericite Sava, şi cu cuvântul şi cu fapta 
părțile Buzăului le-ai luminat şi slujirea la idoli o ai surpat. Pentru care noi, 
nevrednicii, cu laude te cinstim aşa: 

Bucură-te, al Goţiei far luminos; 

Bucură-te, nebiruit ostaş al lui lisus Hristos; 

Bucură-te, că viaţă creştinească cu desăvârşire ai trăit; 

Bucură-te, că între păgânii goți ca o stea ai strălucit; 

Bucură-te, că prin cuvânt şi prin trăire pe ei i-ai luminat; 
Bucură-te, căci cu pilda vieţii pe ei i-ai învăţat; 

Bucură-te, căci cu ochii minţii tale pururea spre Dumnezeu priveai,; 
Bucură-te, că de la EI plata ostenelilor tale aşteptai; 

Bucură-te, că slujirea de idoli foarte o ai urât; 

Bucură-te, că adevărata credinţă foarte o ai iubit; 

Bucură-te, că prin cuvântul adevărului pe mulţi la adevărata credinţă 1-ai adus; 
Bucură-te, căci cu a ta trăire multora ai fost de folos; 

Bucură-te, Sava mucenice, alesule ostaş al lui lisus Hristos! 


Condacul 1 

Pe apărătorul credinţei dreptmăritoare în Hristos şi marele purtător de chinuri, care 
în epoca străveche pe pământul nostru a strălucit, veniţi toți iubitorii de mucenici 
să-l lăudăm şi cu evlavie să-i cântăm: Bucură-te, Sava mucenice, alesule ostaş al 
lui lisus Hristos! 


Şi apoi se citeşte această: 


Rugăciune 


Sfinte mucenice al lui Hristos, prea fericite Sava, care mărgăritarul dreptei credinţe 
în a ta inimă l-ai purtat şi cu multă sete duhovnicească în calea poruncilor lui 

Dumnezeu ai alergat şi prin pătimiri şi suferințe până la moarte, viaţa ta pentru 
Hristos nu ai cruţat-o, ajungând cu darul Lui la odihna veşnicelor bucurii; adu-ţi 
aminte acolo şi de noi, cei ce cinstim cu mare evlavie sfintele tale pătimiri şi prin 
tine, prietenul cel iubit al Mântuitorului, îndrăznim a cere milă şi iertare de la 
Dumnezeu în acest veac trecător, în care suntem înconjurați de primejdii, de ispite 
şi de necazuri de la lume, de la trup şi de la diavol, care pururea ne împresoară. 
Roagă-te, Sfinte Sava, pentru noi cei păcătoşi şi nevrednici care cerem milă şi 
îndurare de la Dumnezeu, prin sfintele tale rugăciuni, ca să ajungem şi noi, cei 
înviforaţi cu scârbe şi cu încercări, la limanul cel pururea fericit al mântuirii 
sufletelor noastre şi să slăvim pururea cu tine pe Dumnezeul nostru cel Preabun, 
Preaîndurat şi închinat în Sfânta Treime, acum şi pururea şi în vecii vecilor. Amin. 


(Sursa: Acatistier, Acatiste alcătuite de Arhimandritul Cleopa Ilie, Ed. Mă- 
năstirea Sihăstria 2005, p. 138-152 Acatistul Sfântul mucenic Sava Gotul) 

Acatistul Sfântului mucenic Sava de la Buzău 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Acatistul Sfântului mucenic Sava de la Buzău - 17 Aprilie - slujitor Dani: 
https://www.youtube.com/watch?v=_8h032_8dIk 


Acatistul Maicii Domnului și Acatistul Sf. Mc. Sava de la Buzău, oficiate de IPS 
Teodosie: 
https://www.youtube.com/watch?y=DUeojPd-pYE 


&&& 
Troparul Sfântului mucenic Sava de la Buzău, glasul al 4-lea: Astăzi, duhovni- 
ceşte prăznuieşte Biserica dreptcredincioşilor români și cu bucurie strigă: Veniţi, 
iubitorilor de mucenici, să serbăm pomenirea cea de peste an a luptelor muce- 
nicului Sava! Că acesta dintre noi cu voia lui Dumnezeu răsărind, a înflorit 
minunat, aducând Stăpânului rod bogat şi bine primit, prin mucenicie. lar acum se 
roagă neîncetat în ceruri să se mântuiască sufletele noastre. 


Condacul 1 

Sfinte mucenice al lui Hristos, care din pruncie ai slăvit pe Dumnezeu prin a ta 
viaţă îngerească, trăită pe pământul ţării noastre, cu credinţă și cu dragoste îți cân- 
tăm aşa: Bucură-te, Sfinte mucenice Sava, apărător al dreptei credinţe! 


Icosul 1 
Ingerească viaţă din copilărie ai trăit, Sfinte mucenice Sava, căci, prin cuvânt, cu 
fapte bune şi prin cântare sfântă, meleagurile Buzăului le-ai luminat în duhul Evan- 

gheliei lui Hristos şi pe strămoşii noștri la dreapta credinţă i-ai îndemnat, pentru 
care îți cântăm, zicând: 

Bucură-te, căci cu îngerii viețuieşti, acum, în ceruri; 

Bucură-te, că de acolo neîncetat te rogi pentru noi; 

Bucură-te, că ale tale sfinte rugăciuni sunt bine primite; 
Bucură-te, grabnic ajutător în nevoi şi necazuri; 

Bucură-te, că te-ai făcut pe tine pildă vie de slujire lui Hristos; 
Bucură-te, că la Dumnezeu ai cugetat ziua şi noaptea; 
Bucură-te, că ale tale tinereţi lui lisus le-ai închinat; 

Bucură-te, că în biserică cu glasul tău cel dulce ai cântat; 
Bucură-te, Sfinte mucenice Sava, apărător al dreptei credinţe! 


Condacul al 2-lea 

Cu nespusă dragoste şi evlavie creştină, L-ai slujit pe Dumnezeu în Biserică, prin 
rugăciune şi post, asemănându-te prin aceasta cu îngerii din ceruri, unde neîncetat 
cânți împreună cu ei lui Dumnezeu: Aliluia! 


Icosul al 2-lea 

Asemenea unei făclii ce arde, te-ai aprins, o, Sfinte mucenice Sava, de focul dra- 
gostei lui Dumnezeu, punându-ţi viaţa în primejdie, prin apărarea dreptei credințe 
creştine de păgânii care slujeau cele neînsuflețite, şi ai îndemnat pe toţi cre- 
dincioşii Bisericii să se îndepărteze de mâncărurile cele jertfite idolilor; pentru 
aceasta, noi, cu bucurie, îți cântăm aşa: 

Bucură-te, că lumina lui Hristos în tine a strălucit; 

Bucură-te, că învăţăturile tale, sfinte, pe mulţi i-au luminat; 

Bucură-te, că nu ţi-ai cruțat ale tale tinereţi, pentru Hristos; 

Bucură-te, că te-ai împotrivit până la moarte păgânilor; 

Bucură-te, că ai arătat la toţi neputinţa şi zădărnicia idolilor; 

Bucură-te, că de mic ai iubit calea Bisericii, prin care dobândim mântuire; 
Bucură-te, că te-ai făcut pe tine străjer al Ortodoxiei; 

Bucură-te, Sfinte mucenice Sava, apărător al dreptei credințe! 


Condacul al 3-lea 

Sfântul Vasile cel mare, printr-o scrisoare către guvernatorul Sciţiei Minor, a cerut 
să i se trimită, în grabă, moaştele Sfântului mucenic Sava de la Buzău, pe care să le 
aşeze la loc de cinste în Biserica din Capadocia, cântând lui Dumnezeu: Aliluia! 


Icosul al 3-lea 

Ca-ntr-o icoană sfântă s-a zugrăvit viaţa ta cea duhovnicească în acea scrisoare a 
Bisericii din Goţia către Biserica din Capadocia, care a primit ale tale moaște fă- 
cătoare de minuni, pentru care-ţi cântăm așa: 

Bucură-te, că de numele tău se leagă vechimea creştinismului pe meleagurile bu- 
zolene; 

Bucură-te, că în ținutul Buzăului ai viețţuit ca un monah; 

Bucură-te, că ai fost apărător al dogmelor creştine în faţa păgânilor; 

Bucură-te, că te-ai arătat pe tine foarte silitor spre orice lucru bun; 

Bucură-te, că ai trăit drept în credință până la moarte; 

Bucură-te, că în feciorie și în ascultare de Biserică ai viețuit; 

Bucură-te, că în biserică ai cântat neîncetat lui Dumnezeu; 

Bucură-te, că pe mulți i-ai întărit în duhul Evangheliei lui Hristos; 

Bucură-te, Sfinte mucenice Sava, apărător al dreptei credinţe! 


Condacul al 4-lea 

Mulțimea prigoanelor şi răutatea păgânilor din Goţia nu te-au îndepărtat pe tine, 
Sfinte mucenice Sava, de la dreapta credinţă a Bisericii, pentru care, împreună cu 
tine, cântăm lui Dumnezeu: Aliluia! 


Icosul al 4-lea 

Nevoind să mănânci din jertfele idolilor, Sfinte mucenice Sava, ai fost supus la 
grele și mari chinuri, pe care însă le-ai biruit cu dragostea fierbinte pentru Hristos, 
pentru care-ţi cântăm așa: 

Bucură-te, că mai presus de toate L-ai iubit pe Dumnezeu; 

Bucură-te, că sufletul tău l-ai încredinţat Mântuitorului Hristos; 

Bucură-te, că nu te-ai înfricoşat de cei ce ucid trupul; 

Bucură-te, că Atanaric al goților n-a putut să te îndepărteze de Biserică; 

Bucură-te, că ai răbdat cu bărbăţie crucea suferințelor; 

Bucură-te, că pentru credinţă ai fost scos afară din satul tău; 

Bucură-te, că prin toate persecuțiile îndurate şi mai mult te-ai întărit în credință; 
Bucură-te, că în apa Buzăului ai primit cununa muceniciei; 

Bucură-te, Sfinte mucenice Sava, apărător al dreptei credinţe! 


Condacul al 5-lea 

În Săptămâna luminată a Sfintelor Paşti, Sfinte mucenice Sava, ai fost chinuit îm- 
preună cu duhovnicul tău, preotul Sansala, iar tâlharii cei nelegiuiți v-au prigonit 
amarnic, pe voi, care v-aţi închinat şi aţi cântat lui Dumnezeu: Aliluia! 


Icosul al 5-lea 

Fiind prigoane împotriva creștinilor, tu, Sfinte mucenice Sava, ai îndrăznit să prăz- 
nuieşti, cu bucurie, în biserica satului tău, Sfintele Paşti, împreună cu preotul 
Sansala, unde ai fost găsit de Atharid, prigonitorul care v-a dus prin locuri pustiite 
de focul migratorilor, bătându-vă pe voi cu nuiele şi bice, fără de milă, pătimind 
mult pentru credinţa în Hristos. Pentru aceasta şi noi îţi cântăm: 

Bucură-te, că multe cu bucurie mare ai pătimit pentru dreapta credință; 

Bucură-te, că nu te-ai lepădat de Taina Sfântului Botez; 

Bucură-te, că Învierea lui Hristos ţi-a dat tărie în credinţa cea dreaptă; 

Bucură-te, că în Săptămâna luminată a Sfintelor Paşti ai fost martirizat; 

Bucură-te, că şi acum, în ceruri, proslăvești Învierea Mântuitorului Iisus Hristos; 
Bucură-te, că la necazuri şi prigoane te întăreai, prea mărind pe Dumnezeu; 
Bucură-te, că până în clipa morţii ai cântat: Hristos a înviat; 

Bucură-te, că apele Buzăului i-au spălat ale tale răni însângerate; 

Bucură-te, Sfinte mucenice Sava, apărător al dreptei credințe! 


Condacul al 6-lea 

Moaştele tale, Sfinte mucenice Sava, au fost mutate de la Buzău pe malul Mării 
Negre, în cetatea Tomisului, prin stăruința prea strălucitului guvernator al Sciţiei 
Minor, lunius Soranus, care, împreună cu fericitul episcop Bretanion şi cu mult po- 
por, le-a primit cu mare cinste şi cu bucurie, cântând lui Dumnezeu: Aliluia! 


Icosul al 6-lea 

Aflând Sfântul Vasile cel mare de ale tale moaște, Sfinte mucenice Sava, a trimis o 
scrisoare Sfântului Bretanion, episcopul de 'Tomis, prin care-l ruga stăruitor să le 
trimită în Capadocia. Pe care cu multă evlavie primindu-le, te-a prea mărit, zicând 
aşa: 

Bucură-te, că pe meleagurile Buzăului ai viețuit,; 

Bucură-te, că prin viaţă curată şi smerenie ai ajuns în rândul sfinților; 

Bucură-te, că te-ai luptat ca un viteaz ostaș împotriva ispitelor şi păcatelor; 
Bucură-te, că te-ai învrednicit de mari daruri de la Dumnezeu; 

Bucură-te, că pentru mulţi ai fost o pildă vie de credinţă; 

Bucură-te, că pe cei din Tomis i-ai mângâiat prin ale tale sfinte moaște; 

Bucură-te, că pe mulţi i-ai întors la dreapta credință; 

Bucură-te, că şi celor din Capadocia mare bucurie le-ai adus cu moaştele tale sfin- 
te; 

Bucură-te, Sfinte mucenice Sava, apărător al dreptei credinţe! 


Condacul al 7-lea 
Deodată cu moaştele Sfântului Sava, episcopul Bretanion a trimis o epistolă Sfân- 
tului Vasile cel mare, în care-şi arăta cinstirea sa față de Sfântul Sava, atletul lui 

Hristos, şi îndemna pe toți ca, fără încetare, să cânte lui Dumnezeu, care este minu- 
nat întru sfinții Săi: Aliluia! 


Icosul al 7-lea 

Marele ierarh Vasile al Capadociei, răspunzând la scrisoarea Sfântului Bretanion, 
şi-a arătat marea sa mulțumire pentru primirea sfintelor moaşte, lăudând pe Sfântul 
Sava în cântări de cinstire: 

Bucură-te, Sava mucenice, ales ostaş al Mântuitorului; 

Bucură-te, că din tinereţe ai urmat calea Evangheliei lui Hristos; 

Bucură-te, că tuturor L-ai vestit pe Mântuitorul Iisus Hristos; 

Bucură-te, că cele mai mari prigoane nu te-au putut despărți de dragostea lui Hri- 
stos; 

Bucură-te, că te-ai arătat pe tine împlinitor al poruncilor lui Hristos; 

Bucură-te, că ai primit cununa de mucenic de la Mântuitorul Hristos; 

Bucură-te, stâlpare duhovnicească din tulpina lui Hristos; 

Bucură-te, că pe unde ai mers ai vestit Evanghelia lui Hristos; 

Bucură-te, Sfinte mucenice Sava, apărător al dreptei credinţe! 


Condacul al 8-lea 

În cea de-a doua scrisoare, Sfântul Vasile cel mare îndemna părinteşte pe toţi creș- 
tinii din Dacia romană să facă rugăciuni către Milostivul Dumnezeu, să reverse 
pacea Sa în lume, şi cu toţii să cânte neîncetat Ziditorului: Aliluia! 


Icosul al 8-lea 

Scrierile Sfântului Vasile cel mare fac pomenire despre credinţa creștinilor din 
Dacia şi, mai ales, de mucenicia Sfântului Sava, pe care-l lăuda, zicând așa: 
Bucură-te, luptătorule împotriva idolatriei şi a eresurilor; 

Bucură-te, că inima ta cu dragostea lui Hristos s-a aprins; 

Bucură-te, că L-ai mărturisit cu putere pe Hristos, în tot locul; 

Bucură-te, că pe mulți goți i-ai încreștinat; 

Bucură-te, că învăţăturile lui Arie ereticul le-ai defăimat,; 

Bucură-te, că în dreapta credinţă ai rămas neclintit până la moarte; 

Bucură-te, că prin credinţa ta fierbinte multora ai fost folositor; 

Bucură-te, că şi din pământul României mulți sfinți s-au ridicat la Dumnezeu; 
Bucură-te, Sfinte mucenice Sava, apărător al dreptei credinţe! 


Condacul al 9-lea 

Să aducem slavă şi mulțumire Bunului Dumnezeu, care a binevoit ca, din ţinu- 
turile noastre străromâne, să aleagă pe Sfântul Sava de la Buzău, care, în cer, se 
roagă neîncetat pentru Biserica și neamul nostru, cântând: Aliluia! 

Icosul al 9-lea 

Ca într-un policandru aprins, strălucesc chipurile sfinților români înaintea tronului 
lui Dumnezeu şi ca un luceafăr luminează Sfântul Sava în inimile noastre, ale celor 
ce-1 cântăm: 

Bucură-te, sfeșnic al Bisericii prea luminos; 

Bucură-te, căci pentru mărturisirea lui Hristos cu mare dragoste ai fost aprins; 
Bucură-te, că pe mulţi i-ai luminat cu adevărul credinţei; 

Bucură-te, că te-ai aprins de dumnezeiescul dor de Dumnezeu; 

Bucură-te, smirnă duhovnicească cu bună mireasmă; 

Bucură-te, că pentru binele ţării noastre te rogi neîncetat; 

Bucură-te, a ţării noastre veşnică floare sfântă; 

Bucură-te, că mijlocești înaintea Mântuitorului Hristos pentru neamul nostru; 
Bucură-te, Sfinte mucenice Sava, apărător al dreptei credinţe! 


Condacul al 10-lea 

Sfârşit-ai alergarea ta către cer, Sava prea fericite, la vârsta de treizeci şi opt de ani, 
în douăsprezece zile ale lunii aprilie, anul 372, ducându-te să iei plata ostenelilor 
tale de la Stăpânul Hristos, şi să-l cânţi împreună cu îngerii: Aliluia! 


Icosul al 10-lea 

Viaţa ta a fost ca un rug aprins de focul dragostei lui Hristos, pe care L-ai prea 
mărit prin ale tale fapte bune și prin cântare bisericească; pentru aceea, şi noi te 
lăudăm, zicând aşa: 

Bucură-te, că până la moarte pe Hristos L-ai prea mărit; 

Bucură-te, că din copilărie ai primit credinţa cea adevărată; 

Bucură-te, că inima ta de dragostea lui Hristos s-a aprins; 

Bucură-te, că în Dumnezeu cu sufletul tău ai crescut; 

Bucură-te, că pentru Hristos ai lepădat toată grija cea lumească; 

Bucură-te, că pe Dumnezeu neîncetat L-ai prea slăvit; 

Bucură-te, că pururi ai avut aprinsă în tine candela rugăciunii; 

Bucură-te, că glasul Evangheliei lui Hristos ai ascultat; 

Bucură-te, Sfinte mucenice Sava, apărător al dreptei credinţe! 


Condacul al 11-lea 

În biserică, slujind ca dascăl, pe creştini i-ai învăţat să se ferească de mâncărurile 
jertfite idolilor, să se lepede de păcate şi să se păzească de orice lucru păgânesc, 
pentru a fi bineplăcuţi lui Dumnezeu, căruia 1 se cuvine cântarea îngerească: Ali- 
luia! 


Icosul al 11-lea 

Cu mare dar dumnezeiesc ai fost învrednicit de Dumnezeu, Sfinte mucenice Sava: 
să-l cânți neîncetat în Biserica slavei Sale, îndemnându-ne și pe noi să-ți urmăm 
pilda vieţii tale sfinte, pentru care îți aducem aceste cântări: 

Bucură-te, că ai fost alăută a Duhului Sfânt; 

Bucură-te, chimval bine răsunător al dreptei credințe; 

Bucură-te, că prin sfânta cântare ai propovăduit pe Dumnezeu; 

Bucură-te, că prin aceasta ai devenit un fierbinte slujitor al lui Hristos; 

Bucură-te, că pe toţi creştinii i-ai îndemnat să cânte în biserică; 

Bucură-te, că prin dulcea ta glăsuire pe mulți i-ai apropiat de Dumnezeu; 
Bucură-te, că și pe noi ne-ai învăţat a iubi Evanghelia lui Hristos; 

Bucură-te, cel ce cânţi mereu, cu îngerii, cerească Liturghie; 

Bucură-te, Sfinte mucenice Sava, apărător al dreptei credinţe! 


Condacul al 12-lea 

Ziua şi noaptea ai lăudat neîncetat pe Dumnezeu, în psalmi și în cântări sfinte, 
cugetând la cele veşnice, îndemnând pe toți să cânte lui Dumnezeu în biserică: 
Aliluia! 


Icosul al 12-lea 

Petrecându-ţi viaţa în slujba Bisericii lui Hristos, alături de preotul Sansala, ai în- 
vățat pe toţi să se lase de toată grija cea lumească şi să cugete mai degrabă la cele 
cereşti, pentru care-ţi aducem aceste cântări duhovnicești: 

Bucură-te, că lui Dumnezeu cu multă smerenie, te-ai rugat; 

Bucură-te, că pe Maica Domnului pururea o ai lăudat; 

Bucură-te, că prin fierbinte rugăciune ai biruit ispitele acestei vieţi; 

Bucură-te, că, prin cuvântul adevărului, pe mulți la adevărata credinţă i-ai întors; 
Bucură-te, că inima ta de dragostea lui Hristos s-a aprins; 

Bucură-te, trimisule al credinţei străbune în alte ținuturi; 

Bucură-te, mult rugătorule pentru binele poporului nostru; 

Bucură-te, Sfinte mucenice Sava, apărător al dreptei credinţe! 


Condacul al 13-lea (de trei ori) 

O, prea sfinte mucenice Sava, care ai vieţuit pe pământul străbunilor noştri până la 
moarte, roagă-te Mântuitorului Hristos pentru toţi binecredincioşii din țara noastră, 
să le dea tuturor pace, sănătate, mântuire, ca, împreună cu tine, să cânte lui Dumne- 
zeu: Aliluia! 


Apoi se zice din nou: 


Icosul 1 

Îngerească viaţă din copilărie ai trăit, Sfinte mucenice Sava, căci, prin cuvânt, cu 
fapte bune şi prin cântare sfântă, meleagurile Buzăului le-ai luminat în duhul Evan- 
gheliei lui Hristos şi pe strămoşii noștri la dreapta credință i-ai îndemnat, pentru 
care îţi cântăm, zicând: 

Bucură-te, căci cu îngerii viețuieşti, acum, în ceruri; 

Bucură-te, că de acolo neîncetat te rogi pentru noi; 

Bucură-te, că ale tale sfinte rugăciuni sunt bine primite; 

Bucură-te, grabnic ajutător în nevoi şi necazuri; 

Bucură-te, că te-ai făcut pe tine pildă vie de slujire lui Hristos; 

Bucură-te, că la Dumnezeu ai cugetat ziua şi noaptea; 

Bucură-te, că ale tale tinereţi lui lisus le-ai închinat; 

Bucură-te, că în biserică cu glasul tău cel dulce ai cântat; 

Bucură-te, Sfinte mucenice Sava, apărător al dreptei credinţe! 


Condacul 1 

Sfinte mucenice al lui Hristos, care din pruncie ai slăvit pe Dumnezeu prin a ta 
viaţă îngerească, trăită pe pământul ţării noastre, cu credință și cu dragoste îţi cân- 
tăm aşa: Bucură-te, Sfinte mucenice Sava, apărător al dreptei credințe! 


ȘI această: 


Rugăciune către Sfântul mucenic Sava de la Buzău 


3 

Sfinte mucenice Sava, alesule al lui Hristos, care din tinereţe ai urmat calea Bi- 
sericii, roagă-te lui Dumnezeu pentru noi, păcătoşii, care cinstim cu multă evlavie 
ale tale nevoinţe şi pătimiri pentru dreapta credință. Adu-ţi aminte de toți bine- 
credincioșii țării noastre, ca și noi să dobândim milă și har înaintea lui Dumnezeu. 
Fii rugătorul nostru fierbinte înaintea Dreptului Judecător, în ziua cea mare a 
dreptății lui Dumnezeu, care va să vină. 


Ajută-ne, Sfinte mucenice Sava, să ne îngrijim de mântuirea sufletelor noastre, să 
iubim cele cerești şi să cugetăm mereu la cele veşnice, pentru ca şi noi să ne în- 
vrednicim a moşteni Împărăţia cea cerească, împreună cu toți sfinții. Amin! 


ŞI se face otpustul. 


Notă: Viaţa şi acatistul Sfântului mucenic Sava de la Buzău au fost realizate de 
părintele Mihail Milea care slujeşte în Catedrala Sfântul Sava din municipiul 
Buzău, unde se află şi o parte din moaştele Sfântului Stelian (al doilea ocrotitor 
al catedralei). 


XP XP IP 3 IE E E 30 E 3 2 2 2 2 E 30 30 IE 3 2 E DP E XX 
Xp PP IP IP 3 E 0 E 30 E 3 2 2 2 2 E 30 E IE IE 2 DD E E E E XX 


Ar Dr De De Dr de De Dr De De De e Dr Dr dr De de De e de dr fr A A 


De De de De Ar De De De De De De Dr Dr de De De Dr De Dr Dr Dr de de dr dr d 


Acatistul Sfântului mare mucenic Sava gotul (Buzău, 334) 


prăznuire la 12 aprilie 


Este cunoscut ca un mare mucenic din părțile Buzăului, cotropite de goți un timp. 
Este omorât prin înecare la 38 de ani şi sfintele sale moaşte sunt luate de Sfântul 
Vasile cel mare. Este unul dintre sfinţii „localnici” ai pământului strămoşesc. Cre- 
dincioşia sa l-a ales spre „jertfa dumnezeiască”. Este unul dintre sfinții mucenici, 
cu darul cel mare al „întăririi în credinţă”. Cei evlavioşi îl cinstesc şi îi citesc aca- 
tistul adesea. 


Rugăciunile începătoare 


În numele Tatălui, şi al Fiului şi al Sfântului Duh. Amin 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 

izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice: 


Tropar (glas 4): Astăzi, duhovniceşte prăznuieşte Biserica drepteredincioşilor 
români şi cu bucurie strigă: Veniţi, iubitorilor de mucenici, să serbăm pomenirea 
cea de peste an a luptelor mucenicului Sava! Că acesta dintre noi cu voia lui 
Dumnezeu răsărind, a înflorit minunat, aducând Stăpânului rod bogat şi bine 
primit, prin mucenicie. lar acum, se roagă neîncetat în Ceruri să se mântuiască su- 
fletele noastre. 


Troparul Invierii, al Născătoarei de Dumnezeu: Podobie: Taina cea din veac 
ascunsă şi de îngeri neştiută, prin tine, Născătoare de Dumnezeu, celor de pe pă- 

mânt s-a arătat, Dumnezeu întrupându-Se întru unire neamestecată şi crucea de 
bunăvoie pentru noi primind; prin care, înviind pe cel dintâi zidit, a mântuit din 
moarte sufletele noastre. (glasul 4) 


Doamne miluieşte (de 3 ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Condacul 1 

De mare cinste sunt bărbăţia şi vitejia luptei cu necredinţa păgână, dar asemenea 
este şi „jertfirea nevinovată” ce se aduce pe altarul lui Hristos. Un astfel de dar 
curat fiind şi tu, Sfinte Sava, cântarea cuvenită aducem şi noi: Bucură-te, Sfinte 
mare mucenic Sava gotul, dar curat al jertfirii creştine! 


Icosul 1 

În Ţara Daciei mulţi năvălitori străini au venit, între care şi goții, care cu răutatea 
lor păgână credinţa „locului” au oropsit şi multe jertfe nevinovate au făcut, care şi 
mai mult, pământul au sfințit. 

Bucură-te, fiul acestui neam şi pământ; 

Bucură-te, vrednicule urmaş al credinţei străbunc; 

Bucură-te, moştenitorul deplin al credincioşiei sfinte; 

Bucură-te, alesul între cei aleşi; 

Bucură-te, sfinţenie strânsă peste vremi; 

Bucură-te, rod care dă el însuşi roadă; 

Bucură-te, comoară dezgropată; 

Bucură-te, mărgăritar scos la vedere; 

Bucură-te, făclie pentru lumina lui Hristos; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 2-lea 

Păgânii cotropitori nu au putut distruge Credinţa străbună şi aşa „localnicii pă- 
mântului” peste toate piedicile au păstrat neabătută credincioşia, în cântarea de: 
Aliluia! 


Icosul al 2-lea 

Și tu, din părinţi drepteredincioşi odrăslit, tânărule Sava, curat te-ai păstrat de toate 
necurăţiile străine, chiar dacă vrăjmăşia stăpânitorilor te împiedica. 
Bucură-te, alesul de la „vremuri de încercare”; 

Bucură-te, piatră neclintită din loc; 

Bucură-te, stâncă de sfântă temelie; 

Bucură-te, fântână de apă vie; 

Bucură-te, izvor din pământul strămoşesc; 

Bucură-te, dar coborât de sus; 

Bucură-te, dar şi al celor de jos; 

Bucură-te, unirea darurilor minunate; 

Bucură-te, chipul noului Rai; 

Bucură-te, Sfinte mare mucenic Sava gotul, dar curat al jertfirii creştine! 
Condacul al 3-lea 

Păgânii goți momeau pe „Llocalnici” cu „jertfele lor idoleşti” şi cu viclenii încercau 
să-i înşele, dar tu, Sava, te-ai făcut un adevărat „păzitor de cele sfinte”, în cântarea 
de: Aliluia! 


Icosul al 3-lea 

Se mirau păgânii de credincioşia creştină şi adesea se îmblânzeau, şi aşa cu darul 
dumnezeiesc împreună vieţuiau, puterea credinţei arătându-se biruitoare: 
Bucură-te, chip curat de creştin; 

Bucură-te, credinciosule pământean; 

Bucură-te, blândule între cei răi; 

Bucură-te, miel între lupi; 

Bucură-te, mielul lui Hristos; 

Bucură-te, „legătură sfântă” pentru cei ucigași; 

Bucură-te, ocrotire mai tare decât toate; 

Bucură-te, păzirea cu darul dumnezeiesc; 

Bucură-te, acoperirea de Însuşi Dumnezeu; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 4-lea 

Cu multe greutăţi erau împovăraţi „creştinii localnici”, dar tu ca un fiu vrednic ţi-ai 
ales slujirea credincioşiei neabătute, că de tânăr râvna pentru Hristos ai avut, în 
cântarea de: Aliluia! 


Icosul al 4-lea 

Erai peste tot ca un „tainic apostol”, că pe toţi îi îndemnai să-şi ţină credinţa 
neabătută şi aşa propovăduitorul lui Hristos te-ai făcut chiar printre păgânii cei 
idolatri. 

Bucură-te, râvna iubirii de Hristos; 

Bucură-te, râvna iubirii şi de oameni; 

Bucură-te, crainicul Evangheliei; 

Bucură-te, slujirea de chip apostolesc; 

Bucură-te, asemănarea de taină a lor; 

Bucură-te, al Bisericii credincios adevărat; 

Bucură-te, înălțătorul crucii biruitoare; 

Bucură-te, mărturisitorul neînfricat; 

Bucură-te, jertfă vie a Învierii: 

Bucură-te, Sfinte mare mucenic Sava gotul, dar curat al jertfirii creştine! 


Condacul al 5-lea 

Umblai din loc în loc şi multe piedici ţi se puneau şi chiar munci şi prigoane ai 
suferit, dar peste toate ai trecut, cântând: Aliluia! 


Icosul al 5-lea 

„Mucenicie tăcută” zi de zi ai îndurat, dar cu iubirea de Hristos te bucurai şi mai 
mult şi cu adevărat daruri sfinte ai câştigat, de se înfricoşau cei răi şi necredincioşi: 
Bucură-te, mucenicie tăcută şi de taină; 

Bucură-te, jertfă de dar nevinovat; 

Bucură-te, dar curat şi bine plăcut; 

Bucură-te, de Însuşi Dumnezeu bine primit; 

Bucură-te, omul lui Dumnezeu pe Pământ; 

Bucură-te, înger ceresc în lume; 

Bucură-te, mână dumnezeiască ocrotitoare; 

Bucură-te, binecuvântarea Atotţiitoare; 

Bucură-te, cel învăpăiat de Duhul cel PreaSfânt; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 6-lea 

Biserica era tot mai prigonită şi preoţii erau alungaţi şi ascunşi şi cu greu „Slujbele 
sfinte” se puteau ţine, dar tu, Sava, plin de curaj, de praznicul Învierii tot la 
Biserică ai mers, în cântarea de: Aliluia! 


Icosul al 6-lea 

Hoarda de păgâni noaptea a năvălit şi pe preotul locului l-au legat într-o căruţă, iar 
pe tine, aşa dezbrăcat, din pat te-au târât, şi până dimineaţa printre cioturi de pădu- 
re v-au muncit. 

Bucură-te, neînfricatule mucenic; 

Bucură-te, tărie printre aprigii ucigători; 

Bucură-te, credinţă întotdeauna biruitoare; 

Bucură-te, ducerea poverilor celor slabi; 

Bucură-te, ducerea „Crucii unui neam întreg”; 

Bucură-te, altar viu al Jertfei prea sfinte; 

Bucură-te, „legământ de nedezlegat” al credincioşiei străbune; 

Bucură-te, lucrarea de taină a lui Dumnezeu Însuşi; 

Bucură-te, lucrătorul lui Dumnezeu pe acest pământ; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 7-lea 

S-au ruşinat cei răi de sălbăticia lor, că prin darul lui Hristos „rănile ţi s-au vinde- 
cat”, încât mulți de mirare la credinţa creştină în taină au trecut, în cântarea de: 
Aliluia! 


Icosul al 7-lea 

Ales de milostivirea lui Dumnezeu ai fost, Sfinte Sava, ca să „stai” zid tare şi ne- 
clintit în faţa răutăţii păgâne şi să dai nădejdea izbăvirii pe pământul oropsit. 
Bucură-te, sfântul moştenitor al Sfinţilor părinţi; 

Bucură-te, bărbăţie ce ai „luat jugul suferinţei acestui pământ”; 

Bucură-te, lucrătorul mântuirii neamului tău; 

Bucură-te, alesul şi pentru mântuirea încă a multora; 

Bucură-te, slujitorul sfinţeniei care de nimic nu se poate distruge; 
Bucură-te, că te-ai făcut de asemenea o icoană de închinat; 

Bucură-te, că în icoana ta tot neamul l-ai adunat; 

Bucură-te, că în icoana ta prefacerea ai făcut; 

Bucură-te, cu adevărat, un sfânt dăruit al nostru; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 8-lea 
Mare dar este cu „sfinţii cei tari”, că ei mai întâi cu răul se confruntă şi aşa cei slabi 
sunt ocrotiţi şi păziţi de uciderea amară, în cântarea de: Aliluia! 


Icosul al 8-lea 

Doar sfinţii pot suferi săgețile otrăvitoare ale răutăţii şi prin ei şi noi ne izbăvim de 
toată vătămarea şi moartea, unul asemenea şi tu fiind, Sava, mucenicul nostru cel 
iubit. 

Bucură-te, împlinirea Iubirii dumnezeieşti,; 

Bucură-te, binecuvântare nelipsită peste acest pământ; 

Bucură-te, fiul acestui neam devenit icoană; 

Bucură-te, fiul acestui pământ în pomenire neuitată; 

Bucură-te, „turn de credinţă” peste „întunecatele vremi”; 

Bucură-te, glas al credincioşiei ce niciodată nu se poate uita; 

Bucură-te, pază în faţa tuturor vrăjmăşiilor; 

Bucură-te, apărare de toţi rău ucigători; 

Bucură-te, ocrotitorul pentru veşnicie al acestui pământ; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 9-lea 

După chinuri multe, Atharid căpetenia te-a osândit la moarte şi te-au dus la râul 
Buzău, unde ai fost înecat, şi aşa la odihna lui Hristos te-ai înălţat, în cântarea de: 
Aliluia! 


Icosul al 9-lea 

Vestea muceniciei tale sfinte până la marele Vasile al Capadociei a ajuns şi dintre 
păgâni te-a scos, şi sfintele tale moaşte cu cinste le-au primit ca pe un „odor de ma- 
Te preţ. 

Bucură-te, comoara noastră în veşnicia lui Hristos; 

Bucură-te, cer deschis peste acest pământ oropsit; 

Bucură-te, pământ deschis la Lumina cerească; 

Bucură-te, că te avem mijlocitor la Scaunul dumnezeiesc; 

Bucură-te, bucuria noastră printre grelele încercări; 

Bucură-te, bucuria noastră, în nădejdi înlăcrimate; 

Bucură-te, cel împreună cu toţi Sfinţii; 

Bucură-te, cel împreună cu lubitorul întregii făpturi; 

Bucură-te, cel din „salba Sfinţilor noştri de inimă”; 

Bucură-te, Sfinte mare mucenic Sava gotul, dar curat al jertfirii creştine! 


Condacul al 10-lea (de trei ori) 

Nume sfânt al acestui neam şi pământ de acum ne eşti, Sfinte mucenice Sava, prin 
care şi noi ne întărim în credinţa ce „niciodată nu o vom lăsa”, păzind-o ca pe 
însăşi „comoara Veşniciei”, în cântarea de: Aliluia! 


Se citeşte apoi din nou: 


Icosul 1 

În Ţara Daciei mulţi năvălitori străini au venit, între care şi goții, care cu răutatea 
lor păgână credinţa „locului” au oropsit şi multe jertfe nevinovate au făcut, care şi 
mai mult, pământul au sfințit. 

Bucură-te, fiul acestui neam şi pământ; 

Bucură-te, vrednicule urmaş al credinţei străbunc; 

Bucură-te, moştenitorul deplin al credincioşiei sfinte; 

Bucură-te, alesul între cei aleşi; 

Bucură-te, sfinţenie strânsă peste vremi; 

Bucură-te, rod care dă el însuşi roadă; 

Bucură-te, comoară dezgropată; 

Bucură-te, mărgăritar scos la vedere; 

Bucură-te, făclie pentru lumina lui Hristos; 

Bucură-te, Sfinte mare mucenic Sava gotul, dar curat al jertfirii creştine! 

Condacul 1 

De mare cinste sunt bărbăţia şi vitejia luptei cu necredinţa păgână, dar asemenea 
este şi „jertfirea nevinovată” ce se aduce pe altarul lui Hristos. Un astfel de dar 
curat fiind şi tu, Sfinte Sava, cântarea cuvenită aducem şi noi: Bucură-te, Sfinte 
mare mucenic Sava gotul, dar curat al jertfirii creştine! 


(Extras din cartea: Imnografie/leromonah Ghelasie Gheorghe - Bucureşti; 
Platytera, 2016) 

Troparul Sfântului mucenic Sava de la Buzău: Astăzi, duhovniceşte prăznuieşte 
Biserica drepteredincioşilor români şi cu bucurie strigă: Veniţi, iubitorilor de 
mucenici, să serbăm pomenirea cea de peste an a luptelor mucenicului Sava! Că 
acesta dintre noi cu voia lui Dumnezeu răsărind, a înflorit minunat, aducând Stă- 
pânului rod bogat şi bine primit, prin mucenicie. lar acum se roagă neîncetat în 
ceruri, să se mântuiască sufletele noastre. 


Condacul Sfântului mucenic Sava de la Buzău: Urcând astăzi de pe pământ la cele 
cereşti, sfințite nevoitorule, de la Hristos te-ai încununat şi îngerii cu bucurie te-au 
primit, iar noi, acum, cu laude te cinstim că mijloceşti de-a pururea, Sfinte Sava, 
pentru ţara şi poporul tău. 


Troparul Sfântului mucenic Sava de la Buzău: Purtătorule de chinuri Sfinte mu- 
cenice Sava, cel ce în apă ai fost omorât de către goții păgâni, roagă pe Milostivul 
Dumnezeu ca să dea iertare de greşeli sufletelor noastre. 


(Video) Troparul Sfântului mucenic Sava de la Buzău - Interpret: Otilia Simeria: 
https://doxologia.ro/tropare/video-sfantul-mucenic-sava-de-la-buzau-tropar 

Lupu Sevastian- Valentin - Monumentul Sfantului mucenic Sava de la Buzau - fil- 
mare cu drona: 
https://www.youtube.com/watch?v=m4do8zPKSwE 

Vieţile Sfinţilor - Sfântul mucenic Sava Gotul de la Buzău (18 aprilie) 


Cuvant Ortodox - Sfântul mucenic Sava Gotul de la Buzău - 12 aprilie: 
https://www.youtube.com/watch?y=HStUkL8JmxY 


Creştinul Contemporan - Viata Sfantului mucenic Sava Gotul (12 aprilie): 
https://www.youtube.com/watch?v=nCc81WtmUUU 


ie e se 


"Biserica lui Dumnezeu din Goţia, trimite dumnezeieştii Biserici cea din Capado- 
cia şi tuturor soborniceştilor Biserici ale creştinilor - care locuiesc printre străini 
şi prin toată lumea - milă, pace şi dragostea lui Dumnezeu Tatăl şi a Domnului 
nostru lisus Hristos să se înmulțească”. Astfel începe scrisoarea din Biserica 
Goţilor, către cea a Capadociei, care povesteşte cele ce urmează. 


Sfântul Petru a zis: "Tot cel ce se teme de Dumnezeu şi lucrează dreptatea, este pri- 
mit la EI". Acum Biserica aceasta iarăşi s-a arătat că este credincioasă prin Sfântul 
Sava, care este mucenic al lui Dumnezeu şi Mântuitorului nostru lisus Hristos. 
Pentru că, fiind cu neamul got şi petrecând în Goţia, printre neamul cel 
îndărătnic şi răzvrătit, atât de mult a urmat bărbaţilor celor sfinţi şi împreună cu 
dânşii prin tot felul de fapte bune cinstea pe Hristos, încât strălucea în lume ca o 
stea. Deoarece încă din tinereţe iubind legea Domnului, a înţeles acea faptă 
bună desăvârşit, ca prin cunoştinţa Fiului lui Dumnezeu, să ajungă bărbat 

desăvârşit. Căci celor ce-L iubesc pe El, toate le sporesc spre bine; de vreme ce, 
luptând vitejeşte împotriva duşmanului vrăjmaş şi făcându-se mai presus de 
această lume deşartă, având pace împreună cu toți, s-a învrednicit chemării celei 
de sus şi a ajuns la răsplătirea cea veşnică. 


Deci, pentru pomenirea acestui sfânt mucenic şi pentru folosul drepteredincioşilor, 
după săvârşirea lui întru Domnul, am judecat ca lucrurile aceluia, atât de slăvite, a 
nu le lăsa uitării, ci a le da prin scris. 


Y Pentru că era dreptcredincios, cucernic, drept, ascultător în tot lucrul, 
blând, simplu în cuvânt, gata la tot lucrul bun, cântând în biserică şi 
îngrijindu-se de aceasta; 

Y averile defăimîndu-le, afară de cele ce-i erau de trebuinţă, înfrânat în toate, 
cu femeile neavând deloc împărtăşire, 

Y la rugăciuni şi la postiri îndeletnicindu-se în toate zilele, străin de slava 
deşartă, deşteptând pe toţi către viaţa cea plăcută lui Dumnezeu şi numai pe 
acelea care sunt fapte bune, sau datorii, împlinindu-le, fugind însă de 
acelea, care sunt potrivnice lucrurilor celor bune. 

Y Păzea credinţa cu dragoste şi neîncetat grăia despre Domnul. 


Pentru că nu o dată, ci de multe ori, mai înainte până a nu se încununa cu 
mucenicia pentru credinţă, cu lucrul s-a arătat că este folositor dreptei credinţe 
celei adevărate. Pentru că atunci când boierii Goţilor şi judecătorii au început a 
prigoni pe creştini şi a-i sili să mănânce cele jertfite idolilor, unii dintre păgâni s-au 
sfătuit ca, la creştini, la rudenii şi la vecinii lor, în loc de cărnurile jertfite idolilor, 
să le pună înainte pe cele nejertfite, ca astfel să-i păzească de primejdia închinării 
la idoli, iar pe prigonitori să-i amăgească. Înştiinţându-se de aceasta Sfântul Sava, 
nu voia să guste nici din acele cărnuri, pentru că, numai numindu-se jertfite 
idolilor, îşi aducea aminte de Apostolul care zice: lar de va zice vouă cineva, 
aceasta este jertfită idolilor, să nu mâncaţi. 


Încă şi în mijlocul poporului stând Sfântul Sava, mărturisea tuturor, zicând: 
Cu un sfat 
ca acesta îi apăra, ca să nu cadă vreunul în cursa diavolului; pentru aceea, ei 
socotind sfatul acela, au izgonit pe sfântul din satul lor, dar mai pe urmă iarăşi l-au 
chemat. Apoi, când iarăşi s-a ridicat prigonire, unii închinători de idoli din acelaşi 
sat, care aduceau jertfă diavolilor, cu blestem au voit să spună boierilor, că nici un 
creştin nu se află în satul lor. Atunci din nou Sfântul Sava, stând cu îndrăzneală 
în mijlocul poporului, a strigat cu glas mare: 

Iar acei închinători de idoli, pe cei de aproape ai lor, 

care erau din credinţa creştinească, tăinuindu-i, se jurau înaintea boierului că în 
satul lor nu sunt creştini, decât numai unul. 


Aceasta auzind boierul cel fărădelege, a poruncit ca pe acela să-l aducă înaintea lui; 
şi acesta era Sfântul Sava. 

Aducându-l, boierul a întrebat pe cei care stăteau înaintea sa: "Ce averi are 
creştinul acesta?" 


lar ei i-au răspuns: "Nimic mai mult nu are, decât numai hainele cu ce este 
îmbrăcat". 


Deci, boierul l-a defăimat, zicând: "Acesta nici a ajuta ceva nu poate, nici a 
vătăma”. Zicând aceasta, a poruncit ca să-l izgonească de acolo. 


După aceasta iarăşi rânduindu-se asupra creştinilor mare prigoană în Gotia de 
către păgâni şi apropiindu-se sfânta zi a Paştilor, Fericitul Sava a voit să se ducă 
în alt sat, la un preot creştin cu numele Gutic, ca să prăznuiască cu el Sfintele 
Paşti. 


Dar, când era pe cale, i s-a arătat un bărbat mare, luminos la chip, zicându-i 
astfel: "Intoarce-te şi du-te în satul tău, la preotul Sansal”. 


Sava a răspuns: "Nu este acasă, căci a plecat şi zăboveşte în părțile greceşti”. 


Sfântul Sava nu ştia însă că preotul acela se întorsese atunci acasă, pentru 
praznicul Paştilor. Şi trecând de bărbatul acela, se ducea pe calea ce-i stătea 
înainte la Gutic preotul. Ziua era senină şi deodată s-a întunecat cu nori şi a 
căzut zăpadă atât de mare, încât nu era cu putinţă lui Sava să meargă mai 
departe. Deci, cunoscând dumnezeiasca voie, care îl împiedica din cale, s-a 
întors mulțumind lui Dumnezeu. Și mergând la Sansal preotul, s-a bucurat 
văzându-l şi i-a spus lui şi altor mulţi, cele ce i se întâmplaseră pe cale şi au 
prăznuit împreună ziua Paştilor. 


Dar în a treia noapte după praznic, Atarid, din adunarea păgânilor, fiul boierului 
Rotest, a năvălit asupra satului fără de veste, cu mare adunare de tâlhari păgâni şi 
găsind pe preot odihnindu-se în casa sa, l-au prins, asemenea şi pe Sava apucându- 
|, i-au legat pe amândoi. Şi punând pe preot în car, îl târau; iar pe Sava gol, ca şi 
cum ar fi ieşit din pântecele maicii sale, îl târau peste spini, bătându-l cu bețe şi 
bice, fără de milă; apoi l-au prigonit astfel până la cetatea lor; atât erau de aspri şi 
de cumpliți asupra robilor lui Dumnezeu. Dar prigonirea cumplită a acelor 
vrăjmaşi a făcut arătată răbdarea şi credinţa bărbatului celui drept. 

Biciuirea Sfântului Sava 


Jar după ce s-a făcut ziuă, sfântul, slăvind puterea Domnului, le s 


nevăzând nici urme de răni pe trupul lui, s-au mirat şi luând o osie de la car, au 
pus-o pe spatele lui şi trăgându-i mâinile spre capetele osiei l-au legat; asemenea şi 
picioarele întinzându-le, le-au legat de altă osie şi aruncându-l la pământ pe spate, 
l-au căznit, bătându-l şi batjocorindu-l toată ziua până în noaptea adâncă. 


După ce au adormit călăii, a venit o femeie care se sculase de cu noapte să gătească 
mâncare casnicilor; aceea a dezlegat pe sfântul de osie, iar el s-a sculat şi a ajutat 
femeii la lucrul ei. lar după ce s-a făcut ziuă, Atarid a poruncit să-i lege mâinile şi 
să-l spânzure de grindă în casă. 


După un ceas a venit la preot şi la Sava oarecare de la Atarid cu cărnuri jertfite 
idolilor şi le-au zis: "Marele Atarid vă zice să gustaţi din cărnurile acestea şi veţi 
izbăvi sufletele voastre de moarte". 


Preotul răspunse: "Nu vom gusta, că nu se cade să mâncăm cărnuri de acestea 
diavoleşti; ci ne rugăm lui Atarid ca mai bine să ne răstignească, sau cu altfel de 
moarte să ne ucidă”. 

Apoi Fericitul Sava a întrebat pe cei ce veniseră: "Cine a trimis acestea?" 


Ei au răspuns: "Stăpânul Atarid". 


Sfântul zise: 


Zicând aceasta Sfântul Sava, una din slugile lui Atarid, aprinzându-se de mânie a 
lovit cu o suliță ce o ţinea în mâini, în piept pe sfântul atât de tare, încât toţi cei ce 
erau de faţă aşteptau ca îndată să moară mucenicul. Dar cu purtarea de grijă a lui 
Dumnezeu păzindu-se mucenicul, nu s-a rănit, nici a simţit durere, ci a zis către cel 
ce l-a lovit: 


Înştiinţându-se Atarid de aceasta, a poruncit ca să piardă pe Sfântul Mucenic Sava. 
Deci slujitorii cei necuraţi, lăsând legat pe preotul Sansal, au luat pe Sava şi l-au 
dus la râul ce se chema Musia (Buzău) ca să-l înece acolo. Iar sfântul mucenic, 
aducându-şi aminte de porunca Domnului şi iubind pe aproapele ca pe sine, a 
întrebat pe slujitorii care îl duceau: 


Aceia i-au răspuns: "Nu este treaba ta a şti aceasta”. 


lar Sfântul Sava, umplându-se de bucuria Sfântului Duh, a strigat, zicând: 


Și aşa sfântul, fiind dus la moarte, nu înceta a lăuda şi a mulţumi lui Dumnezeu, 
socotindu-se că este nevrednic de pătimirile veacului acestuia, pe lângă slava care i 
se va arăta. ŞI ziceau slujitorii unul către altul: "De ce nu liberăm pe acest om 
nevinovat, căci Atarid nu va şti de aceasta”. 


Dar Sfântul Sava a zis către dânşii: 
Deci, ducând la râu 


pe sfântul mucenic şi legându-i de grumaji un lemn greu, l-au aruncat în adânc şi I- 
au înecat. 

7 Mal 
RE Mă a a ie, 
Martirizarea Sfintului Sava în riul Buzău 
Pictură în palatul episcopul. 


Astfel şi-a sfârşit alergarea Sfântul Sava, păzindu-şi curată sfânta credinţă până 
la Sfârşit. EI a trăit treizeci şi opt de ani şi s-a încununat cu mucenicia în a 
cincea zi după Paşti, pe 12 Aprilie, împărăţind Valentinian la Apus, iar Valent la 
Răsărit, 


După aceea ucigaşii, scoțând din apă trupul mucenicului, l-au aruncat pe pământ, 
lăsându-l neîngropat. Dar nici fiarele, nici păsările nu s-au atins de sfântul lui trup, 
ci s-a îngrijit de mâinile fraților celor cucernici. 


Iar luminatul lunie Soranos, voievod al cetei Sciţilor, fiind cinstitor al Dumne- 
zeului Celui adevărat, trimițând bărbaţi credincioşi, au luat cinstitul trup al muceni- 
cului din locul cel barbar şi l-au adus în părțile greceşti. Şi voind să-şi împodo- 
bească patria sa, l-a trimis în Capadocia, scriind astfel către Biserica Capadochie- 
nilor: 


"La a voastră dreaptă credinţă, după sfatul presbiterilor - aşa voind Domnul, Cel 
ce dăruieşte darul Său celor ce se tem de EI - am trimis acest cinstit dar şi rodul 
credinţei Celui slăvit. Deci, săvârşind pomenirea mucenicului, în ziua în care s-a 
încununat, să daţi de ştire de aceasta şi celorlalți fraţi, ca în toată soborniceasca 
şi apostoleasca Biserică, veselindu-se duhovniceşte, să preamărească pe Domnul, 
care şi-a ales robii Săi. Închinaţi-vă tuturor sfinţilor! Închină-se vouă fraţii cei ce 
rabdă prigonirea împreună cu noi. lar Celui ce poate cu darul şi cu iubirea de 
oameni să ne treacă pe noi la cereasca Împărăţie, se cade slavă, cinste şi închi- 
năciune, împreună cu Unul Născut Fiul Său şi cu Preasfântul Duh în veci. Amin”. 


Ar Dr De De De de De Dr Dr De De e Dr De Ar Dr de De e de dr fr A A 


Xp e PP IP IP IP 3 E II II II 2 2 E E E E E XX 


Dre Ar Ar dr Dr dr dr Dr De dr dr dr Dr dr dr Dr Dr dr dr Dr de dr dr fr A d 


Sfântul mucenic Sava de la Buzău - drumul spre sfinţenie 


Călugăr misionar, convertindu-i pe păgâni la dreapta credință, Sfântul Sava a fost 
prins de închinătorii la idoli şi înecat în râu. 


A 


Născut la Buzău în secolul al IV-lea, Sfântul Sava era un călugăr misionar, con- 
vertindu-i, împreună cu duhovnicul său, pe daco-romanii, goții și închinători la 
idolii care ajungeau în acea zonă. 


Fiind prinși în a treia zi de Paşti de către ostașii lui Athanaric, au fost bătuţi, pentru 
a se lepăda de Hristos şi a se închina zeilor, dar cum aceştia s-au opus, Sfântul 
Sava a fost înecat într-un râu din Buzău. 


Moaştele sale au fost duse în Imperiul Roman de către creștini, pentru a fi ținute în 
siguranţă, iar apoi au fost trimise în Cezareea Capadociei, la cererea Sfântului 
Vasile cel mare. 

Sinaxar - Pomenirea Sfântului marelui mucenic Sava, cel numit gotul (12 
aprilie) 


Intru această lună (aprilie), în douăsprezece zile, facem pomenirea Sfântului 
marelui mucenic Sava, cel numit Gotul. 


Acest sfânt părinte al nostru a pătimit pentru Hristos la anul 372, în vremea 
prigoanei lui Atanaric, de la dregătorul Atarid, săvârşindu-se prin înecare în râul 
Buzău. Despre aceasta a scris marele Vasile, arhiepiscopul Cezareei Capadociei, 
cerând moaştele sale de la Biserica din Goţia. 

Viaţa şi mărturia Sfântului Sava reprezintă un argument și o mândrie a creşti- 
nismului vechi în partea de lume în care trăim. 

Arhid. Ştefan Sfarghie - Sinaxar - Sfântul mucenic Sava de la Buzău 

Sfântul Sava ( 372) s-a născut în anul 334, fiind fiul unor creştini evlavioşi din 
părțile Buzăului, în perioada când această parte a ţării era stăpânită de goți. A fost 
povăţuit şi îndrumat în cele duhovniceşti de preoții Sansalas şi Gutticas, sporindu- 
şi evlavia şi râvna pentru rugăciune, precum şi blândeţea, smerenia, iubirea de 
adevăr şi statornicia în credinţa ortodoxă. La vârsta maturității, el cânta psalmi în 
biserică şi ducea o viaţă pilduitoare. 


Apropierea de Dumnezeu l-a făcut pe Sfântul Sava să fie blând şi răbdător faţă de 
toţi, gata la ascultarea cea bună şi împodobit cu smerenie creştină şi cu celelalte 
virtuţi. 


Traiul său zilnic era simplu şi nu se îngrijea să strângă averi materiale. Când goții 
păgâni au început prigonirea creştinilor, regele Atanaric a poruncit ca un idol să fie 
purtat într-un car prin sate şi să 1 se aducă jertfe, dar Sfântul Sava îi îndemna pe 
creştini să nu facă unele ca acestea. 


Înainte de Paştele anului 372, Sfântul Sava a vrut să meargă în alt sat pentru 
sfintele slujbe, dar un înger al Domnului i s-a arătat şi i-a spus să rămână, pre- 
gătindu-l pentru mucenicie. 


La puţină vreme, sfântul, mărturisind că este creştin, a fost prins de goți şi chinuit 
de aceştia pentru credinţa sa în Hristos. 

Văzând păgânii că Sfântul Sava a îndurat cu bărbăţie toate suferinţele, la porunca 
lui Atanaric, l-au înecat în râul Museos, care astăzi se cheamă Buzău. 


În urma schimbului de scrisori dintre Sfântul Vasile cel mare şi Sfântul Bretanion, 
episcopul Tomisului, cu îngăduinţa Bisericii din Goţia, guvernatorul Dobrogei, 
lunius Soranus, a trimis bărbaţi vrednici să ridice moaştele Sfântului Sava şi să le 
ducă în Capadocia. 

Calendar Ortodox - Sfântul mucenic Sava de la Buzău, Sfântul ierarh Vasile 
mărturisitorul, episcop de Parion (Denia Acatistului Bunei Vestiri) 


Sfântul Sava de la Buzău s-a născut în anul 334, fiind fiul unor creştini evlavioşi 
din părțile Buzăului, în vremea când această parte a ţării era stăpânită de goți. 
Crescând duhovniceşte sub povaţa preoţilor Sansalas şi Gutticas, tânărul Sava şi-a 
sporit evlavia, râvna pentru rugăciune, blândeţea, smerenia, iubirea de adevăr şi 
statornicia în credinţa ortodoxă. 


Crescând cu vârsta, el cânta psalmi în biserică şi ducea o viaţă pilduitoare. Apro- 
pierea de Dumnezeu l-a făcut pe Sfântul Sava să fie blând şi răbdător faţă de toți, 
gata la ascultarea cea bună şi împodobit cu smerenie creştină şi cu celelalte virtuţi. 


Traiul său zilnic era simplu, nu se îngrijea să strângă averi, ci se mulțumea numai 
cu agonisirea necesară îmbrăcăminţii şi hranei. Era înfrânat în toate, feciorelnic, 
postind zilnic şi stăruind în rugăciune; nu se amesteca în ceea ce nu-i folosea şi îşi 
păstra în orice împrejurare credinţa dreaptă lucrătoare prin iubire. 


Când goții păgâni au început prigonirea creştinilor, regele Atanaric a poruncit ca 
un idol să fie purtat într-un car prin cetăţi şi sate şi să i se aducă jertfe. Sfântul Sava 
îndemna pe creştini să nu jertfească idolilor şi să nu mănânce din cărnurile jertfite, 
deoarece aceasta însemna tăgăduirea credinţei în Hristos. 

Înainte de Paştele anului 372, Sfântul Sava a vrut să meargă în alt sat pentru 
sfintele slujbe, dar un înger al Domnului i s-a arătat şi i-a spus să se întoarcă în 
satul său, pregătindu-l pentru mucenicie. La puţină vreme după aceasta, sfântul, 
mărturisind că este creştin, a fost prins de goții păgâni şi supus la chinuri pentru a 
se lepăda de credinţa în Hristos. 


Mai întâi l-au bătut cu nuiele şi cu bice, dar, fiind ocrotit de harul lui Dumnezeu, 
Sfântul Sava le-a arătat că bătăile pe care le îndurase nu lăsaseră nici un semn pe 
trupul lui. Atunci, mâniindu-se chinuitorii, au luat o osie de căruţă şi punându-i-o 
pe umeri i-au întins mâinile până la capetele ei. 


Apoi i-au legat şi de picioare altă osie şi astfel, întins pe cele două osii, l-au aruncat 
şi l-au lăsat să zacă pe spate, chinuindu-se o noapte întreagă. Apoi, i-au dat să mă- 
nânce mâncare jertfită idolilor. Sfântul însă s-a împotrivit, numindu-l pe condu- 
cătorul păgânilor, Atharid, nelegiuit şi blestemat. 


Auzind aceasta, unul dintre slujitorii lui Atharid a luat un drug de fier şi l-a aruncat 
cu ascuţişul în pieptul sfântului cu atâta putere, încât cei de faţă credeau că acesta 
va muri îndată. Dar el, păzit fiind de Dumnezeu, i-a spus păgânului: „Lu socoteşti 
acum că m-ai rănit cu drugul. Să ştii însă că aceasta m-a durut atât de mult încât 
parcă ai aruncat în mine cu un fir de lână.” 


În faţa morţii care îl pândea din clipă în clipă, Sfântul Sava nu şi-a împuţinat 
credinţa, nu şi-a ostoit râvna statorniciei, pe calea cea strâmtă şi cu chinuri, şi nu 
şi-a împuţinat răbdarea. Întărit de Cel pe care Îl mărturisea cu atâta jertfelnicie, a 
îndurat toate suferinţele şi nici n-a strigat, nici n-a gemut de durere şi nici nu s-a 
văzut vreo urmă de rană pe trupul lui. 


Atharid, auzind că Sfântul Sava a înfruntat cu seninătate toate chinurile la care a 
fost supus şi că a rămas statornic în dreapta şi adevărata sa credinţă, a poruncit să-l 
înece în râul Museos, care astăzi este numit Buzău. 


lar când au ajuns la malul râului, cei ce-l ţineau s-au sfătuit între ei: „Hai să-l 
eliberăm pe acest nevinovat, căci de unde va şti aceasta Atharid?” 

Dar fericitul Sava a zis către ei: „De ce vorbiţi deşertăciuni şi nu împliniţi ceea ce 
vi s-a poruncit? Eu văd ceea ce voi nu puteţi vedea. Iată, de faţă stau în slavă 
îngerii care au venit să mă primească!”. 


Atunci l-au coborât în apă pe cel ce mulțumea şi-L prea slăvea pe Dumnezeu şi, 
punându-i un lemn peste gât, l-au împins spre adânc. După ce l-au înecat, l-au scos 

din apă, l-au lăsat neîngropat şi au plecat. Nu s-a atins de el nici o fiară sălbatică, ci 
trupul lui a fost ridicat de fraţi şi îngropat. Era ziua de 12 aprilie a anului 372. 


În urma schimbului de scrisori dintre Sfântul Vasile cel mare şi Sfântul Bretanion, 
episcopul Tomisului, cu îngăduința Bisericii din Goţia, guvernatorul Dobrogei, 
lunius Soranus, a trimis bărbaţi vrednici de încredere să ridice moaştele muce- 
nicului Sava şi să le ducă în Capadocia, de unde proveneau strămoşii sfântului, 
luaţi robi de către goți. 


= ae 2 
Sfântul Vasile a suferit persecuții în timpul împăratului iconoclast Leon Isaurul. 
lerarhul a a apărat prin faptă şi cuvânt sfintele icoane, motiv pentru care a fost 
prigonit şi chinuit. 


Şi-a petrecut viaţa, după cum spune sinaxarul, în necazuri, în primejdii şi în 
strâmtorări, mutându-se din loc în loc, dar păzind neschimbate părinteştile dogme, 


iubind dreapta credinţă, iar adunările celor răucredincioşi urându-le. 


ŞI plăcând lui Dumnezeu în toate, a adormit cu pace întru Domnul. 

Arhimandrit loanichie Bălan, Patericul românesc - Sfântul mare mucenic 
Sava, un martir al adevărului 


În actul martiric al Sfântului mare mucenic Sava se spune că în primăvara anului 
372, a treia zi de Paşti, noaptea, ostaşii lui Athanaric, sub conducerea dregătorului 
Atarid, au prins atât pe preotul Sansala, cât şi pe fericitul Sava, i-au legat şi i-au 
bătut, făcându-le multe răni pe trup, ca să se închine idolilor şi să mănânce cele 
jertfite lor. Sfântul Sava, înfruntându-i cu bărbăţie, a fost condamnat la moarte prin 
înecare. Legându-i un lemn greu de gât, l-au aruncat în râul Buzău (Mousaios). 
Ostaşii voind să-l elibereze, el le-a răspuns: „Împliniţi porunca ce vi s-a dat. Eu 
văd dincolo de râu ceea ce voi nu puteţi vedea. Văd pe cei care aşteaptă să ia 
sufletul meu şi să-l ducă în lăcaşul slavei lui Dumnezeu...” 


Sfântul mare mucenic Sava (12 aprilie, 372) 


Cel mai vechi şi mai cinstit sfânt mucenic, cunoscut şi martirizat pe pământul ţării 
noastre în secolul IV, este Sfântul mare mucenic Sava, numit uneori „Gotul” 
(Geto-Dacul), iar alteori „Romanul”. Acest mucenic era „got de neam şi trăia în 
Goţia”, cum se spune în actul său martiric, născut într-un sat de pe valea râului 
Buzău, din părinţi creştini aleşi, care i-au dat o creştere duhovnicească. 

Fericitul Sava a fost crescut de mic în dragoste de Dumnezeu, în post, în rugăciune 
şi feciorie, ajungând la tinereţe cântăreţ la biserica unde slujea preotul Sansala, 
bunul său păstor şi părinte sufletesc. Putem crede că tânărul Sava s-a făcut călugăr, 
probabil, în comunitatea monahală din Munţii Buzăului, întemeiată pe la mijlocul 
secolului IV de călugări veniți din Eparhia Tomisului, de teama „barbarilor” care 
migrau prin Dobrogea spre vestul Europei. Atât preotul Sansala, cât şi fericitul 
Sava erau călugări misionari în ţinutul Buzăului unde, probabil, era şi o episcopie 
şi converteau la creştinism numeroşi daco-romani, goți şi „barbari” închinători de 
idoli. 


Între anii 370-372, regele goților, Athanaric, stabilit în Dacia nord-dunăreană, a 
ridicat război împotriva împăratului romano-bizantin Valens, şi a pornit o puternică 
persecuție împotriva creştinilor. Atunci mulți creştini au fost prinşi, bătuţi, înecaţi 
şi arşi de vii în Dacia Traiană. Alţii, de frică, se refugiau în sudul Dunării, în 
Moesia şi Dacia Pontică. 


În actul martiric al Sfântului mare mucenic Sava se spune că în primăvara anului 
372, a treia zi de Paşti, noaptea, ostaşii lui Athanaric, sub conducerea dregătorului 
Atarid, au prins atât pe preotul Sansala, cât şi pe fericitul Sava, i-au legat şi i-au 
bătut, făcându-le multe răni pe trup, ca să se închine idolilor şi să mănânce cele 
jertfite lor. Sfântul Sava, înfruntându-i cu bărbăţie, a fost condamnat la moarte prin 
înecare. Legându-i un lemn greu de gât, l-au aruncat în râul Buzău (Mousaios). 
Ostaşii voind să-l elibereze, el le-a răspuns: „Împliniţi porunca ce vi s-a dat. Eu 
văd dincolo de râu ceea ce voi nu puteţi vedea. Văd pe cei care aşteaptă să ia 
sufletul meu şi să-l ducă în lăcaşul slavei lui Dumnezeu...”. 


Aşa s-a săvârşit Sfântul mucenic Sava, dându-și fericitul său suflet în mâinile lui 
Hristos. Martiriul său a avut loc la 12 aprilie 372, a cincea zi după Sfintele Paşti, 
fiind în vârstă de 38 de ani. Moaştele sale au fost luate de creştini şi de preotul 
Sansala şi ascunse. Apoi, de frica goților, „au fost trecute din ţara barbară în 
România”, adică în Imperiul Roman, la episcopul Ascholius al Tesalonicului, de 
origine din Capadocia. 


Prin anii 373-374, la cererea Sfântului Vasile cel mare către dregătorul Sciţiei 
Mici, lunius Soranus, capadocian şi el, care îi era rudă, „de a-i trimite moaşte de 
sfinți”, prezbiterii din Dacia au trimis moaştele Sfântului mucenic Sava la Ce- 
zareea Capadociei, însoţite de o lungă şi frumoasă scrisoare. 


Scrisoarea, întocmită de un preot învăţat din Dacia sau poate, de Sfântul Bretanion 
de la Tomis, poartă titlul „Epistolă a Bisericii lui Dumnezeu din Goţia (Dacia) 

către Biserica lui Dumnezeu ce se găseşte în Capadocia şi către toate Bisericile 
locale ale Sfintei Biserici universale”. Ea a fost adresată, deci, tuturor Bisericilor 
locale, nu numai celei din Capadocia, dându-i-se un caracter ecumenic, universal, 
căutând să facă cunoscut tuturor că şi în Dacia Carpatică curgea sânge de martiri 
pentru Evanghelia lui Hristos. Scrisoarea este redactată în limba greacă şi este 
prima lucrare cunoscută până astăzi, scrisă pe teritoriul țării noastre. 


Marele ierarh al Cezareei Capadociei, drept răspuns, i-a adresat episcopului Ascho- 
lius al Tesalonicului două scrisori de mulţumire (Epistolele 164 şi 165), prin care 
numeşte pe Sfântul Sava „atlet al lui Hristos”, „un martir al adevărului care a luat 
cununa dreptăţii”. Apoi adaugă: „Noi l-am primit cu mare bucurie şi am dat mărire 
lui Dumnezeu”. lar către episcopul amintit scrie: „Tu ai cinstit pământul patriei tale 
(Capadocia) cu un martir care a înflorit de curând pe pământul barbar (Goţia), care 
este învecinat cu al vostru”. 


Pomenirea Sfântului mare mucenic Sava se face la 12 aprilie în toate bisericile 
creştine din Răsărit şi Apus, şi în chip deosebit în Biserica Ortodoxă Română. 


Sfinte mare mucenice Sava, roagă-te lui Dumnezeu pentru noi! 


(Arhimandrit Ioanichie Bălan, Patericul românesc, Editura Mănăstirea Sihă- 
stria, pp. 23-24) 


Arhimandrit loanichie Bălan, Patericul românesc - Preotul Sansala, părintele 
duhovnicesc al Sfântului mare mucenic Sava 


În timpul persecuției regelui got Athanaric din anul 372, au fost prinşi şi chinuiţi 
pentru Hristos atât preotul Sansala, cât şi cântăreţul bisericii sale, Sava. Apoi, 
preotul fiind eliberat, iar Sava înecat în râul Buzău, la 12 aprilie 372 părintele său 
duhovnicesc i-a luat sfintele sale moaşte şi, cu sfatul prezbiterilor din Dacia, le-a 
trimis pe ascuns la episcopul Ascholius, în sudul Dunării, iar de aici, în Capadocia. 


Preotul Sansala (secolul IV) 


Prezbiterul Sansala era un vestit preot got din secolul IV, cunoscut pe teritoriul 
Daciei Carpatice, amintit în actul martiric al Sfântului mucenic Sava. 


Sansala preotul s-a născut, probabil, în ţinutul Buzăului, din părinţi goți, convertiți 
la creştinism de misionari capadocieni sau „sciţi” veniţi din Dacia Pontică. Din 
tinereţe, învrednicindu-se de darul preoţiei, a ajuns păstor şi slujitor al Evangheliei 

lui Hristos la un sat de pe valea râului Buzău (Mousaios), făcând mulţi creştini 
dintre păgâni, îndeosebi goți. Cel mai apropiat ucenic şi fiu sufletesc al său era un 
tânăr de neam capadocian, anume Sava Gotul, care îl ajuta la slujbele din biserică, 
cântând psalmi. 


Despre preotul Sansala, despre evlavia, râvna şi curajul cu care mărturisea el pe 
Hristos în ţinutul Buzăului se vorbeşte pe larg în „Scrisoarea Bisericii lui 
Dumnezeu din Goţia (Dacia) către Biserica lui Dumnezeu care se găseşte în 
Capadocia şi către toate Bisericile locale ale Sfintei Biserici Universale”. Această 
epistolă a însoţit moaştele Sfântului mucenic Sava din Dacia în Capadocia, la 
cererea Sfântului Vasile cel mare, prin anii 373-374. 


În timpul persecuției regelui got Athanaric din anul 372, au fost prinşi şi chinuiţi 
pentru Hristos atât preotul Sansala, cât şi cântăreţul bisericii sale, Sava. Apoi, 
preotul fiind eliberat, iar Sava înecat în râul Buzău, la 12 aprilie 372 părintele său 
duhovnicesc i-a luat sfintele sale moaşte şi, cu sfatul prezbiterilor din Dacia, le-a 
trimis pe ascuns la episcopul Ascholius, în sudul Dunării, iar de aici, în Capadocia. 


Slujind Biserica lui Hristos încă mulţi ani şi convertind la creştinism mai mulți 
daco-romani şi goți, fericitul preot Sansala s-a mutat la cele veşnice spre sfârşitul 
secolului IV. 


(Arhimandrit Ioanichie Bălan, Patericul românesc, Editura Mănăstirea Sihăs- 
tria, pp. 25-26) 


Arhimandrit loanichie Bălan, Patericul românesc - Sfântul ierarh Vetranion, 
curajos apărător al credinţei ortodoxe 


Fericitul episcop Vetranion a încurajat mult viaţa ascetică şi nevoinţa sihașştrilor de 
prin peşteri şi mici bisericuțe rupestre, după obiceiul sihaştrilor din Capadocia. El a 
călăuzit în copilărie, spre nevoinţa monahală, pe tânărul loan Casian cu prietenul 
său Gherman şi tot el, probabil, a înălţat o bazilică pe cripta cu moaştele celor patru 
martiri de la Niculiţel, ale cărei ruine, împreună cu „martirionul”, au fost desco- 
perite în anul 1971. În timpul păstoriei sale existau în Eparhia Tomisului câteva 
aşezări monahale de renume, cu călugări cărturari şi teologi. 


Sfântul ierarh Vetranion (Bretanion), episcop al Tomisului (secolul IV) 


Acest venerabil episcop tomitan era de origine capadociană. El a ocupat scaunul 
Episcopiei Tomisului probabil prin anul 360, dovedindu-se un devotat păstor al 

turmei lui Hristos şi aprig apărător al credinţei ortodoxe niceene. Ducea o viaţă 
ascetică de sfinţenie şi se împotrivea cu dârzenie să nu pătrundă arianismul în 
hotarele eparhiei sale care se întindea între Dunăre şi Marea Neagră. 


Despre acest episcop sfânt au scris doi scriitori bisericeşti vestiți - Sozomen şi 
Teodoret al Cirului. Astfel, Sozomen vorbeşte de vizita împăratului arian Valens 
(364-378) la Tomis, în anul 369, pe când se întorcea dintr-o expediţie împotriva 
goților. Autorul scrie în Istoria bisericească că împăratul a intrat în biserica 
episcopală şi a cerut episcopului Vetranion să intre în comuniune cu arienii, pe 
care îi simpatiza, şi să slujească împreună cu ei. Marele episcop a apărat dreapta 
credinţă şi „a vorbit împăratului cu îndrăzneală despre hotărârile celor 318 Sfinți 
Părinţi de la Sinodul I de la Niceea (325) împotriva lui Arie, pe care nu le putea 
călca”. 


Apoi, bunul păstor al turmei lui Hristos s-a retras cu credincioşii săi într-o altă 
biserică din Tomis, lăsându-l pe împărat singur. Împăratul, mâniindu-se, a încercat 
să-l exileze, dar îndată a revenit, de teamă să nu se răscoale „sciţii” din Dacia 
Pontică. Aceeaşi înfruntare avea s-o pătimească Valens după câţiva ani în Cezareea 
Capadociei, din partea Sfântului Vasile cel mare (379), care era bun prieten şi, 
probabil, părinte duhovnicesc al Sfântului Vetranion. 


Sozomen îşi încheie relatarea sa cu următoarele cuvinte: „lată în ce chip a înfruntat 
Vetranion zelul împăratului, el fiind, de altfel, bărbat destoinic şi renumit prin viaţa 
sa virtuoasă, precum mărturisesc şi sciți înşişi”. 


Teodoret, episcopul Cirului, spune şi el: „lar Vetranion, fiind împodobit cu tot felul 
de virtuţi şi încredinţându-i-se sarcina de arhiereu peste cetăţile din toată Sciţia 
(Dacia Pontică), şi-a înflăcărat cugetarea cu râvnă şi a înfruntat stricarea învă- 
țăturilor dreptei credinţe şi fărădelegile comise de Valens împotriva drept- 
credincioşilor...”. 


Fericitul episcop Vetranion a încurajat mult viaţa ascetică şi nevoinţa sihaştrilor de 
prin peşteri şi mici bisericuțe rupestre, după obiceiul sihaştrilor din Capadocia. El a 
călăuzit în copilărie, spre nevoinţa monahală, pe tânărul loan Casian cu prietenul 
său Gherman şi tot el, probabil, a înălţat o bazilică pe cripta cu moaştele celor patru 
martiri de la Niculiţel, ale cărei ruine, împreună cu „martirionul”, au fost 
descoperite în anul 1971. În timpul păstoriei sale existau în Eparhia Tomisului câ- 
teva aşezări monahale de renume, cu călugări cărturari şi teologi. 

Sfântul Vetranion este considerat de unii teologi autorul „Scrisorii Bisericii Goţiei 
(Daciei Traiane) către Biserica din Capadocia...”, care a însoţit moaştele Sfântului 
Sava Gotul, martirizat de goți la 12 aprilie 372, cerute de Sfântul Vasile cel mare în 
patria sa de origine. El a contribuit împreună cu guvernatorul Daciei Pontice, 
lunius Soranus, la transportarea moaştelor Sfântului mucenic Sava Gotul din Dacia 
la Cezareea Capadociei. 


Cu puţin înainte de anul 381, Sfântul episcop Vetranion şi-a dat sufletul în mâinile 
Domnului, şi este cinstit de Biserica Ortodoxă, ca sfânt, la 25 ianuarie. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 27-28) 

Proloagele din 12 aprilie 


Intru această lună, în douăsprezece zile, facem pomenirea Sfântului marelui 
mucenic Sava, cel numit Gotul. 


Acest sfânt parinte al nostru a pătimit pentru Hristos la anul 372, în vremea pri- 
goanei lui Atanaric, de la dregătorul Atarid, săvârşindu-se prin înecare în râul 
Buzău. 


Despre aceasta a scris marele Vasile, arhiepiscopul Cezareei Capadociei, cerând 
moaştele sale de la Biserica din Goţia. 


Luna aprilie în 12 zile: pomenirea cuviosului, Părintelui nostru Vasile mărtu- 
risitorul, episcopul Pariei (f 750) 

Paria era cetatea cea veche a Misiei celei mici. Dar, odată cu primirea credinței lui 
Hristos, cetatea a fost ridicată la rangul de episcopie și ținea de mitropolia 
Cizicului. Deci, întru această cetate Paria, a fost pus episcop cuviosul Părintele 
nostru Vasile, pentru râvna lui de propovăduitor al dreptei credinţe şi pentru 
covârşitoarea lui viaţă plină de binefaceri şi plăcută lui Dumnezeu. 


ȘI era pe vremea rău credinciosului împărat Leon Isaurul, acela care a pus înce- 
putul luptei împotriva Sfintelor icoane. Drept aceea, îndată ce s-a pornit lupta, 
sfântul s-a şi arătat mărturisitor al lui Hristos. 


Nevrând să se supună poruncilor împărăteşti, de a îndepărta icoanele din biserici, a 
fost izgonit din scaun și pribegea, mutându-se din loc în loc, propovăduind, 
oriunde mergea și mărturisind, neschimbate, părinteștile dogme. Și îşi petrecea 
viaţa, pe cât putea, ca şi Sfântul apostol Pavel, în necazuri, în primejdii și în 
strâmtorări şi în dese mutări, dar iubind dreapta credință. ŞI, așa, pribeag, slujind 
lui Dumnezeu până la sfârșitul zilelor sale şi plăcând Lui, întru toate, a adormit cu 
pace în Domnul. 

Întru această zi, pomenirea prea cuvioasei maicii noastre Antuza, fiica 
împăratului Constantin Copronim (f $11) 


Această sfântă, fiind de multe ori silită de tatăl său ca să se însoţească cu bărbat, nu 
s-a plecat. lar, după moartea lui, având prilej, toată averea ei împărțind-o la săraci, 
la biserici și la sfintele așezăminte, s-a făcut maică a multor săraci şi văduvelor 
apărătoare. 


Deci, în mai multe rânduri, prin multe îndemnări fiind silită de credincioasa împă- 
răteasă Irina, ca să petreacă şi să împărăţească împreună cu ea, nicidecum nu a 
primit. Ci, câte zile a stat în palat, era îmbrăcată cu haine împărăteşti, iar, pe 
dedesubt, avea haină aspră de păr, băutura ei fiind apa, iar hrana, cea sihăstrească, 
cu ochii plini de lacrimi şi cântare de laudă în gură, pentru care, a şi luat viață 
monahicească, fiind tunsă de mâna Sfântului Tarasie patriarhul, în mănăstirea ce se 
numea a Bunei Înţelegeri. 


Iar, de atunci, n-a mai ieșit din mânăstire, ca şi celelalte surori. Și nu se depărta de 
la slujba bisericii, nici n-a slăbit şi nici nu s-a lenevit, întru rugăciuni. Ochii ei nici- 
odată nu s-au şters de lacrimi, smerenia ei era nemăsurată. Slujea tuturor surorilor, 
împodobea biserica, aducea apă şi la masă stătea în picioare şi slujea. 


Deci, aşa făcând în toată vremea vieţii sale, s-a mutat, împreună cu toate roadele 
bunătaţilor sale, la Dumnezeu, având cincizeci şi doi de ani. 

Întru această zi, cuvânt din minunile Maicii Domnului, despre taina Euharistiei 


Era în Alemania un preot foarte îmbunătăţit, ce se numea Pelaghic, care avea atât 
de mare evlavie către pururea Fecioara Maria şi un dor ca acesta, încât, nu citea 
altă Evanghelie şi alt Apostol, când slujea, fără numai ale Preasfintei. Dar, pentru 
evlavia lui, vrăjmaşul celor îmbunătățiți i-a semănat în mintea lui un gând 
păgânesc pentru credință, căci avea îndoială în ce priveşte trupul Stăpânului, 
zicând acestea în mintea sa: "Cum este cu putință, să se facă pâinea Trupul lui 
Hristos, iar vinul, Sângele Lui ? Și, dacă Fecioara a născut numai un singur Fiu, 
care, de voie pătimind S-a îngropat şi a înviat numai odată, cum se preface, iarăşi, 
în fiecare zi, pâinea în Trupul lui Dumnezeu şi pătimește patimă ?" 


Gândurile acestea chinuindu-l, Pelaghie, ca un om neînvăţat şi simplu ce era, avea 
multă tristețe şi nu îndrăznea să întrebe pe vreun om, ci a alergat numai către 
Preasfânta, spunându-i ei şi rugându-se: "Stăpână şi Doamnă a lumii, te rog pe tine, 
eu nevrednicul, robul Tău, fă-mi darul acesta, ca să cunosc Taina Sfintei Liturghii, 
cum se schimbă pâinea şi vinul în Trupul şi Sângele Domnului nostru, că nu pot să 
înțeleg taina aceasta desăvârșit”. 


Aşa, de multe ori rugându-se Pelaghie, cu multe lacrimi, după ce s-a săvârşit pre- 
facerea celor Sfinte, iată, într-o zi, la vremea când a zis: "Mai ales pentru 
Preasfânta, prea curata", s-a făcut nearătat, pentru ochii lui, Sfântul Trup, că nu mai 
era pe disc. lar preotul L-a căutat, ca nu cumva să fi căzut jos, din neluare aminte și 
din uitarea lui, dar n-a găsit nimic. 


Deci, îngrozit şi îngrijorat, a plâns cu amar, rugându-se şi zicând: "Preasfântă 
Născătoare de Dumnezeu, ştiu că, pentru puţina mea credinţă şi îndoire pe care am 
avut-o, către Preasfântul Trup al Stăpânului meu, S-a mâniat pe mine Domnul şi S- 
a depărtat de la mine, ca să nu mă împărtășesc cu EI, eu nevrednicul. Ci, roagă-L 
pe Dânsul, Cel ce este nepomenitor de rău, ca să mă ierte, ca un milostiv, să nu Se 
mânie pe mine, până la sfârşit." 


Acestea zicând, preotul cel evlavios a văzut înaintea Sfintei Mese, pe 
Împărăteasa îngerilor cea prea Slăvită, care avea în braţele ei pe Domnul nostru 
Iisus Hristos, Prunc mic și prea frumos şi a zis către Pelaghie: 

Acestea zicând, Stăpâna cea mult lăudată, a pus pe dumnezeiescul Prunc pe Sfânta 
Masă şi, închinându-se Acestuia, cu multă evlavie şi smerenie, s-a făcut nevăzută. 


Iar preotul, cu frică multă şi cu bucurie, a luat în mâinile sale pe Pruncul acela 
dumnezeiesc şi sărutându-L cu evlavie şi cu smerenie, a cunoscut că, după adevăr, 
era un prunc cu trup viu. Apoi L-a pus pe Sfânta Masă cu multă bucurie şi, căzând 
la pământ, a zis acestea cu lacrimi: "Cred, Doamne, și mărturisesc că Tu eşti Fiul 
lui Dumnezeu, Cel ce Te-ai născut din pururea Fecioară Maria şi mulțumesc 
milostivirii Tale şi prea curatei Maicii Tale, de al cărei dar m-am învrednicit, 
astăzi, eu nevrednicul şi mă iartă pe mine, ca un milostiv, pentru nepriceperea mea 
cea mai dinainte. Şi, după cum m-ai învrednicit a Te vedea cu trupul, cu care Te-ai, 
născut din Fecioară, aşa, iarăși, pentru rugăciunile ei, învredniceşte-mă să mă 
împărtăşesc cu Tine, nu ca un Prunc, ci ca pâine, precum a fost şi mai înainte”. 


Aşa rugându-se, s-a ridicat şi a văzut iarăşi Sfânta Pâine, ca şi mai înainte şi s-a 
împărtăşit, veselindu-se. 


După acestea, trăind viaţă minunată şi plăcută lui Dumnezeu, s-a dus la împărăţia 
cea cerească, pe care, să dea Dumnezeu să o dobândim noi toţi, în lisus Hristos, 
Domnul nostru, Căruia Se cuvine slava în veci ! Amin. 


Intru această zi, cuvânt de îndemn al Sfântului loan Gură de Aur, ca să ne 
Sculăm la miezul nopții, la rugăciune 


Să iei omule, ca pavăză, sfânta rugăciune şi să te îngrădeşti cu ea. Să te scoli din 
somn şi să-ți scoţi sabia ta, adică rugăciunea. Şi să stai tare, după puterea ta şi să te 

rogi din tot suflelul, cu dorirea ta şi Dumnezeu îţi va ajuta ţie degrabă şi-ţi va da 
tărie şi putere ca să biruieşti pe vrăjmașul cel nevăzut, care îndrăzneşte asupră. Că 
nu pentru aceea, fraților, este făcută noaptea, ca să o dormim întreagă, fără de 
folos, ci, se cade, să o împărţim, o parte, pentru lucru, iar alta pentru odihnă. 


Priviţi cum se scoală, la miezul nopţii, lucrătorii și plugarii. Drept aceea și voi toți, 
să vă sculaţi noaptea fiecare şi, mai întâi decât toate lucrurile, rugăciune către 
Dumnezeu să faceţi, ca să vă dea vouă mila Sa. lar când te vei culca să dormi, să 
nu-ţi rămână, nici o noapte în care să nu te închini, ci, pe cât vei putea, să faci 
închinăciuni. Că, prin aceste închinăciuni, biruiește omul puterea diavolului şi prin 
ele, se izbăveşte de păcatele ce a făptuit întru acea zi. Că, atunci, noaptea şi mintea 
îți este mai uşoară, către Dumnezeu, şi rugăciunile, cele de noapte, te pot întoarce 
spre pocăință, că mai bine ascultă Dumnezeu rugăciunile de noapte, decât cele de 
zi ale tale. Și chiar numai din casă de vei ieşi, apoi vei simţi o prea bună tăcere. ŞI 
atunci mai curat îţi este sufletul tău şi mintea mai uşoară la rugăciune. 


Drept aceea, iubitule, să te scoli noaptea şi să-ți pleci genunchii şi să cazi la 
Dumnezeu, rugându-te, că, mai mult decât la rugăciunile cele din zi, îşi pleacă 
urechea Sa Domnul, spre rugăciunile cele din noapte. 


Adu-ţi aminte de David împăratul, cum zicea: "De şapte ori în zi te-am lăudat". Și 
iarăşi: "În miezul nopţii m-am sculat, să mă mărturisesc ie, pentru judecăţile 
dreptății Tale”. Apoi: "Ostenit-am întru suspinul meu, spăla-voi în toate nopțile 
patul meu, cu lacrimile mele aşternutul meu voi uda." 


Gândiţi-vă, dar, fraților, că David era împărat şi avea atâtea griji şi, iată, aşa făcea 
în toate nopţile. Iar noi, ce răspuns vom da Lui Dumnezeu, pentru păcatele noastre, 
petrecând în lene ? Zic vouă, fraților, şi surorilor: "Să ne sculăm noaptea, ca să ne 
rugăm lui Dumnezeu, pentru păcatele noastre şi să ne mărturisim Lui. Că, în vreme 
de noapte, nu tulbură mintea cuvintele cele deşarte. Și cum o vor tulbura, când toți 
dorm şi nu se vede nimeni, nici nu cască cineva, nici nu face zgomot. lar ziua nu se 
poate să fie așa, că vede multe tulburări şi are multe gânduri şi, chiar de te-ai întări 
mult, nu vei putea să aduci lui Dumnezeu acel fel de rugăciuni, încât să fie casa 
noastră ca o biserică de noapte. Că a zis Domnul: "Unde sunt doi sau trei adunaţi în 
numele Meu, acolo sunt şi Eu în mijlocul lor”. 


Să ne sârguim fraților, să ne rugăm în toate zilele şi în toate nopțile, ca să dezlegăm 
puterile păcatelor. Drept aceea, zic vouă, să ne sculăm noaptea, dacă nu, chiar la 
miezul nopții, cel puţin spre ziuă. Că zice proorocul: "De mi-am adus aminte de 
Tine în aşternutul meu, în dimineți am cugetat la Tine". Că noaptea în două se 

desparte, adică spre a trupului odihnă şi spre a sufletului mântuire. Scoală-te dar 
noaptea și te roagă lui Dumnezeu, să cazi înaintea Lui, suspinând pentru păcatele 
tale. Chiar şi milostenie dacă am face, iar fiecare ne-am lenevi la rugăciune, atunci 
nu ne vom putea mântui. Să nu ne lenevim, dar a ne ruga, Ziditorului nostru, ca să 
mântuiască sufletele noastre, ca un bun şi de oameni iubitor. Că a Lui este slava, 
acum şi pururea şi în vecii vecilor. Amin. 


Xp XP XP IP 3 3 E E 30 E 3 2 2 2 2 E 30 E IE IE 2 E E XX 
Xp XP XP XP IP ID e e 30 IE 3 2 2 2 E E 30 30 30 3 2 DE DP E 30 IE E E XX 


Ar Dr De De Dr de De Dr De De De e Dr Dr dr De de De e de dr fr A A 


Die De de De Dr dr De De De De De Dr Dr De De De dr De Dr Dr de de de dr dr d 


Xp XP XP IP 3 IE E 2 E 30 E 3 2 2 2 2 E 30 E IE IE 2 E 2 XX 


Sfântul Nicolae Velimirovici - Proloagele de la Ohrida - Pomenirea Sfântului 
sfinţit mucenic Sava Gotul (15 aprilie) 


O cumplită persecuție împotriva creştinilor a avut loc şi în teritoriile locuite de 
goți. Un anume prinţ al goților a intrat în satul în care locuia acest credincios 
bărbat Sava şi 1-a întrebat pe locuitori: „Există creştini printre voi?" Ei l-au convins 
cu jurăminte că nu se află nici unul. 


Atunci Sava a stat înaintea acelei căpetenii şi a poporului şi a zis: „Nimeni Să nu 
ID DIOR ZEI TEORIE SERIEI Văzând că Sava este un nenorocit 
îmbrăcat în zdrenţe, I-a lăsat să meargă în pace, zicând: „Acesta nu poate să aibă 
nici o influenţă asupra nimănui, fie ea bună sau rea." 


În următorul an, în jurul Sărbătorii Paştilor, un anume preot Sarsala a venit în acest 
sat şi a slujit luminatul Praznic al învierii împreună cu Sava. Auzind de aceasta, 
păgânii deodată au năvălit în casa lui Sava şi au început să-l lovească cu ciomege 
pe acest bărbat sfânt. În afară de aceasta, ei I-au târât pe Sava gol pe ulițele satului, 
printre pietre şi mărăcini şi l-au legat, împreună cu Sarsala, de un copac, silindu-i 
să înghită spre mâncare din cărnuri jertfite idolilor. 


Aceşti bărbaţi ai lui Dumnezeu au rememorat cuvintele apostolilor şi au refuzat să 
mănânce din necuratele şi diavoleştile jertfe. La urmă căpetenia gotă 1-a osândit pe 
Sava la moarte şi 1-a dat pe mâna soldaţilor. 


Sava a păşit cu bucurie la locul execuţiei, lăudând pe Dumnezeu. Dându-şi seama 
că este un om bun, pe când mergeau pe cale, soldații au vrut să-l elibereze pe 

Sava. Pentru aceasta Sava s-a întristat şi le-a cerut soldaţilor să împlinească ceea ce 
erau datori să facă la porunca căpeteniei lor. Soldaţii atunci I-au dus la un râu, i-au 
legat o piatră grea de gât şi l-au aruncat în ape. Trupul lui a fost adus de apele 
râului la mal. 


Mai târziu, în timpul împărăției lui Valens, pe când comandantul grec loannis 
Soranos lupta în război contra goților, el a descoperit trupul lui Sava şi I-a adus în 
Capadocia. 


Sfântul Sava a luat mucenicia pentru Hristos la anul 372, în al treizeci şi unulea an 
al vieţii sale. 

Sfântul sfinţit mucenic Sava Gotul - Sfinte moaşte 


Între anii 370 şi 372, regele goților, Athanaric, stabilit în Dacia nord-dunăreană, a 
început o puternică persecuție împotriva împăratului bizantin Valens cu care era în 
război. Mulţi creştini au fost prinşi, chinuiţi, înecaţi şi arşi de vii în Dacia Traiană. 
Alţii, de teamă, s-au refugiat în sudul Dunării, în Moesia şi în Dacia Pontică. 


Actul martiric al Sfântului Sava precizează că în primăvara anului 372, a treia zi de 
Paşti, noaptea, ostaşii lui Athanaric - conduşi de nobilul Atharid - au prins atât pe 
preotul Sansala cât şi pe Sfântul Sava, i-au legat, i-au chinuit, făcându-le multe răni 
pe corp şi cerându-le să se închine idolilor şi să mănânce cele jertfite lor. Rezistând 
miraculos tuturor acestor încercări, Sfântul Sava a fost condamnat la moarte prin 
înecare. 


Unii dintre ostaşi - probabil creştini - au vrut să-l elibereze, dar el le-a zis: 


(îngerii, n.n.) 


I s-a legat de gât un lemn greu şi a fost aruncat în apa râului Buzău. Era 12 aprilie 
372, a cincea zi după Paşti, când s-a săvârşit din această viaţă Sfântul mare 
mucenic Sava în vârstă de numai 38 de ani. După ce l-au ucis, goții l-au scos din 

apă şi l-au lăsat neîngropat. Trupul său a fost luat de creştini şi de preotul Sansala 
şi a fost ascuns, apoi îngropat. 


Vestea despre noul martir s-a răspândit şi a determinat pe Sfântul Vasile cel mare, 
arhiepiscopul Cezareei Capadociei, să se adreseze lui Junius Soranus, guvernatorul 
Dobrogei, capadocin ca şi Sfântul Vasile, pentru a-i trimite moaştele Sfântului 
Sava. În această scrisoare se face precizarea că moaştele Sfântului Sava au fost 
aduse întâi în "România", adică în Dobrogea, cu siguranţă la Tomis (Constanţa), 
păstorită la acea vreme de episcopul Betranion şi de aici - cu binecuvântarea 
ierarhului au fost trimise Sfântului Vasile în Capadocia, însoțite de o epistolă. 
Aceasta poartă titlul de Epistolă a Bisericii lui Dumnezeu ce se găseşte în 
Capadocia către a Bisericii lui Dumnezeu din Gotia, către Bisericile locale ale 
Sfintei Biserici Universale (G. Timus, Epistola Bisericii Gotiei, în revista "BOR", 
1890-91). Documentul, scris în limba greacă literară, arată cultura deosebită a 
autorului ei, episcopul Betranion, fiind prima scrisoare ce se păstrează şi care a fost 
redactată pe teritoriul Patriei noastre. (P.G. XXXII, scrisoarea 55) (Pr. M. 
Păcurariu Istoria BOR, I, Bucureşti, 1980, p. 101). 


După primirea Sfintelor Moaşte ale noului martir, Sfântul Vasile răspunde prin 
două scrisori adresate Sfântului Bretanion al Tomisului, destinatarul fiind numit 
"theosevis", adică pios, termen rezervat clerului, mai ales episcopilor. În a doua, 
Sfântul Vasile îi scrie: "Tu ai cinstit pământul patriei tale (Capadocia) cu un martir 
care a înflorit de curând pe pământ barbar (Gotia, n.n.) care este învecinat cu al 
vostru (Dobrogea) (P.G. XXXII, scrisorile 164 şi 165). (Y. Courtonne, Saint Basil, 
Lettres II, Paris, 1961, p. 98). 


Este o dovadă în plus că Sfântul Betranion al Tomisului era grec capadocian ca şi 
Sfântul Vasile, ca şi Junius Soranus, guvernatorul Dobrogei şi ca şi Sfântul mare 
mucenic Sava, descendent al captivilor greci aduşi de goți în Dacia (V. Pârvan, 
Contribuţii epigrafice la istoria creştinismului daco-roman, Bucureşti, 1911, p. 
1377). 

Sfântul Vasile numeşte pe Sfântul Sava "atlet a lui Hristos", "martir al adevărului 
care a luat cununa dreptăţii”. Cât despre Bretanion, Sfântul Vasile îi laudă orto- 
doxia niceeană şi încheie cu cuvintele: "Te rog aminteşte-ţi în rugăciunile tale şi de 
noi, cei care te iubim, rugându-te cu osârdie Domnului pentru sufletele noastre ca 
să fim vrednici să slujim lui Dumnezeu pe calea poruncilor Lui pe care ni le-a dat 
spre mântuirea noastră" (]. Zeiller, Les origines chretiennes dans les provinces 
danubiennes, Paris, 1918, p. 431). 

În 1972, cu ocazia împlinirii a 1600 de ani de la martiriul Sfântului Sava au apărut 
o serie de studii dintre care amintim: 
Y IPS Dr. Nicolae Corneanu, Pătimirea Sfântului Sava Gotul, în "Mitropolia 
Banatului" nr. 4-6, 1972; 
Y Vasile Sibiescu, Sfântul Sava Gotul, în "Glasul Bisericii" nr. 3-4, 1972; 
Y Ştefan Alexe, 1600 de ani de la moartea Sfântului Sava Gotul, în "BOR" 
NR. 5-6, 1972; 
Y Mircea Păcurariu, Creştinismul daco-roman în nordul Dunării în secolul IV. 
La 1600 de ani de la moartea Sfântului Sava "Gotul”, în "Mitropolia 
Ardealului" nr. 3-4, 1972. 


La 20 iunie 1992, Biserica Ortodoxă Română a făcut cea de a treia canonizare din 
istoria sa, după cele din 1517 şi 1955-56. Alături de sfinții români a trecut în 
calendar şi "sfinţi din alte neamuri care au predicat şi au fost martirizaţi în părțile 
noastre", între care şi Sfântul mare martir Sava de la Buzău, zis Gotul, prăznuit la 
12 aprilie (Calendar creştin ortodox, Bucureşti, 1993, p. 27). 


În concluzie, constatăm că în nordul Dunării pulsa în secolul al IV-lea o viaţă 
creştină intensă, fiind aici preoţi, cântăreţi, biserici care prăznuiau anumite săr- 
bători (Învierea Domnului). Creştinismul era răspândit şi la sate, ţăranii păgâni 
priveau cu simpatie pe creştini, dovadă încercarea de a-i salva viaţa Sfântului Sava. 
Populaţia daco-romană a continuat să existe şi sub goți, păstrând legături neîn- 
trerupte cu populaţia de limbă latină din sudul Dunării (Dobrogea). 


În sfârşit, constatăm că învăţătura creştină ortodoxă era atât de puternică pe 
teritoriul Patriei noastre în secolul al IV-lea, încât din rândul credincioşilor de aici 
unii şi-au dat viaţa pentru Hristos, învrednicindu-se de cununa muceniciei, ca de 
exemplu Sfântul mare mucenic Sava de la Buzău (M. Păcurariu, Istoria BOR, |, 
Bucureşti, 1980, p. 102). 


In amintirea Sfântului Sava de la Buzău, sau Gotul, se va construi în oraşul Buzău 
o măreaţă catedrală ortodoxă care-i va purta numele. 

Din mai 1996, Sfântul mucenic Sava a devenit protectorul oraşului Buzău. 


Sursa: Sinaxar (Din vieţile sfinţilor) 

Epifanie, episcopul Buzăului - Viaţa şi nevoinţele 


Sfântul Sava de la Buzău este cunoscut şi sub numele de Sava Gotul. 1 s-a spus şi 
Gotul, pentru că în actul său martiric se arată că el era socotit «got de neam», 
întrucât şi-a petrecut viaţa în Dacia stăpânită în acel timp de goții migratori. Se ştie 
că scriitorii antici, referindu-se la populaţia autohtonă daco-romană, aveau obiceiul 
să menţioneze îndeosebi popoarele care deţineau puterea militară şi politică şi nu 
pe băştinaşii supuşi. De aceea Dacia este «denumită uneori Gothia..., după 
populaţia migratoare dominantă». 


Sfântul Sava s-a născut pe la anul 334; cei ce l-au cunoscut spuneau că «încă 
din copilărie, spre nimic altceva nu s-a arătat râvnitor, decât numai spre evlavie 
faţă de Mântuitorul şi Domnul nostru lisus Hristos». De aici se poate înţelege că 
părinţii lui erau creştini şi i-au insuflat acestuia credinţa cea adevărată. // rrăia 
într-un Sat din părțile Buzăului, nu departe de râul Mousaios. 


În actul său martiric, alcătuit de un reprezentant al Bisericii din Gothia, din care 
făcea şi el parte, se arată că era «drept în credinţă, cucernic, gata spre toată 
ascultarea cea în dreptate, blând, simplu la cuvânt, dar nu în cunoştinţă, vorbind 
tuturor în chip paşnic despre adevăr, făcând să tacă pe idololatri, nesemeţindu- 
se, ci purtându-se cum se cuvine celor smeriţi, liniştiţi şi negrăbit la cuvânt şi 
foarte râvnitor la tot lucrul bun». 

Îndrumătorul său duhovnicesc era preotul Sansalas, slujitorul bisericii din satul 
respectiv, care avea legături cu Biserica din România, adică din Sciţia Mică 
(Dobrogea), unde în vremuri de persecuție, îşi găsea ocrotire şi sprijin sufletesc. 
De aici revenea între păstoriţii săi, aşa cum s-a întâmplat în primăvara anului 372, 
pentru a se împărtăşi împreună cu ei din bucuria prăznuirii învierii Domnului. În 
acelaşi timp, evlaviosul Sava era apropiat sufleteşte şi de preotul Gutticas, care 
păstorea într-o cetate apropiată şi la care se ducea adesea, în lipsa preotului, 
Sansalas, ca să se roage împreună în biserica lui. Prin aceşti slujitori şi prin 
legătura neîntreruptă cu poporul dreptcredincios, prin post şi rugăciune, tânărul 
Sava şi-a sporit evlavia, blândeţea, smerenia, iubirea de adevăr şi statornicia în 
credinţa ortodoxă. 


După perioada de linişte şi libertate pentru creştini, adusă de Sfântul Constantin cel 
Mare, au urmat tulburările ereticilor arieni din timpul domniei fiului acestuia, 
Constanţius. Ele au dus la înrăutățirea legăturilor dintre conducătorii romani şi 
aceia ai goților, dreptmăritorii creştini din Goţia (Dacia Carpatică) având de suferit 
prigoana goților păgâni şi eretici. 


Mai târziu, pornind persecuție împotriva creştinilor, goții păgâni de sub conducerea 
lui Atanaric urmăreau să abată pe adevărații închinători ai lui Hristos de la dreapta 
credinţă, fiind socotiți totodată «oamenii romanilor». Ca urmare, goții impuneau 
creştinilor ruperea oricăror legături cu fraţii lor din România şi aducerea de jertfe 
idolilor. În asemenea încercare, unii păgâni binevoitori ofereau unor rude creştine, 
în faţa persecutorilor şi în public, «carne nejertfită în loc de carne adusă jertfă 
idolilor, spre a feri pe ai lor neîntinaţi şi a înşela pe prigonitori». 


Printre cei care erau supuşi la această încercare se afla şi Sfântul Sava. Însă 
acesta, «simplu la cuvânt, dar nu în cunoştinţă», ferm în credinţa şi în poziţia sa, 
«nu numai că n-a mâncat din mâncărurile oprite, ci, mergând în mijlocul lor, a 
mărturisit tuturor, zicând: 


«Și i-a oprit pe toți, precizează în continuare actul 
martiric, să nu cadă în cursa diavolului. Din cauza aceasta, cei ce au născocit 
această înşelăciune l-au alungat din sat, apoi, după un timp oarecare, i-au 
îngăduit să se reîntoarcă». 


Punându-se din nou la cale o altă ispitire, aşa cum obişnuiau goții, unii din 
locuitorii acelui sat care aduceau jertfe zeilor, voind să-l apere pe cel urmărit, erau 
gata să jure înaintea prigonitorului că în acel sat nu este nici un creştin. Dar, 
Sfântul Sava, curajos şi sincer, venind în mijlocul adunării, a zis: 

să nu jure nimeni, căci sunt creştin». Atunci, în faţa persecutorului, locuitorii au 


jurat că, în satul lor, în afară de Sfântul Sava nu se află nici un alt creştin. 


Conducătorul păgân, uimit de acest răspuns plin de curaj, a poruncit ca Sfântul 
Sava să fie adus în faţa lui. Atunci, prigonitorul a întrebat pe consătenii săi dacă 
acesta are vreo avere. lar ei, răspunzând că «nu are nimic decât îmbrăcămintea», 
întunecatul păgân l-a disprețuit zicând: «Un astfel de om nu poate nici să fie de 
folos, nici să vatăme». Cu aceste cuvinte, el a poruncit să-l scoată afară din sat. 


Între anii 369-372, sub Atanaric, persecuția împotriva Bisericii lui Hristos este 
reluată şi în acelaşi timp, înăsprită. Grabnica răspândire a creştinismului în Dacia 
Traiană, care slăbea şi chiar înlocuia cinstirea vechilor credinţe ale goților, a făcut 
ca aceştia să reia cu mai multă tărie persecuția împotriva creştinilor dreptmăritori. 


În aceste împrejurări, în apropierea Sfintelor Paşti din 372, Sfântul Sava, ştiind 
că preotul său, Sansalas, era plecat din sat, s-a hotărât să meargă în parohia în 
care slujea Gutticas, pentru a prăznui învierea Domnului împreună. Și, după 
cum citim în actul său martiric, 


iar sfântul i-a răspuns că 
adevăr, acesta plecase în România (Sciţia Mică) din pricina persecuției. Aici 
putea primi întărire şi mângâiere duhovnicească de la Bretanion, episcopul 
Tomisului, precum şi de la lunius Soranus «preastrălucitul guvernator» al 
provinciei, compatriot şi rudă cu Sfântul Vasile cel Mare. În preajma Sfintelor 
Paşti, preotul Sansalas se reîntorsese fără ca Sfântul Sava să ştie, de aceea el 
stăruia să ajungă la preotul Gutticas. «Însă, nevoind el să se supună poruncii, 
deodată, deşi la ora aceea era timp senin, a apărut un noian nesfârşit de zăpadă 
pe faţa pământului, care astupa drumul şi nu-l lăsa să treacă mai departe. 
Atunci a înţeles el că voia lui Dumnezeu este cea care-l împiedică să meargă mai 
departe, poruncindu-i să se întoarcă la preotul Sansalas. Și binecuvântând pe 
Domnul, s-a întors. Văzând pe Sansalas, i-a istorisit şi lui şi multor altora 
vedenia pe care a avut-o pe cale». 


De acum încolo vor începe suferinţele, căci nici n-au trecut zilele Paștelui şi «în 
noaptea a treia după sărbătoare, Atharid, fiul dregătorului Rothesteu, a năvălit 
în satul acela cu o ceată de tâlhari şi găsind pe preot dormind în casa lui, a pus 
să fie legat. De asemenea şi pe Sava, smulgându-l din pat l-au legat. Pe preot I- 
au aşezat într-o căruţă, iar pe Sava l-au dus gol cum se găsea. Și i-au purtat prin 
văi împădurite pe care le arseseră de curând, prigonindu-i şi lovindu-i cu nuiele 
şi cu bice, arătând cruzime şi neîndurare faţă de slujitorii lui Dumnezeu». 

«Dar Dumnezeu, care revărsase harul Său asupra lui, ca oarecând asupra 
Sfântului apostol Pavel, i-a mărit mai mult credinţa, l-a întărit în răbdare, după 
îndemnul descoperit oamenilor că «prin răbdarea voastră veţi dobândi sufletele 
voastre» (Luca 21,19). 


Și făcându-se ziuă, Sfântul Sava, lăudându-se în Dumnezeu, zicea celor ce-l 
chinuiseră: 


Prigonitorii au văzut că într-adevăr pe trupul lui nu 
apărea nimic din cele ce-i făcuseră fără milă; de aceea, în înverşunarea lor, «luând 
o osie de căruţă şi punându-i-o pe umeri, i-au întins mâinile până la capetele ei»; 
apoi i-au legat şi de picioare o altă osie şi astfel, întins pe cele două osii, l-au 
aruncat şi l-au lăsat să zacă pe spate, la pământ, chinuindu-se aproape toată 
noaptea. 


Între timp, pe când aceştia dormeau, o femeie care s-a sculat dis de dimineaţă 
pentru a pregăti bucatele celor din casa sa, s-a dus şi l-a dezlegat. Dar «e/, deşi 
liber, a rămas pe loc fără teamă, ajutând femeii la lucrul ei. La ziuă, când 
nelegiuitul Atharid a aflat acestea, a poruncit să i se lege mâinile şi să fie atârnat 
de o grindă a casei». 


Nu mult după aceea, trimişii prigonitorilor au sosit din nou la preot şi la Sfântul 


Sava cu mâncăruri închinate idolilor, îndemnâdu-i, din porunca conducătorului, să 
mănânce din ele ca să scape de moarte. 


Dar Sfântul Sava i-a întrebat: «Cine este cel ce a trimis acestea?». 


lar ei au spus : «Stăpânul Atharidy. 


Atunci Sfântul a mărturisit fără teamă: 


Auzind acestea, unul din nelegiuiţii slujitori, luând un drug de fier, l-a aruncat cu 
ascuţişul în pieptul sfântului, zvâlindu-l cu atâta putere, încît cei de faţă credeau că 
Sfântul Sava va muri îndată. Dar el, învingând durerea provocată de vrăjmaş, prin 
puterea credinţei şi prin râvna evlaviei, a spus păgânului lipsit de minte: 

În faţa morţii care îl pândea din clipă în clipă, Sfântul Sava nu şi-a împuţinat 
credinţa, nu şi-a ostoit râvna statorniciei pe calea cea strâmtă şi cu chinuri şi nu şi-a 
împuţinat răbdarea. Şi aducându-și aminte de cuvintele Izvorului vieţii veşnice: 
«Nu vă temeţi de cei ce ucid trupul, dar care nu pot ucide sufletul» (Matei 10, 
28), el înfruntă cu tărie pe prigonitor. Și aşa sfântul, întărit de Cel pe care Îl 
mărturisea cu atâta jertfelnicie, a îndurat toate suferinţele şi «nici n-a strigat, 
nici n-a gemut de durere şi nici nu S-a văzut nici o urmă de rană pe trupul lui». 


Atharid, auzind că Sfântul Sava a înfruntat cu seninătate toate chinurile la care a 
fost supus şi că a rămas statornic în dreapta şi adevărata sa credinţă, lăsându-l pe 
preot legat, a poruncit să-l ducă pe sfânt ca să-l înece în râul Mousaios, astăzi 
numit Buzău. 


Văzând că Atharid s-a străpuns pe sine însuşi cu moarte veşnică, iar lui i se 
pregăteşte viaţa cea pururea fiitoare, sfântul s-a adâncit în rugăciune şi în sfinte 
slavoslovii. Pe tot drumul acestor chinuri, el a mulțumit lui Dumnezeu, socotind că 
«pătimirile vremii de acum nu sunt vrednice de mărirea care ni se va descoperi» 
(Romani 8, 18). 


lar când au ajuns la malul râului, cei ce-l ţineau s-au sfătuit între ei: «Hai să-l 
eliberăm pe acest nevinovat, căci de unde va şti aceasta Atharid?». 


Dar fericitul Sava a zis către ei: 


Atunci au coborât în apă pe cel ce 
mulțumea şi preamărea pe Dumnezeu şi punându-i un lemn peste gât, l-au împins 
spre adânc. Săvârşindu-se astfel prin lemn şi apă, Sfântul a păstrat curat semnul 
mântuirii, fiind în vârstă numai de 38 de ani. După ce l-au înecat, ucigaşii l-au 
scos din apă, l-au lăsat neîngropat şi au plecat. Nu s-a atins de el nici un fel de 
câine, nici vreo fiară sălbatică, ci trupul lui a fost ridicat de fraţi şi îngropat. 


La cererea Sfântului Vasile cel mare şi cu îngăduinţa Bisericii din Gothia, «prea 
strălucitul duce al Sciţiei», lunius Soranus, trimite bărbaţi vrednici de încredere 
să ridice moaştele mucenicului Sava şi să le ducă în Capadocia. În Epistola 164, 
scrisă probabil în anul 374, marele arhiepiscop confirmă primirea preţiosului dar, 
exprimându-și nemărginita sa bucurie duhovnicească şi mărturisind că martiriul 
Sfântului Sava l-a făcut să vadă cu ochii minţii împrejurările şi locurile unde s-au 
petrecut cele scrise. 

Aşadar, apropierea de Dumnezeu l-a făcut pe Sfântul Sava să fie blând şi 
răbdător faţă de toţi, gata la ascultarea cea bună şi împodobit cu smerenie 
creştină şi cu alte virtuţi. EL era, după spusa Sfântului apostol Pavel (Col. 3, 10), 
un om nou, transformat prin deplina cunoaştere, după chipul Celui ce l-a zidit. 
Traiul Său zilnic era Simplu, nu se îngrijea Să strângă averi, ci se mulțumea 
numai cu agonisita necesară îmbrăcăminţii şi hranei. Era înfrânat în toate, 
feciorelnic, postind zilnic şi Stăruind în rugăciune; nu se amesteca în ceea ce nu- 
i folosea şi îşi păstra în orice împrejurare credinţa dreaptă, lucrătoare prin 
dragoste (Gal. 5, 6). Ducea o neîntreruptă luptă pentru Stăpânirea poftelor şi a 
pornirilor trupeşti, ca să ajungă om desăvârşit, numărându-se printre acei 
strămoşi ai noştri, care cinstesc trecutul îndepărtat al pământului românesc. 
Astfel, din copilărie până la vârsta de 38 de ani, şi-a întărit credinţa pe care a 
apărat-o cu mare curaj până la sacrificiul suprem, înfruntând astfel pe 
prigonitorii lui şi strălucind ca o lumină în mijlocul poporului. 


Sfântul mucenic Sava de la Buzău nu încetează să ne împărtăşească şi nouă din 
darurile primite de la Dumnezeu, ajutându-ne să ducem o viaţă vrednică de 
cinstirea lui şi de înaintaşii noştri în credinţă şi în fapte creştineşti. 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 194-200 Sfântul mucenic Sava 

Preot prof. dr. Mihail Milea - Viaţa Sfântului Sava Gotul de la Buzău 


Unul din marile daruri cu care Dumnezeu a blagoslovit poporul nostru român 
este numărul mare de sfinţi români, ştiuţi şi neştiuţi de noi, care strălucesc 
precum stelele pe bolta cerească a Bisericii. Printre aceştia, la loc de mare cinste 
se află Sfântul mucenic Sava, unul din primii martiri creştini care a trăit şi a 
pătimit pe meleagurile Buzăului. 


În vechile calendare bisericeşti i se spune "Gotul", nu pentru că era got de neam, ci 
pentru că el a trăit în ţinuturile din sud-estul ţării noastre unde în veacul al IV-lea 
se aflau goții - popor migrator care pusese stăpânire pentru o vreme pe aceste 
meleaguri, unde a vieţuit şi Sfântul mucenic Sava. 


Faptul că Sfântul Sava era stră-român, se vede clar atât din Actul martiric, cât şi 
din corespondenţa purtată între Sfântul Vasile cel mare cu Betranion - episcop de 
Tomis şi cu guvernatorul Sciţiei Minor: Junius Soranus, unde se fac multe referi la 
credinţa creştină a strămoşilor noştri. 


Sfântul Sava s-a născut în jurul anului 334, într-un sat din ţinuturile buzoiene, 
nu departe de râul Museos, numit astăzi Buzău. EI a avut marea fericire să se 
nască dintr-o familie de părinţi creştini care, deodată cu hrana trupească, i-au 
dat-o şi pe cea sufletească, îndestulându-l cu cuvântul lui Dumnezeu, care a 
rodit însutit în inima lui, aprinsă din copilărie de dorul lui Hristos. 


Precum doreşte cerbul apa izvoarelor, aşa dorea de mult Sava să se împărtășească 
cu cele Sfinte în Biserică. De mic copil a avut această înclinaţie spre viaţa 
religioasă, trăind asemenea unui monah în sfinţenie şi ascultare de Biserică. 


Duhovnicul lui era preotul Sansala - părintele satului, al cărui nume era foarte 
cunoscut până în Dobrogea, unde avea multe rude, la care găsea ocrotire şi sprijin 

sufletesc, când se porneau persecuțiile împotriva creştinilor. Dumnezeu l-a 
înzestrat pe Sava din pruncie cu darul cântărilor religioase, fapt pentru care 
preotul Sansala l-a apropiat foarte mult de biserică, folosindu-l ca dascăl, 
desfătând auzul creştinilor ce luau parte la oficierea slujbelor religioase. 


Atunci când, din diferite motive, nu se săvârşea Sfânta Liturghie în satul său, Sava 
pleca într-o cetate din apropiere - probabil oraşul Buzău de astăzi, unde slujea 
preotul Gutticas. Cu trecerea timpului, Sava sporea tot mai mult în cele 
duhovniceşti. 


În Actul martiric alcătuit de un reprezentant al Bisericii din Goţia, din care făcea 
parte, se arată că era "drept în credinţă; cucernic, gata spre toată ascultarea cea 
în dreptate, blând, simplu la cuvânt, dar nu în cunoştinţă, vorbind tuturor paşnic 
despre adevăr, făcând să tacă pe păgâni, nesemeţindu-se, ci purtându-se cum li 
se cuvine celor smeriţi, liniştit şi negrăbit la cuvânt şi foarte râvnitor la tot lucrul 
bun”. 


Era bun cu toată lumea, încât toţi cei din sat îl iubeau, ba chiar şi goții 
care stăpâneau aceste ţinuturi şi încă nu erau creştini. 


Imediat după edictul de la Milan, dat la anul 313 de împăratul Constantin cel Mare, 
a urmat o perioadă de linişte religioasă şi de refacere a vieţii bisericeşti. Creștinii 
ieşeau din catacombe la lumină, slujind lui Hristos. Însă, după moartea împăratului 
Constantin cel mare, a urmat din nou un puternic val de persecuții împotriva creş- 
tinilor. 


Goţii păgâni conduşi de Atanaric au declanşat represalii puternice şi împotriva 
creştinilor din ţinuturile stăpânite de ei. Păgânii le impuneau creştinilor să mănânce 
din cărnurile jertfite idolilor. Acei creştini care refuzau acest lucru erau foarte crunt 
persecutați şi chiar omorâţi. În asemenea încercare mare, unii păgâni, binevoitori, 
sfătuindu-se între ei, ofereau unor creștini, rude cu ei, în faţa persecutorilor şi în 
public, carne nejertfită în loc de carne jertfită idolilor, spre a-i păzi pe ai lor 
neîntinaţi şi a înşela pe prigonitori. 


Sfântul Sava a refuzat categoric acest compromis plin de vicleşug, spunând 
tuturor în public că: 
Prin aceasta, Sfântul Sava căuta 


Să-i ferească pe creştini de a cădea în cursa diavolului "care urlă ca un leu, gata 

să înghită chiar şi pe cei aleşi” (I Petru 5, 8). Într-o altă împrejurare, păgânii, 


dorind să salveze pe prietenii lor creştini, erau gata să jure în faţa prigonitorilor 
că în satul lor nu este nici un creştin. Dar Sava le-a spus: 


Credinţa lui era puternică şi înflăcărată. 


În anul 372, nefiind slujbă religioasă de Sfintele Paşti în această zi, deoarece 
preotul Sansala şi mulţi creştini se refugiaseră din pricina persecuțiilor în sudul 
Dobrogei, Sava a plecat într-un oraş din apropiere să serbeze învierea lui 
Hristos, împreună cu preotul Guttica. Pe când mergea pe drum, i S-a arătat un 
bărbat foarte înalt şi strălucitor la faţă care i-a zis să se întoarcă în Satul lui, la 
preotul Sansala. Dar Sava i-a răspuns că preotul Sansala nu este în sat, fiind 
plecat în Sciţia Minor şi a mers mai departe spre preotul Guttica. Deşi afară era 
foarte frumos, dintr-o dată se porni o zăpadă imensă, care-i astupă drumul ca să 
nu mai poată merge mai departe. Atunci Sava a înţeles că voia lui Dumnezeu 
este de a se întoarce cât mai degrabă în satul lui, unde sosise între timp preotul 
Sansala pentru a săvârşi slujba Sfintelor Paşti creştinilor care mai rămăseseră. 
Când s-au revăzut Sava cu duhovnicul Sansala s-au bucurat foarte mult, că i-a 
ajutat bunul Dumnezeu ca Să mai Slujească încă o dată împreună de Sfintele 
Paşti. 


In preajma Sfintelor sărbători s-a pornit un nou val de persecuții împotriva 
creştinilor. Păgânii umblau din sat în sat, căutând pe cei care mărturiseau credinţa 
în Hristos, pentru a-i face să se lepede de Taina Botezului. 


În noaptea a III-a după Paşti, Atharid prigonitorul a năvălit în sat cu o ceată de 
tâlhari şi l-au aflat pe preotul Sansala acasă cu dascălul Sava, ce se odihneau 
după o noapte de priveghere şi de cântare lui Dumnezeu. În semn de dispreţ, acei 
păgâni i-au dezbrăcat şi lovit cu nuiele şi bice, arătând multă cruzime, lăsându-i 
aproape fără răsuflare. Dumnezeu le-a dat tărie şi răbdare în aceste încercări, încât, 
făcându-se ziuă, Sfântul Sava zicea celor care-l prigoniseră amarnic: 


Dumnezeu Care face minuni şi care are grijă de aleşii Lui, l-a tămăduit îndată pe 
Sfântul mucenic Sava de toate rănile pricinuite. 


Prigonitorii l-au legat după aceea pe Sava între două osii metalice foarte grele, 
unde l-au lăsat să se chinuiască o noapte întreagă. Între timp, prigonitorii 
adormind, o femeie, care s-a sculat dis de dimineaţă pentru a găti bucatele celor din 
casa sa, s-a dus şi l-a dezlegat. Deşi era liber, el nu a fugit ci, dimpotrivă, a rămas 
în apropiere ajutând acea femeie la munca ei. Dimineaţa, când a aflat Atharid 


Ar De Dr de dr De Dr dr dr Dr Dr dr dr dr Dr dr dr De de dr dr Ar A A 


Xp PP IP IP IP 3 E II II II 2 DE E E E E XXX 


De De de De Ar Dr e De De Dr De Dr Dr De De De dr De Dr Dr De de de dr dr d 


Xp PP IP IP ID 2 E 30 E 3 2 2 2 2 E 30 E IE IE 2 E 2 E XX 


despre acest fapt a dat poruncă să i se lege mâinile şi să fie atârnat de o grindă a 
casei. Nici aceste chinuri nu l-au făcut pe Sava să se lepede de Hristos, ci, 
dimpotrivă, şi mai mult se întărea. 


Atunci când un prigonitor a aruncat în el cu un drug de fier, toţi credeau că a murit, 
dar el, sculându-se, slăvea şi se închina lui Dumnezeu, spunând: 


Atharid, văzând că nu poate să-l facă pe Sava în nici un fel să renunţe la 
credinţa lui în Hristos, a dat poruncă să-l înece în apa Buzăului. Auzind aceasta, 
Sfântul Sava a strigat de bucurie: 


Soldaţii lui Atharid, văzând frumuseţea şi nevinovăția acestui tânăr creştin Sava, au 
încercat să-l salveze de la înecare, motivând că stăpânul nu ştie dacă-l vom slobozi 
să plece unde va vrea. Auzind Sava aceste cuvinte le-a zis: 


Prigonitorii l-au luat şi l-au afundat în apa Buzăului, căci avea legată de gât o 
greutate mare. Murind astfel, prin apă şi prin lemnul ce-i era legat de gât, se 
exprimă prin acest fel îndoit de muncă cele două simboluri ale mântuirii 
oamenilor: Botezul şi Crucea. 


După ce Sava şi-a dat duhul, oştenii l-au scos din apă şi l-au lăsat afară neîngropat. 
Venind creştinii din apropiere, i-au luat trupul său sfânt şi l-au îngropat cu multă 
evlavie. 


Vestea despre sfinţenia vieţii şi curajul credinţei Sfântului Sava s-a răspândit foarte 
repede până în Asia Mică, în cetatea Capadociei unde slujea Sfântul Vasile cel 
mare, care a făcut îndată o scrisoare lui lunius Soranus să mijlocească pe lângă 
episcopul Betranion pentru a primi moaştele Sfântului şi a le aşeza în cetatea sa. 


Moaştele Sfântului Sava au fost însoţite de o scrisoare a Bisericii din Goţia către 
Biserica din Capadocia, în care se spunea printre altele: "Aveţi grijă să săvârşiti 
Sfânta Liturghie în ziua când prea fericitul martir Sava a fost încoronat fără să 

fi cunoscut ceilalți fraţi, pentru care toată Biserica ortodoxă şi apostolică să 
laude şi să binecuvânteze pe Domnul care a binevoit să prea mărească pe 
slujitorii Săi”. 


Sfântul Sava este un mărturisitor al credinţei poporului nostru şi între alte 
neamuri. Ne bucurăm că din neamul nostru Dumnezeu a ales această mlădiţă 
altoită în Trupul lui Hristos, care este Biserica. EI este un neîncetat rugător 
înaintea lui Dumnezeu pentru noi creştinii. Prin cinstirea Sfântului mucenic 
Sava, noi de fapt îl cinstim pe Dumnezeu, care este minunat întru Sfinţii Săi. 
Amin! 


Notă: Viaţa şi acatistul Sfântului mucenic Sava de la Buzău au fost realizate de 
Părintele Mihail Milea care slujeşte în Catedrala Sfântul Sava din municipiul 
Buzău, unde se află şi o parte din moaştele Sfântului Stelian (al doilea ocrotitor 
al catedralei). 

Sfântul mucenic Sava gotul de la Buzău, România (12 aprilie) 


Sfântul mucenic Sava, numit şi gotul sau romanul, se născu în veacul al IV-lea 
într-un sat liniştit de pe valea Buzăului, din părinți creştini cu viaţă aleasă de la 
care deprinse vieţuirea în evlavie şi smerenie. 


Mişcat încă din copilărie de adâncă dragoste de Dumnezeu si de Biserică, Sfântul 
Sava sluji în biserica satului drept cântăreţ, pătrunzând în adâncimea frumuseţii 
slujbelor liniştite din biserica mică de lemn şi urmând cu smerenie poveţele şi viaţa 
pilduitoare a părintelui său duhovnicesc care slujea aici pe numele său Sansala. 


După o vreme însă, Dumnezeu socoti că a venit vremea ca cele crescute în inima 
tânărului Sava să îşi arate roadele cele bogate, astfel că în anii 370-372 se porni 
cumplită prigoană împotriva creştinilor, mulți fiind prinşi, bătuţi, înecaţi sau arşi de 
VII. 


În primăvara anului 372, în a treia zi de Paşti, noaptea, ostaşii îl prinseră pe 
părintele Sansala şi pe ucenicul său, Sfântul Sava, făcându-le răni pe trup, pentru a- 
i îndupleca să se închine idolilor. Sfântul Sava, înfruntându-i cu bărbăție, a fost 
condamnat la moarte prin înecare. Ostaşii, legându-i un lemn greu de gât, l-au 
aruncat în apele râului Buzău, punând însă pe grumajii săi în loc de lemn, cunună 
nepieritoare de slavă. Din apele râului, creştinii îi luară trupul său şi al părintelui 
său şi le îngropară cu toată evlavia. 


Curând, în anii 373-374, Sfântul ierarh Vasile cel mare cerându-i rudeniei sale care 
era pe atunci dregător al Sciţiei Mici, moaşte de sfinţi, acesta din urmă îi trimise 

moaştele Sfântului Sava pe care marele ierarh le primi cu adâncă cinstire numindu- 
l pe Sfântul Sava „atlet al lui Hristos”. 


Astfel rândui Dumnezeu încă dintru început ca bineplăcutul Său rob, vlăstar al 
neamului nostru românesc, să fie cinstit şi să săvârşească mulţime de minuni peste 
veacuri, până la noi. 


px E+ 


Veniţi toţi credincioşii să lăudăm pe măritul Sava, pe cel împodobit cu dreapta 
credință, cu cucernicia, cu purtarea paşnică şi smerenia, pe cel a strălucit cu 
blândeţea şi cu învăţătura, pe cel ce a zdrobit îndrăzneala idolatrilor, pe cel simplu 
la cuvânt şi bogat în cunoştinţă, şi să-i zicem: Roagă-te, prea fericite mucenice, 
pentru cei ce cu credinţă şi cu dragoste cinstesc de bucurie, purtătoare şi pururea 
pomenită prăznuirea ta, mijlocind către Hristos să dăruiască sufletelor noastre mare 
milă. 


Izbăveşte de primejdii pe cei ce te cinstesc, mucenice prea mărite, şi-i împodobeşte 
pe dânşii cu ajutorul harului, tu, cel ce te-ai împodobit cu virtuțile şi cu lucrarea 
faptelor, cu smerenia surpând mândria, cu sărăcia, cu postul şi cu privegherea ca 
un Sihastru arătându-te şi cu propovăduirea ca un apostol, iar prin cântare şi 
cunoştinţa dogmelor, după vrednicie te-ai numit slujitor al Bisericii lui Hristos. Pe 
Acela roagă-L să dăruiască sufletelor noastre mare milă. (dintre Stihirile ce se 
cântă la Vecernia mare) 


Neîntrecutule cântăreţ al Învierii lui Hristos, cel ce dar ai primit de la Dumnezeu, 
întăreşte-ne pe noi spre slujba Bisericii noastre dreptslăvitoare, cerând pace şi milă 
pentru sufletele noastre. (dintre Stihirile ce se cântă la Vecernia mică) 


Să trâmbiţăm cu trâmbiţă de cântări, să săltăm în cele de praznic şi să dănţuim, 
bucurându-ne de prăznuirea cea de peste an a purtătorului de chinuri mucenic; 
preoţii şi monahii, cu tot poporul, să laude pe robul cel ales al Împăratului tuturor, 
pe cel ce cu într-armarea dumnezeiescului Duh a biruit pe Veliar, păstorii şi 
învățătorii să laude pe îndreptătorul şi învățătorul, pe cel ce a întărit poporul în 
ortodoxie; pe cel curat în dogme; pe cel mult pătimitor; pe cel lăudat de marele 
Vasilie, pe coroana cea scumpă a ţării noastre şi pe marele ajutător, lăudându-l toţi, 
să zicem: Prea lăudate Sava, mărturisitorule al lui Hristos, sârguieşte şi ne scoate 
pe noi dintru aceste nevoi şi mântuieşte pe poporul tău, cu rugăciunile tale. (dintre 
Stihirile ce se cântă la Vecernia mare) 

Din roadele evlaviei vrednice de cinste pentru Sfântul mucenic Sava şi pentru 
sfinții neamului nostru românesc: 
http://www.sfintiromani.ro/ro/pagina/71/aprilie_sava_de_la_buzau.html 

Ora de religie - Sfântul mucenic Sava de la Buzău (12 aprilie) 


Martirizarea Sfîntului Sava în riul Buzău 
Pictură în palatul episcopal. 


În ziua de 12 aprilie, în calendarul lor creştin, românii îl cinstesc pe unul dintre 
cei mai vechi şi mai de seamă martiri pe care i-a dat pământul ţării noastre: 
Sfântul mucenic Sava de la Buzău, numit uneori şi “Sava Gotul” (334-372). 


Viaţa sa ne este cunoscută din Actul său martiric (Pr.Prof.Univ. loan Rămureanu, 
Acte martirice, Bucureşti, 1982, Colecţia PSB), precum şi din scrierile unor istorici 
bisericeşti. 


Sfântul Sava s-a născut în jurul anului 334, într-un Sat din părţile Buzăului, din 
părinţi creştini. Incă din copilărie, s-a arătat râvnitor în evlavie faţă de Mân- 
tuitorul nostru lisus Hristos, după cum ne spune documentul citat. 


Se crede că tânărul Sava s-ar fi călugărit într-una din multele aşezăminte monahale 
din Munţii Buzăului, unde se refugiaseră mulți călugări, din calea populațiilor mi- 
gratoare care străbăteau ţara noastră în drumul lor spre alte meleaguri. 


Între anii 370 şi 372, regele Athanaric al goților, s-a stabilit în Dacia nord-dună- 
reană. EI a început o puternică campanie împotriva împăratului bizantin Valens cu 
care a intrat în război. Mulţi creştini au suferit persecuții grele în Dacia Traiană. 
Alţii, de teamă, s-au refugiat în sudul Dunării, în Moesia şi în Dacia Pontică. 

În Actul martiric al Sfântului Sava se precizează că în primăvara anului 372, a 
treia zi de Paşti, ostaşii lui Athanaric - conduşi de nobilul Atharid - au prins pe 
preotul Sansala şi pe tânărul Sava, i-au legat şi i-au chinuit, cerându-le să se se 
lepede de credinţa lor şi să se închine idolilor. Rezistând tuturor acestor grele 
încercări, Sfântul Sava a fost condamnat la moarte prin înecare. I s-a legat de 
gât un lemn greu şi a fost aruncat în apa râului Buzău (Museos). 


Era 12 aprilie 372, a cincea zi după Paşti, când şi-a dat viaţa ca martir Sfântul 
mucenic Sava, la vârsta de numai 38 de ani. După ce l-au ucis, goții l-au Scos 
din apă şi l-au lăsat neîngropat, ca să-i înspăimânte şi mai tare pe ceilalți 
creştini. Trupul său a fost luat de creştini şi de preotul Sansala - duhovnicul său 
şi a fost îngropat cu cinstea cuvenită unui martir. 


Vestea despre noul martir s-a răspândit în lumea creştină de atunci. Aceasta a făcut 
ca Sfântul Vasile cel mare, arhiepiscopul Cezareei Capadociei, contemporan cu 
aceste evenimente, să se adreseze lui Junius Soranus, guvernatorul Dobrogei, 
capadocian ca şi Sfântul Vasile, pentru a-i trimite moaştele Sfântului Sava. 


În această scrisoare se face precizarea că moaştele Sfântului Sava au fost aduse 
întâi în “România“, adică în Dobrogea, desigur în capitala provinciei, la Tomis 
(Constanţa), păstorită în acele timpuri de Episcopul Betranion. De aici - moaştele 
Sfântului Sava au fost trimise Sfântului Vasile în Capadocia, însoțite de o epistolă. 


Această poartă titlul de “Epistolă a Bisericii lui Dumnezeu ce se găseşte în 
Capadocia către a Bisericii lui Dumnezeu din Goţia, către Bisericile locale ale 
Sfintei Biserici Universale. Documentul, scris în limba greacă, arată cultura 
deosebită a autorului ei - episcopul Betranion, fiind prima scriere ce se păstrează şi 
care a fost redactată pe teritoriul Patriei noastre ( se găseşte în colecţia Patrologia 
Greacă, Colecţia Migne, vol. XXXII, scrisoarea 55). 


După primirea moaştelor noului martir, Sfântul Vasile a răspuns prin două scrisori 
adresate episcopului Betranion al Tomisului şi în care îl numeşte pe Sfântul Sava 


99) ce 


“atlet a lui Hristos”, “martir al adevărului care a luat cununa dreptăţii”. 


Această corespondenţă între unul dintre cei mai mari Părinţi ai Bisericii - Sfântul 
Vasile cel mare şi unul din străluciţii ierarhi de la Tomis, este de o importanţă 
covârşitoare pentru istoria creştinismului românesc, pentru că ne arată că în nordul 
Dunării pulsa în secolul al IV-lea o viaţă creştină intensă, fiind aici o organizare 
bisericească cu preoţi, cântăreţi, biserici şi comunităţi creştine care prăznuiau 
anumite sărbători (Învierea Domnului). 

Creştinismul era răspândit şi la sate. Populaţia daco-romană a continuat să existe şi 
sub goți, ca şi sub ceilalți migratori de mai târziu, păstrând legături neîntrerupte cu 
populaţia de limbă latină de pe celălalt mal al Dunării (Dobrogea). De asemenea, 
este prima menționare a numelui de România! Învățătura creştină era atât de 
puternică pe teritoriul de azi al patriei noastre în secolul al IV-lea, încât din 
rândul credincioşilor de aici unii şi-au dat viaţa pentru Hristos ca martiri, ca de 
exemplu Sfântul mucenic Sava de la Buzău (vezi amănunte şi la Pr.Prof. Univ.Dr. 
Mircea Păcurariu, Istoria Bisericii Ortodoxe Române, vol. I, Bucureşti, 1980, p. 
102). 

Bogdan Scorţea şi Daniela Şontică - Sfântul mucenic Sava, serbat cu fast la 
Buzău 


Astăzi, de ziua Sfântului mucenic Sava, oraşul Buzău prăznuieşte cu mare fast ziua 
ocrotitorului. Încă de marţi, 9 aprilie, a început sărbătoarea oraşului, reunită sub 
genericul Zilele Buzăului. În municipiu, se află în stadiul final al construcţiei o 
biserică şi o fundaţie care au hramul „Sfântul Sava“. Cel care s-a străduit să facă 
din aceste două aşezăminte două locuri în care tinerii vin cu toată inima este 
părintele Mihail Milea. 


De patru zile, în municipiul Buzău sunt în derulare activităţile culturale „Zilele 
Buzăului“, manifestări dedicate Sfântului Mucenic Sava, martirizat în apele râului 
Musaios (Buzău) la 12 aprilie 372. Deschiderea celei de a patra ediţii a manifestării 
a reunit 18 artişti plastici buzoieni din filiala locală a Asociaţiei Artiştilor Plastici 
care au vernisat o expoziţie. A urmat lansarea cărților: „O istorie a Buzăului în 
date“, de Valeriu Nicolescu, „Pro Basarabia şi Bucovina“, de Dan Camer, şi 
„Vulturul Ilie“, de Bucur Chiriac. 


Sărbătoarea Buzăului a însemnat desemnarea a opt cetăţeni de onoare ai oraşului, 
printre care poeţii lon Gheorghe şi Marin Ifrim. Scriitorul Bucur Chiriac a donat 
oraşului Buzău pinacoteca sa şi a primit distincția Omul anului 2007. Zilele 
Buzăului mai cuprind simpozioane pe teme istorice şi spectacole folclorice şi 

muzică uşoară, dar şi lansarea cărţii „Sansala, un preot înţelept“ a preotului Mihail 
Milea, parohul bisericii care poartă hramul „Sfântul Sava“. Astăzi, va avea loc, pe 
lângă Liturghia de la biserica impunătoare ca o catedrală, o procesiune religioasă 
prin oraşul ocrotit de Sfântul Sava. 


„Forța fundaţiei noastre este voluntariatul“ 


Părintele Mihail Milea este şi profesor la Seminarul Teologic Liceal Ortodox 
„Episcopul Chesarie“. În timpul studiilor teologice, a fost fascinat nu doar de 
operele teologice ale Sfinţilor Părinţi, ci mai ales de latura lor filantropică. Aşa se 
face că a pus la Buzău bazele Fundaţiei „Sfântul Sava“. Inspirat de modelul 
aşezămintelor filantropice ale Sfântului Vasile, numite ulterior „Vasiliada“, pă- 
rintele Milea şi-a numit proiectele „Savaliada“. 


La impunătoarea Biserică „Sfântul Sava“ se continuă ceea ce la începutul anilor 90 
se desfăşura la Bisericuța Copiilor. Activităţile de la fundaţie acoperă cele mai 
diverse domenii: şcoală de meserii pentru tinerii cu probleme financiare, cantină 
pentru nevoiaşi, azile de bătrâni, tabere gratuite pentru copiii săraci, loc de 
dezbateri teologice, culturale şi ştiinţifice. Prin fundaţia amintită s-a organizat la 
Buzău Şcoala de Arte şi Meserii „Sfântul Sava“, recunoscută de Ministerul 
Învăţământului, în care copii orfani sau cu probleme financiare mari învaţă şi cu 
diploma obținută, se pot integra în societate. Băieţii învaţă acolo tâmplăria, iar 
fetele croitoria, beneficiind de ateliere cu toate cele necesare. 


„Forţa fundaţiei noastre este voluntariatul. Aceşti profesori voluntari sunt în mare 
parte proaspăt pensionari, însă au dorinţa de a face ceva pentru semeni şi pentru 
suflet. Ei îşi fac treaba poate cu mai multă dăruire decât atunci când se uitau la ceas 
şi veneau la serviciu dintr-o rutină. Ei se gândesc să facă o bucurie celor din jur“, 
ne-a spus părintele Milea. 


Tabere pentru copiii sărmani 


Părintele Milea a dezvoltat ca proiect al fundaţiei un campus în localitatea Bisoca, 
din judeţul Buzău, aflat între Mănăstirea Poiana Mărului şi Mănăstirea Găvanul. 
Campusul găzduieşte copiii nevoiaşi pe perioada vacanţelor. În tabăra de vară de la 
Bisoca ajung copii defavorizaţi din toată ţara, dar şi din alte ţări, precum Basarabia, 
fosta Iugoslavie, Albania. 


Anul trecut s-au recreat în tabără 1.400 de tineri. Fundaţia a mai creat o tabără 
pentru copii la Maliuc, în Delta Dunării, unde pot merge 40 de copii într-o serie. 

Mucenicul care a sfinţit apa Buzăului în 372 


Martirologiul Sfântului mucenic Sava de la Buzău, numit şi Sava Gotul, men- 
ționează că era un om drept în credinţă, blând, smerit, cucernic, gata spre ascultare, 
liniştit şi „negrabnic la cuvânt“. Cei ce l-au cunoscut au spus despre el că încă din 
copilărie s-a arătat râvnitor în credinţa creştină. 


Sfântul s-a născut în jurul anului 334 într-un sat de munte, pe valea râului Buzău. 
Îndrumătorul său duhovnicesc a fost preotul Sansalas, care locuia în acelaşi sat cu 
tânărul Sava. Prin anii 369-372, regele got Atanaric dezlănţuie o cumplită prigoană 
asupra creştinilor. În a cincea noapte a Sfintelor Paşti din anul 372, preotul 
Sansalas şi tânărul Sava au fost prinşi de Atharid, fiul unui „regişor got“, şi târâți 
prin văi ale căror păduri fuseseră arse de curând, prin cioturi ascuţite. Au fost 
biciuiţi aspru, pentru că nu au vrut să jertfească idolilor pe care goții îi venerau pe 
pământul cucerit aici, în spaţiul subcarpatice, unde trăiau creştini. Făcându-se ziuă, 
prigonitorii au văzut însă că pe trupul Sfântului Sava nu se afla nici un semn de 
vătămare, de aceea s-au înfuriat şi mai tare l-au răstignit pe două osii şi l-au trântit 
la pământ, lăsându-l să se chinuiască aproape toată ziua şi noaptea ce au urmat. 
Spre dimineaţă, o femeie ce trecea pe acolo l-a dezlegat, dar el a continuat să 
rămână în locul acela, netemându-se de ceea ce avea să urmeze. Când Atharid a 
aflat, a poruncit ca sfântul să fie legat cu mâinile de o grindă, după care a adus la el 
mâncăruri jertfite idolilor, din care l-au obligat să mănânce. Însă Sfântul Sava a 
spus că acele mâncăruri sunt spurcate, ca şi cel ce le-a trimis, şi a mărturisit pe 
Hristos ca fiind singurul Stăpân. Auzind acestea, unul dintre slujitori a aruncat în 
pieptul Sfântului un drug de fier ascuţit, dar sfântul a rămas nevătămat, prin 
credinţa şi darul lui Dumnezeu. Atunci, Atharid a poruncit ca preotul Sansalas să 
rămână legat, iar Sfântul Sava să fie aruncat în râul Mousaios (Buzău). Când au 
ajuns însă pe malul râului, slujitorii înfricoşaţi de minunile care le văzuseră, voiau 
să-l lase pe sfânt să fugă, dar acesta s-a împotrivit, rugându-i să împlinească 
porunca până la capăt. Atunci, slujitorii i-au pus peste gât un lemn şi aşa l-au 
aruncat în apă. Aşa s-a săvârşit Sfântul Sava din această viaţă, la vârsta de 38 de 
ani. După ce l-au înecat, ucigaşii i-au scos afară din apă trupul, pe care însă l-au 
lăsat neîngropat, şi au plecat. Trupul său a fost luat de către creştini şi îngropat cu 
cinstea cuvenită, într-un loc tainic, ştiut numai de ei. 


La cererea Sfântului Vasile cel mare, guvernatorul provinciei Sciţia, Iulius 
Soarnus, a trimis bărbaţi vrednici de încredere pentru a ridica moaştele Sfântului 
Sava şi a le duce în Capadocia. Într-o epistolă din anul 374, Sfântul Vasile cel mare 
confirmă primirea neprețiosului dar, mulţumind totodată pentru ajutorul acordat. 


Ar Dr De De De de De Dr De De De e Dr Dr dr Dr De De de de dr fr Ar A 


Xp PP XP IP 2 E e E 30 E 3 2 2 2 2 E 30 e 30 IE 2 E 2 E E E E XX 


De De de De Dr de De De De De Dr Dr Dr de De De Dr De Dr Dr de de de dr dr 


Aceste sfinte moaşte au fost însoțite şi de o scrisoare a episcopului Tomisului de la 
acea dată, Bretanion, în care este descris martiriul Sfântului Sava. 


Sursa: Ziarul Lumina 

Dumitru Pintea - Geţii nemuritori şi martiriul Sfântului Sava 


12 apr, 2015 


Sfântul Sava gotul „era drept în credință, cucernic, gata spre toată ascultarea cea în 
dreptate, blând, simplu la cuvânt, vorbind tuturor în chip paşnic despre adevăr, (...) 
era cumpătat, în toate înfrânat, trăind în feciorie”. Chipul său este unul iconic, în 
care se întrevăd întipărite chipul lui Hristos şi strălucirea Duhului Sfânt, proprii 
Împărăției veacului ce va să fie. În cazul martiriului Sfântului Sava, comunitatea 
locală păgână din Dacia carpatică a avut o atitudine proteguitoare faţă de creştini, 
acoperitoare, chiar cu riscul de a se expune unor sancţiuni foarte aspre din partea 
stăpânirii politice. 


În anul 374 Sfântul Vasile, arhiepiscopul Cezareei Capadociei, trimite două scri- 
sori episcopului Bretanion din Tomis (Constanţa), în care îşi exprimă bucuria 
pentru primirea „din ținuturile barbarilor, care locuiesc la nordul Dunării” a moa- 
ştelor Sfântului Sava Gotul (scrisorile 164 şi 165 din Corespondenţa arhie- 
piscopului, publicate în traducere, în „Sfântul Vasile cel mare, Scrieri”, partea a 
treia, colecția PSB, nr. 12). Sfântul Vasile scria: „(...) înțelegând bogăţia harului pe 
care Duhul Sfânt ni l-a dat, am avut impresia că ne-am afla în vremurile vechi când 
înfloreau Bisericile lui Dumnezeu, fiindcă erau înrădăcinate în credinţă, în unire şi 
în dragoste (...) atât de desăvârşit, încât formau un singur trup” (Epistola 364, p. 
356, în colecţia citată). 


„Dragostea dintre oameni s-a răcit” 

Scrisoarea Bisericii din Goţia către Biserica din Capadocia cu privire la martiriul 
Sfântului Sava cuprinde mărturii importante cu privire la răspândirea creştinis- 
mului în Dacia carpatică, la populaţia daco-romană, dar şi cu privire la valorile mo- 
rale şi religioase ale comunităţii în care are loc martiriul Sfântului Sava Gotul, pe 
care l-a suferit în data de 12 aprilie, 372, fiind înecat în râul Buzău din porunca lui 
Atharid, conducătorul goților din aceste ținuturi. 


Vremurile în care a avut loc martiriul Sfântului Sava Gotul erau ostile Bisericii 
universale, sub aspecte diferite, atât în Dacia carpatică, cât și în Imperiul Roman de 
Răsărit. Referindu-se la urmările grele ale ereziei ariene pentru Biserica din Răsă- 
rit, Sfântul Vasile scrie cu durere: „Vrei să știi cum stau astăzi lucrurile? Drago- 
stea dintre oameni s-a răcit, învăţătura părinţilor se pustieşte, alunecările de la 
credință sunt dese, gurile dreptcredincioșilor au fost reduse la tăcere, creștinii 
alungați de prin biserici ridică afară, în câmp, mâinile către Mântuitorul din cer. 
Și cu toate că chinurile sunt grele, nicăieri nu mai sunt mucenici, pentru că cei ce 
ne năpăstuiesc poartă același nume cu noi” (Epistola 164, în colecția citată, p. 
35). 


La rândul lor goții, ocupantul politic al acestor ținuturi, îi persecutau pe creştini 
deoarece, pe de o parte, aceştia nu împărtăşeau aceeaşi credință, datini şi obiceiuri 
religioase cu ei, iar pe de altă parte din raţiuni politice. Aflându-se în vecinătatea 
Imperiului Roman creştin, Romania orientală, goții îi suspectau permanent pe cre- 
ştinii din spațiul Daciei carpatice că ar fi „oamenii romanilor” şi că ar servi inte- 
resele acelora. 


Drept în credință 


Din scrisoarea Bisericii din Gothia către Biserica din Capadocia aflăm că Sfântul 
Sava era got de neam, trăia în Gothia, era creştin din copilărie, „era drept în cre- 
dință, cucernic, gata spre toată ascultarea cea în dreptate, blând, simplu la cuvânt, 
vorbind tuturor în chip paşnic despre adevăr, nesemeţindu-se, ci purtându-se cum 
se cuvine celor smeriţi, liniștit şi nu grăbit la cuvânt şi foarte râvnitor spre tot 
lucrul bun. Cânta psalmi în biserică, era cumpătat, în toate înfrânat, trăind în 
feciorie, postind după rânduială, stăruind în rugăciuni cu smerenie, el împlinea 
datoriile sale având o credință cu totul curată, care lucrează prin dragoste, încât 
nimic nu-l oprea să îndrăznească a vorbi totdeauna cu Domnul” (Martiriul Sfân- 
tului Sava Gotul, II, 1-2 în Actele martirice, PSB, nr. 11). 


Chipul Sfântului Sava este unul iconic, în care se întrevede întipărit chipul lui Hri- 
stos şi strălucirea Duhului Sfânt, proprie Impărăţiei veacului ce va să fie. 

Datorită credinţei lor, dar și modului nou de viaţă şi inaccesibil celor din afara 
Bisericii, creștinii au fost considerați, atât de puterea politică, cât şi de cetăţenii 
Imperiului Roman, duşmani ai statului, atei și corupători ai bunelor moravuri din 
societate. Apologeţii creştini din secolele doi-trei au învestit mult efort, curaj şi 
stăruinţă pentru a convinge autorităţile imperiului că aceste acuzații nu au alt 
suport decât ignoranţa, prejudecățile şi răutatea. Locuitorii cetăților din imperiu în 
care aveau loc persecuțiile contra creştinilor, fanatizați şi orbiţi de ură şi întunecați 
de ignoranță, se comportau faţă de creștini ca „faţă de duşmani şi de războinici”, 
considerându-i atei; ei strigau „la moarte cu ateii”, iar văzând curajul şi statornicia 
martirilor în credință, aceia cereau să fie pedepsiţi cu bice (Sfintele Perpetua şi 
Feli-citas), ori să fie dați animalelor sălbatice înfometate (Sfântul Policarp). 


În cazul martiriului Sfântului Sava, comunitatea locală păgână din Dacia carpatică 
are o atitudine pe care nu am mai întâlnit-o în alte părți din vastul Imperiu Roman. 
E o atitudine proteguitoare a localnicilor faţă de creştini, acoperitoare, chiar cu 
riscul de a se expune unor sancţiuni foarte aspre din partea stăpânirii politice. 
Faptul că au refuzat să devină instrumente în mâinile celor ce dețineau puterea 
nelimitată nu poate fi explicat prin raţiuni istorice, politice sau sociale, ci numai 
prin credința curată și morala înaltă pe care o aveau locuitorii Daciei, asumate într- 
un mod existenţial. În timpul primei persecuții, „când conducătorii din Gothia au 
început să se pornească împotriva creştinilor, unii păgâni din satul în care locuia 
Sava au hotărât să ofere creștinilor să mănânce în public, în fața persecutorilor, 
carne nejertfită în loc de carne adusă jertfă idolilor spre a-i feri pe aceştia nein- 
tinați şi spre a-i feri de răutatea prigonitorilor ” (ldem, UI, 1, p. 320). 


Comportamentul proteguitor al locuitorilor păgâni ai acestui sat este întrecut însă 
de fermitatea şi curajul martirului, care pune fidelitatea față de Hristos mai presus 
de orice altceva, chiar şi faţă de viaţa sa. Nu numai că Sfântul Sava n-a mâncat din 
mâncărurile nejertfite idolilor, ci, mergând în mijlocul lor, a mărturisit înaintea 
tuturor, zicând: „Dacă cineva va mânca din cărnurile acelea, acela nu poate să fie 
creştin şi i-a oprit pe toți să nu cadă ” (Ibidem, III, 2, p. 320). În faţa acestei situaţii 
fără echivoc, sătenii „au născocit o altă cale, așa că l-au alungat din sat” în 
păduri şi astfel i-au salvat viaţa, iar după un timp oarecare (după ce a trecut per- 
secuţia) i-au îngăduit să se întoarcă în sat” (bidem, p. 320). 


„Pentru mine să nu jure nimeni” 
Competiția în urcuşul pe scara anevoioasă a Raiului între comunitatea sătească 


dacică şi Sfântul Sava nu se opreşte aici. În martiriul Sfântului Sava se con- 
semnează că „pornindu-se din nou persecuția, după obiceiul care era la goți, unii 

dintre păgâni, din satul amintit mai înainte, aducând jertfe se pregăteau să jure în 
fața persecutorului că în satul lor nu se află nici un creștin, dar Sava îndrăznind 
din nou şi mergând în mijlocul adunării a zis: Pentru mine Să nu jure nimeni, eu 
sunt creştin. Atunci, de față fiind persecutorul, sătenii ascunzând pe ai lor au ju- 
rat că în satul lor nu se află creştini, fără numai unul” (Ubidem, II, 3-4, p. 320). 


Acum virtuților morale propriii obştii sătești li se asociază judecata dreaptă şi ma- 
tură a dregătorului politic, care întrece în măsurile înţelepciunii pe judecătorii vea- 
curilor ce au urmat şi mai cu seamă pe cei din secolul al XX-lea. „Auzind con- 
ducătorul acestea a poruncit să fie înfățișat Sava. lar când s-a înfățișat acela a 
întrebat pe cei de față dacă are vreo avere. lar ei răspunzând că nu are nimic 
decât îmbrăcămintea, conducătorul a zis: Un astfel de om nu poate nici să fie de 
folos obștii, dar nici să o vatăme şi zicând acestea a poruncit să-l scoată afară” 
(Idem, III, 5, p. 321). 


„Eu văd ceea ce voi nu puteţi vedea” 


În cea de-a treia „mare persecuție” împotriva creştinilor, Sfântul Sava a fost arestat 
în a treia zi de Paşti împreună cu preotul locului, Sansalas, din porunca con- 
ducătorului păgân got Atharid și a fost supus la torturi aspre: i-au întins mâinile 
până la capătul unei osii, iar picioarele pe altă osie şi astfel i-au întins trupul; l-au 
purtat noaptea gol şi desculț prin văi împădurite şi arse de curând, lovindu-l şi 
biciuindu-l; l-au atârnat cu mâinile legate de o grindă şi în fine au aruncat un drug 
de fier în pieptul lui. După toate aceste munci, sfântul rămânând nevătămat, la 
urmă l-au condamnat la moarte prin înecare în apele râului Buzău. 


Ultima mărturie a bunei aşezări sufletești a locuitorilor daci din satul Sfântul Sava 
este şi cea mai frumoasă. „lar când a fost dus la malul râului, cei ce-l ţineau au Zis 
între ei: haideţi să eliberăm pe acest nevinovat, căci de unde va putea şti aceasta 
Atharid? Dar fericitul Sava auzind a zis către ei: De ce vorbiţi deşertăciuni și nu 
împliniți ceea ce vi s-a poruncit? Eu văd ceea ce voi nu puteți vedea. lată, de faţă 
stau în slavă cei ce au venit să mă primească (îngerii). Atunci cei ce-l conduceau 
au coborât în apă pe cel ce mulțumea și prea mărea pe Dumnezeu... și săvârșindu- 
se astfel prin lemn şi apă el a păstrat curat semnul mântuirii, fiind de 38 de ani” 
(Ibidem, VII, 5-6, p. 32). 


Cei mai cinstiți dintre traci 


În relatarea matiriului Sfântului Sava, credinţa şi morala daco-romanilor se si- 
tuează foarte sus. Sunt întrecute doar de jertfa martirului. Cele relatate în Martiriul 

Sfântului Sava confirmă cele spuse de scriitorii antici despre daci cu multe veacuri 
înainte. Literatura antică a păstrat un întreg şir de mărturii foarte onorabile despre 
daci. În primul rând e vorba de credinţa în nemurirea sufletului, care îi distinge atât 
de ceilalți traci, cât şi de greci, iar în al doilea rând e vorba de o aşezare şi cumin- 
țenie a vieţii lor sociale şi politice, prezente în toate momentele istoriei lor. 


De la istoricul Herodot avem informaţia că geții „cei mai viteji şi cei mai cinstiți 
dintre traci... nu cred că mor, ci că cel pierit merge la zeul Zalmoxis” (IV, 94). 
Strabo, preluând informația de la Poseidonius din Apameia, face menţiune de anu- 
mite reguli de abstinenţă alimentară (asceză) învăţate de daci de la Zalmoxis: „Se 
feresc din cucernicie să mănânce vietăți” şi „sunt cinstitori ai zeilor”, iar lordanes, 
urmând lui Dio Chrisostomus, face menţiune de Legile ospitalităţii învăţate de daci 
de la Zalmoxis şi numite „Belagines”. 


La începutul secolului al IV-lea creștin, scriitorul bisericesc Lactanţiu (250-325), 
în lucrarea „Despre moartea persecutorilor”,ne transmite informaţia că mama ceza- 
rului Maximianus Galerius (293-305), pe nume Romula, era din Dacia, „de dincolo 
de Dunăre” şi a ajuns în Imperiul Roman „trecând fluviul după ce carpii au năvălit 
în Noua Dacie” . În capitolul 11, completând portretul Romulei, Lactanţiu scrie că 
ea era adoratoare a zeilor munţilor şi foarte evlavioasă, oferea în fiecare zi agape în 
cinstea zeilor şi dădea de mâncare compatrioților ei. 


Aceste informaţii consemnate de istorici pe o perioadă de mai multe secole se 
confirmă şi se susțin reciproc şi, la rândul lor, sunt susținute de ușurința, timpul 
scurt şi modul organic în care populaţia daco-romană a primit Evanghelia şi s-a 
încreștinat. 


Virtuţile locuitorilor Daciei carpatice presupun negreșit o morală înaltă, dar totuşi 
în limitele revelaţiei naturale, în timp ce Sfântul Sava realizează treapta cea mai 
înaltă a sfinţeniei prin martiriu, în nehotărnicia harului lui Hristos şi al Duhului 
Sfânt în Biserică, adică desăvârșirea cea peste fire. Credem că nu greşim dacă 
afirmăm că Logosul divin a fost cunoscut după raţiunile sale prezente în lume ca 
lege naturală, în religia şi spiritualitatea dacilor, iar Logosul Întrupat a fost experiat 
existențial de creştinii daco-romani în Biserică, trupul viu şi dătător de viaţă al lui 
Hristos, căruia îi aparține şi Sfântul Sava martirul. „Martiriul Sfântului Sava” se 
încheie cu acest îndemn la trezvie și lucrare evanghelică misionară: „, Întruniţi-vă 
așadar în adunare duhovnicească, în ziua în care luptătorul a primit cununa (mu- 
cenicia), să vestiți și fraţilor de dincolo (Imperiul Roman) ca în toată Biserica 
universală și apostolică să se facă bucurie slăvind pe Domnul, cel ce face alegerea 
servilor săi (cap. VIII, 3, p. 324). 

Andrei Butu - Sfântul mucenic Sava de la Buzău, „servul Domnului” 

12 apr, 2019 


Biserica Ortodoxă Română îl prăznuiește astăzi pe Sfântul mucenic Sava de la 
Buzău, unul dintre numeroșii martiri care au sfințit prin sângele lor legea creștină 
din ţinuturile dintre Dunăre şi Carpaţi. Despre viaţa Sfântului Sava, dar şi despre 
cununa muceniciei pe care a primit-o în râul Mouseios (Buzău) sfântul ocrotitor al 
Eparhiei Buzăului şi Vrancei, ne-a vorbit părintele dr. Nicolae Moraru de la Semi- 
narul Teologic „Chesarie Episcopul” din Buzău, unde predă Istoria Bisericii 
Ortodoxe Române. 


Părinte profesor, cum explică istoria bisericească termenul de martir? Ce se în- 
felegea la vremea respectivă prin acest termen şi ce se înţelege acum? 


Termenul de martir provine din limba greacă şi înseamnă martor sau mărturisitor, 
căpătând conotaţia specific creştină a aceluia care îşi sfârşeşte viața pentru credința 
în Fiul lui Dumnezeu întrupat, dând astfel mărturie prin sacrificiul vieţuirii sale 
efemere de pe pământ, în numele Celui care a biruit moartea, Mântuitorul lisus 
Hristos. Este întru totul o imitatio Christi şi cale sigură către Împărăţia cerească. 
Martirajul a reprezentat în Biserica primară nu doar rezultatul celor trei secole de 

persecuție anticreştină, ci şi o formă de misionarism evanghelic, întrucât primii 
creștini au înțeles propovăduirea Cuvântului lui Dumnezeu ca o jertfă totală și o 
împlinire a poruncii divinului Învățător, care, profeţind, i-a anunţat că „veţi lua pu- 
tere, venind Duhul Sfânt peste voi, şi Îmi veţi fi Mie martori în Ierusalim și în toată 
Iudeea şi în Samaria şi până la marginea pământului” (Fapte 1, 8). 


Limba română utilizează, în acelaşi sens, şi sinonimul mucenic, provenit din limba 
slavonă, care desemnează pe cel chinuit şi arată esenţa muceniciei - sacrificiul. La 
începuturile Bisericii, cei dintâi sfinți veneraţi de creştini au fost martirii, numele 
lor fiind înscrise în Martyrologiile vremii - primele sinaxare eclesiastice din istorie. 


Vă rugăm să descrieţi câteva repere biografice ale Sfântului Sava. 


Sfântul Sava de la Buzău este unul dintre numeroşii martiri care au sfințit, prin sân- 
gele lor, legea creștină la Dunărea de Jos. În acest context, martiriul Sfântului Sava 
de la Buzău reprezintă certificatul de maturitate a creştinătăţii daco-romane, 
crescută în legătură omogenă cu Biserica-mamă sud-dunăreană, dar în cadrul spe- 
cific al unei comunităţi aflate dincolo de hotarul Imperiului roman. 


Actul martiric al mucenicului buzoian este, de fapt, o scrisoare a Bisericii lui 
Dumnezeu, care se află în Gothia, către Biserica lui Dumnezeu, care se află în 
Capadocia, ce prezintă faptele sfințeniei şi muceniciei fericitului Sava. Astfel, 
acesta „era drept în credință, cucernic, gata spre toată ascultarea cea în dreptate, 
blând, simplu la cuvânt, dar nu în cunoştinţă, vorbind tuturor în chip pașnic despre 
adevăr, făcând să tacă pe idolatri (...). Cânta psalmi în biserică şi aceasta cu sâr- 
guință (...), având o credinţă cu totul curată, care lucrează prin dragoste, încât 
nimic nu-l oprea să îndrăznească a vorbi totdeauna cu Domnul”. 


În faţa prigonirii, Sfântul Sava nu îşi ascunde credinţa sa creştină, ci o mărturisește 
pe faţă. Voind să petreacă marea sărbătoare a Învierii Domnului în cetatea unui 
anume preot Guthicas, el pleacă din satul său spre acesta, dar pe drum o vedenie îi 
dă de ştire despre întoarcerea preotului Sansalas din Romania (adică din Imperiul 
roman), unde se refugiase din cauza urgiei declanşate de prigonitorii păgâni. Mira- 
colul descoperirii acestui fapt şi vitregia vremii îl determină pe Sava să facă dru- 
mul înapoi, pregătit de întâlnirea cu preotul său. Dumnezeu i-a rânduit însă o întâl- 
nire mult mai dorită de evlaviosul cântăreţ bisericesc, anume cu Hristos Domnul, 
în numele căruia avea să primească moartea martirică. 


Astfel, sosind în satul său, Sava și preotul Sansalas au prăznuit Paștile, iar în 
noaptea a treia după sărbătoare au fost luaţi şi legați de necredinciosul Atharid, fiul 

dregătorului got Rothesteu, pentru credinţa lor creștină mărturisită. Supus la cazne 
şi chinuri cumplite, Sfântul Sava a refuzat să renege pe Hristos şi să mănânce din 
cărnurile jertfite zeilor păgâni, strigând: „Unul singur este Stăpânul, Dumnezeu din 
ceruri”. 


Văzând acestea, crudul Atharid a poruncit să fie omorât prin înecare în apele râului 
Mouseios (Buzău), făcându-l pe sfânt să exclame: „Binecuvântat eşti, Doamne şi 
prea mărit este numele Tău, lisuse, în veci, amin, căci Atharid s-a străpuns pe sine 
însuşi cu moarte veşnică şi cu pierzare, iar pe mine mă trimite la viaţa cea pururea 
fiitoare, căci astfel ai binevoit între servii Tăi, Doamne, Dumnezeul nostru!” 


Actul martiric consemnează faptul că Sfântul mucenic Sava „s-a săvârşit în ziua a 
cincea după Paşti, care este cu o zi înainte de idele lui aprilie (12 aprilie 372), în 
timpul domniei împăraţilor Valentinian (372-392) şi Valens (364-378). 


De ce goții, ocupantul politic al acelor ţinuturi, îi persecutau pe creștini? 


Goţii, popor migrator de origine germanică, au coborât din Scandinavia înspre 
gurile Vistulei şi, de aici, în secolele III-IV d.Hr., au ajuns în estul Daciei şi în 
Sciţia Mare. La început, fiind păgâni, prin convieţuirea cu daco-romanii creştini, o 
parte din goți au fost convertiți la credința cea adevărată. 


Învinşi în anul 332 de împăratul Constantin cel mare, care a trimis împotriva lor o 
armată condusă de fiul său, Constantin al II-lea, goții au devenit foederati ai Impe- 
riului roman, fapt care a favorizat răspândirea creştinismului în teritoriile con- 
trolate de aceștia. Înscăunat ca rege al goților, Aoric, deși crescut la Con- 
stantinopol, a început să-i persecute pe creştini, în anii 347-348, sperând să obţină 
mai multe concesii din partea imperiului. 


Ulterior, după stingerea dinastiei constantiniene, înțelegerea dintre goți și romani a 
fost încălcată de ambele părţi, ceea ce a pus în primejdie şi existenţa creștinătății 
nord-dunărene. Disputele politice dintre conducătorii goți, la finele secolului al IV- 
lea, au avut şi un caracter religios. Așa se face că goții conduşi de Fritigern și 
Alavivus, regi convertiți la creștinismul arian susținut de împăratul Valens, au 
trecut în sudul Dunării, lăsând populaţia creştină nord-dunăreană la cheremul păgâ- 
nului lor rival, regele Athanaric, care a declanşat crude persecuții împotriva ace- 
steia, socotită drept aliată a adversarilor săi. 


Cum explicați că, în cazul martiriului Sfântului Sava, comunitatea locală pă- 
gână din Dacia carpatică avea o atitudine proteguitoare față de creștini? 

După retragerea aureliană din anul 275, teritoriile dacice erau un veritabil amalgam 
de etnii şi religii, care convieţuiau, descoperind toleranța şi respectul față de alte- 
ritate. Protectoratul imperial instaurat de împăratul Constantin cel mare, în anul 
332, a întărit, cu siguranță, buna convieţuire dintre stăpânitorii goți şi supușii lor, 
toți fiind foederati ai Noii Rome. Pacea și prosperitatea au fost menținute atâta 
vreme cât regii goți au respectat înţelegerea perfectată cu Imperiul roman creştin. 
De vreme ce creștinii se impuneau prin împlinirea legii iubirii, dată de Hristos ca 
poruncă supremă a Evangheliei Sale, ei erau, fără îndoială, preţuiți de semenii lor, 
creştini sau păgâni. 


În ceea ce îl priveşte pe Sfântul mucenic Sava de la Buzău, actul său martiric dă 
mărturia acestui fapt, întrucât în textul său se arată cum consătenii păgâni ai 
martirului încercau să îşi scape rudele creștine de la persecuție, jurând în faţa 
opresorilor că nu există creştini printre ei sau oferindu-le acestora carne nejertfită 
idolilor prin consumarea căreia să-i înșele pe prigonitori. De asemenea, fiind 
torturat în cele mai grozave feluri, Sfântul Sava a fost dezlegat din obezi de o 
femeie păgână, care i-a dat de mâncare și i-a oblojit rănile. Ca mulţumire, fericitul 
Sava nu a fugit să-şi scape viaţa, ci a ajutat-o pe femeie la treburile sale. 


Vorbiţi-ne despre cultul Sfântului Sava astăzi. 


Cinstirea Sfântului mucenic Sava de la Buzău s-a făcut chiar de la momentul jertfei 
sale. Actul martiric consemnează că, după ce ucigașii săi l-au scos din apă, „l-au 
lăsat neîngropat şi au plecat. Dar nu s-a atins de el nici un fel de câine, nici vreo 
fiară sălbatică, ci trupul lui a fost ridicat de frați şi îngropat. lar Junius Soranus, 
prea strălucitul conducător al Scythiei, trimițând bărbaţi vrednici de încredere, l-a 
dus pe acesta din ţara barbară în Romania (adică în Imperiul roman). Și, dând 
patriei sale un dar preţios şi rod slăvit al credinţei, l-au trimis în Capadocia, din 
dorinţa presbiteriului din Gothia, Domnul rânduind cele spre bucurie fraților celor 
care sufăr şi se tem de EI”. 


Dorinţa autorului actului martiric este una clară, anume de a răspândi cinstirea 
Sfântului Sava ca mucenic al lui Hristos. Astfel, el încheie: „Întrunindu-vă, deci, în 
adunare duhovnicească, în ziua în care luptătorul a primit cununa (adică muce- 
nicia), să vestiți şi fraților de dincolo (din întregul Imperiu roman), ca în toată Bi- 
serica universală și apostolească să se facă bucurie mare, slăvind pe Domnul, Cel 
ce face alegerea servilor Săi!”. 


Cel dintâi care s-a interesat de moaștele Sfântului mucenic Sava de la Buzău a fost 
Sfântul Vasile cel mare, cel care, prin două scrisori, adresate, probabil, guver- 


Ar Dr De De Dr de e Dr De De De de Dr Dr Dr Dr de De e de dr fr A A 


Xp XP XP XP IP ID e E 30 E 3 2 2 2 2 E 30 e 30 IE 2 E 2 E E E E E XX 


Die De de De Dr de De De De De De Dr Dr de De De dr De Dr Dr de de de dr dr d 


natorului Junius Soranus al Scythiei Minor şi episcopului Bretanion de la "Tomis, 
solicită şi, mai apoi, mulţumeşte pentru repatrierea relicvelor sacre ale martirului 
nord-dunărean, despre care ni se transmite, cu acest prilej, informaţia legată de 
originea sa capadociană. 


Peste secole, în care martirul lui Hristos Sava, înecat în apele Mouseiosului, a fost 
cunoscut doar ca Sava Gothul, cinstirea sa a fost redescoperită, prin voia lui 
Dumnezeu, devenind cel dintâi dintre sfinţii ocrotitori ai Eparhiei Buzăului și 
Vrancei. 


Astăzi, cu binecuvântarea Înaltpreasfinţitului părinte arhiepiscop Ciprian, chiriar- 
hul eparhiei de la Curbura Carpaţilor, Catedrala „Sfântul mucenic Sava” din Buzău 
se îmbracă în haina luminoasă a nestematelor duhovniceşti izvorâte din seva creş- 
tină a neamului românesc. 

Pr. loniţă Apostolache - Martirul străromân Sava, însemnări şi documente 
patristice 


12 apr, 2021 


Sfântul mucenic Sava de la Buzău, străromân care a pătimit în părțile Buzăului de 
astăzi, este legat cu numele de şase „Scrisori creştine, adevărate pagini patristice”, 
care au circulat la nord de Dunăre în perioada 372-374. Despre el vorbeşte Sfântul 
Vasile cel mare într-o amplă corespondenţă cu guvernatorul provinciei Sciţia Mică, 
Iunius Soranus. Martiriul Sfântului mucenic Sava este certificat istoric în unele 
dintre cele mai apreciate consemnări hagiografice din perioada Bisericii primare. 


O primă însemnare despre viaţa sfântului mucenic se regăsește în scrisoarea guver- 
natorului lunius Soranus către Sfântul Vasile cel mare. Contextul despre care 
pomeneşte guvernatorul este legat de persecuțiile creştinilor din părțile dunărene, 
din pricina popoarelor migratoare, în special a goților lui Athanaric. Răspunsul 
Sfântului Vasile cel mare ajunge în Sciția Mică în anul 373. Printre elementele 
familiare şi menţiunea rudeniei în care se afla cu guvernatorul, Sfântul părinte îl 
roagă pe acesta să-i întărească pe mucenicii care sufereau cumplit pentru numele 
lui Hristos. Îl asigură, totodată, că prin fapta lui bună va câştiga „o comoară de 
mare preţ” înaintea lui Dumnezeu. Rugămintea sfântului către lunius merge mai 
departe, sfătuindu-l „să trimită în patrie osemintele - cinstitele moaşte - ale mar- 
tirilor” ucişi de prigonitorii păgâni. „Cu această mare dorinţă, rugăminte, termină 
Sfântul Vasile cel mare Epistola sa în 373 către compatriotul său, guvernatorul 
lunius Soranus de la Tomis. 

Se înţelege că rugămintea era pentru a-i trimite cinstitele moaşte ale drept- 
credinciosului şi de Hristos mult iubitorul, fost citeţ de biserică, cântăreţ sau das- 
căl, cum se mai numeşte uncori Sfântul Sava, cel care suferise moarte martirică în 
părțile Buzăului de astăzi, la 12 aprilie 372” (Nestor Vornicescu, Despre Pătimirea 
Sfântului Sava Gotul din Părțile Buzăului şi Scrisorile din anii 372-374 în legătură 
cu cinstitele sale moaşte, Buzău, 2000, p. 8). 


Dimpreună cu Sfântul Sava a suferit moarte mucenicească şi Sfântul Nichita Gotul, 
ale cărui sfinte moaşte au ajuns ulterior în Cilicia, fiind aşezate spre închinare într- 
o biserică din oraşul Mopsuestia. De asemenea, tot în decursul persecuției lui 
Athanaric (369-372) au fost ucişi şi goții ortodocşi In, Pin şi Rim, ale căror moaşte 
au fost trimise creştinilor din sudul Dunării. 


Darul Bisericii din Sciţia Mică pentru Cetatea Capadociei 


La rugămintea Sfântului Vasile cel mare, guvernatorul lunius a trimis, aşadar, 
moaştele Sfântului Sava în Cetatea Capadociei, după cum se găseşte menţionat în 
Sinaxarul sfântului: „Jar Ilunius Soranus, prea strălucitul conducător al Scythiei, 
trimițând bărbaţi vrednici de încredere, l-a adus pe acesta din ţara barbară în 
România (în Imperiul Roman de Răsărit). Și, dând patriei sale un dar preţios şi 
slăvit al credinței, l-au trimis în Capadocia la prea cucernicia voastră, din voinţa 
presbiterului (din Goţia), Domnul rânduind cele spre bucuria fraţilor celor ce 
sufăr şi se tem de EL. Întrunindu-vă, deci, în adunare duhovnicească, în ziua în 
care luptătorul a primit cununa (mucenicia), să vestiți şi fraţilor de dincolo (din 
Imperiul Roman), că în toată Biserica Universală şi Apostolească să se facă 
bucurie mare, Slăvind pe Domnul cel ce face alegerea servilor Săi” (Martiriul 
Sfântului Sava Gotul, în PSB 11, 1982, p. 328). 


Acest mare dar s-a făcut cu binecuvântarea Sfântului Bretanion, episcopul Tomi- 
sului din vremea aceea. Se ştie, de asemenea, că cinstitele moaşte ale Sfântului 
Sava „au fost strămutate din Dacia carpatică, numită pe atunci Goţia, în anul 373 
sau 374, prin Tomis, în Cesareea Capadociei”. 


La scurt timp după ce moaştele Sfântului Sava au plecat spre Cetatea Cezareei, 
Sfântul Vasile cel mare a primit o altă epistolă, de data aceasta din partea Sfântului 
Ambrozie al Mediolanului, prin care îi solicita trimiterea din Capadocia a ose- 
mintelor episcopului Dionisie al Milanului, mort în 355 în exil. Răspunsul 
părintelui capadocian a fost afirmativ, cuprinzând, totodată, un argument de certă 
valoare doctrinară pentru cultul şi cinstirea sfintelor moaşte: „Atenţia şi râvna ta 
(Sfântului Ambrozie) faţă de fericitul episcop Dionisie mărturisesc întreaga ta 

dragoste față de Domnul, cinstire faţă de îna-intaşi şi adorare faţă de credinţă. Ati- 
tudinea binevoitoare față de împreună-slujitori se referă la Stăpânul căruia i-au 
slujit. Cel ce cinsteşte pe cei ce au luptat pentru credință manifestă acelaşi zel în 
credinţă, încât una şi aceeaşi acţiune dă mărturie de multă virtute” (Epistola XXII, 
2-3 şi 12-13). 


Pătimirea 


În Epistola pe care Biserica din Goţia a înaintat-o ca document însoțitor în tri- 
miterea moaştelor Sfântului Sava către arhiereasca Cetate a Capadociei găsim rân- 
duită şi „Pătimirea” acestuia. Însemnarea constituie, în fapt, „prima scrisoare 
hagiografică - care se păstrează până astăzi - apărută pe pământul ţării noastre” 
(Nestor Vornicescu, Despre Pătimirea Sfântului Sava, p. 11). 


Pentru început găsim menţionat aici faptul că sfântul era de neam grec, originar din 
Asia Mică. Numele de „Gotul” îl preluase odată cu noua sa obârşie. În viaţa obiş- 
nuită împlinea slujirea de cântăreţ în biserică, arătându-se de fiecare dată „cum- 
pătat, în toate înfrânat, trăind în feciorie, retras, stăruind în rugăciuni, având o cre- 
dinţă cu totul curată, care lucrează prin dragoste” (Actele martirice, pp. 319-324). 


La vremea persecuției, Sfântul Sava a mărturisit deschis că este creştin, cu toate că 
toţi ceilalţi se temeau, lepădând numele lui Hristos. Întărâtaţi de cuvintele măr- 
turisitorului, păgânii au dat năvală în biserica în care slujea, chiar în noaptea Sfin- 
telor Paşti. Împreună cu preotul Sansalas, sfântul a trecut prin nemiloase chinuri 
până a doua zi, când l-au înecat în râul Mousaios (Buzău). Lăsat mai multe zile 
neîngropat, neatins însă de fiarele sălbatice, trupul Sfântului Sava a fost aşezat în 
pământ cu mare cinste de credincioşi. Cultul său a început să crească chiar din anul 
372, fund menţionat în primele calendare cu zilele de cinstire de 12, 15 şi 17 
aprilie. 


În limba română, viaţa şi pătimirile Sfântului Sava au fost traduse pentru prima 
dată de Sfântul mitropolit Dosoftei al Moldovei, în Proloage sau Viaţa şi petrecerea 
sfinților (laşi, 1683, p. 411). De asemenea, „versiunea Pătimirii Sfântului Sava, pe 
larg, s-a făcut în şcoala paisiană de la Mănăstirea Neamţu, de ierodiaconul Ştefan 
Dascălul, şi s-a tipărit în volumul Vieţile Sfinţilor pe aprilie, dat la lumină în 
aceeaşi chinovie de mitropolitul Moldoviei, Veniamin Costachi, la 15 aprilie” 
(Nestor Vornicescu, Despre Pătimirea Sfântului Sava, p. 17). 


In consecinţă, pentru iubitorii de hagiografie, mitropolitul Nestor Vornicescu con- 
semnează faptul că „Părimirea Sfântului Sava este remarcabilă prin realismul 

descrierii, o descriere care nu se conformează stilului clasic hagiografic, unde 
predomină elementele miracolului; aici, faptele se narează într-un mod original, 
parcă manifestând o grijă anume pentru autenticitatea istorisirii unui martor 
ocular” (p. 23). 

Pr. Ştefan Sfarghie - Sfântul Sava, model de curaj. blândeţe şi smerenie 
pentru toţi tinerii 


12 aprilie 2022 


Sfântul mucenic Sava de la Buzău, curajos mărturisitor al lui Hristos înaintea pă- 
gânilor în vremuri de prigoană, s-a arătat ca o adevărată stea ce i-a ruşinat pe cei ce 
slujeau stelelor, căci, prin strălucirea credinţei sale neclintite, prin viaţa sa pil- 
duitoare şi prin devotamentul său faţă de Biserică, i-a întărit pe strămoşii noştri 
daco-romani pe piatra credinţei, aceia reuşind să păzească fără strămutare dogmele 
părinteşti. A pătimit pentru Hristos în anul 372, cu puţin timp înainte de săr- 
bătoarea Sfintelor Paşti, în vremea persecuției lui Atanaric, fiind chinuit de goți, iar 
în cele din urmă, pentru că nu a renunţat la credinţa sa, a fost înecat în râul Mu- 
seos, Buzăul de astăzi. 


Creştinarea goților păgâni a fost un proces amplu şi de dorit atât pentru Imperiu, 
cât şi pentru Biserică. Potrivit documentelor existente astăzi, deşi se poate afirma 
că printre goții creştini din stânga Dunării erau şi unii arieni, aceştia au fost totuşi 
nesemnificativi ca număr, putând fi semnalaţi în perioada domniei lui Valens (364- 
378), când, la cererea lui Fritigern, au venit aici şi unii episcopi şi misionari arieni”. 


' Emilian Popescu, Studii de istorie şi de spiritualitate creştină, vol. IL, Editura Academiei Ro- 
mâne/ Edit-ura BASILICA, Bucureşti, 2018, p. 599. 

Biserica dorea în primul rând creștinarea goților păgâni, care se stabiliseră în regiu- 
nea de la întorsura Carpaţilor, şi nu neapărat smulgerea lor dintr-o erezie sau câş- 
tigarea lor pentru vreo formulă dogmatică, oricum dificil de înţeles sau chiar ina- 
ccesibilă pentru barbari. Pe de altă parte, Fericitul Augustin menţiona faptul că în 
Gothia erau doar ortodocşi, iar dintre ei mulţi au murit din cauza persecuțiilor re- 
gelui got. 


Miza era, deci, întoarcerea goților de la idolatrie la creştinism sau la „dreapta cre- 
dință”, după cum este denumit creştinismul în actele martirilor din acea perioadă. 


Profesorul Emilian Popescu aminteşte că goții au convieţuit cu populaţia autohtonă 
daco-romano-carpică, iar acest lucru este dovedit de unele săpături arheologice din 
acea zonă, în urma cărora s-au descoperit „necropole şi aşezări aparţinând unei 


populaţii mixte” ?. 


De pildă, în Actul martiric al Sfântului Sava se arată că goții şi autohtonii con- 
vieţuiau în aceleaşi aşezări sau sate * şi de aceea, atunci când vorbim de infor- 
mațiile care privesc creştinarea goților, îi cuprindem şi pe autohtoni. Explicația 
pentru care goții sunt mai des menţionaţi decât autohtonii ar fi că scriitorii antici 
aveau obiceiul ca, atunci când vorbeau despre o anumită zonă, să îi pomenească în 
special pe cei care deţineau puterea politică şi militară din acel teritoriu. În secolul 
al IV-lea, goții au preluat treptat puterea politică şi militară în stânga Dunării. 


După ce misionarul creştin Ulfila a plecat să propovăduiască Evanghelia lui Hri- 
stos în sudul Dunării, Biserica din nordul Dunării a continuat să existe şi să se dez- 
volte din punct de vedere administrativ, iar aceasta datorită devotamentului mis10- 
narilor creştini ca Niceta, Sava Gotul, preoţii Batuses şi Vercas, monahul Arpyla, 
Ina, Rhema, Piua şi mulți alţii, care au suferit moarte martirică în timpul lui Ata- 
naric. 


Din Actul martiric al Sfântului Sava Gothul aflăm că Biserica din nordul Dunării 
avea lectori ca Ulfila, preoţi ca Sansalas şi Gutticas şi chiar episcopi ca Goddas. 


Referitor la viaţa şi martiriul Sfântului Sava, detalii despre acestea aflăm şi din 
„Scrisoarea Bisericii lui Dumnezeu din Goţia către Biserica lui Dumnezeu care se 


* Ibidem, p. 599. 
* H. Delehaye, S$.J., Saints de Thrace et de Mesie, extras din „Anal. Boland. ”, tome XXXI, 1912, 
pp. 216-221, apud Emilian Popescu, Studii de istorie..., p. 599. 

găseşte în Capadocia şi către toate Bisericile locale ale Sfintei Biserici universale”, 
adresată Sfântului Vasile cel mare. 


Sfântul Sava s-a născut din părinți creștini, iar Actul său martiric aminteşte că a 
fost cantor într-o comunitate creştină din cuprinsul eparhiei episcopului got Ulfila, 
fiind ucenic şi ajutor al preotului got Sansalas din Dacia. De asemenea, ştim că Sa- 
va era bărbat cucernic, liniştit, credincios, blând şi smerit. A fost martirizat în anul 
372, fiind înecat în râul Buzău, la vârsta de 38 de ani. 


Moaştele sale au fost luate de preotul Sansalas şi trimise la sud de Dunăre epis- 
copului Ascholius. La cererea Sfântului Vasile cel mare, Iulius Soranus, guver- 
natorul provinciei Sciţia, i-a trimis pe unii creştini de încredere pentru a duce moa- 
ştele Sfântului Sava în Cezareea Capadociei, acestea fiind însoţite şi de o epistolă a 
episcopului Bretanion al Tomisului. Într-o scrisoare din anul 374, Sfântul Vasile 
confirmă primirea sfintelor moaşte. 


Prin jertfa sa, Sfântul mucenic Sava a sfințit apele Buzăului, devenind totodată 
stâlp al Bisericii şi model de curaj, blândeţe şi smerenie pentru toţi tinerii. 


Într-o cântare de la Vecernie, dedicată Sfântului Sava, îl numim pe acesta apărător 
al creştinătăţii cerându-i totodată să se roage pentru pacea Bisericii: „Cum te vom 
chema pe tine, Sfinte Sava? Alăută însufleţită, fiindcă ai cântat lui Dumnezeu; 
mijlocitor, că ai câştigat îndrăzneală către Hristos; lăcaş al Duhului şi apărător 
al creştinătăţii; predicator iscusit al dogmelor; roagă-te neîncetat, mucenice prea 
mărite, pentru pacea Bisericii şi pentru mântuirea sufletelor noastre”. 


Mucenicul Sava, răbdând zdrobirea trupului, bicele şi toate chinurile, pentru Hri- 
stos punând viaţa cea de aici, pe cea de veci a dobândit-o. 

Toate centrele sociale sunt răspândite în mai multe judeţe din ţară, chiar şi în Basa- 
rabia. Trebuie să alerg şi după voluntari pentru toate punctele de lucru; să fie cât 
mai mulți, dar şi de calitate morală, şi profesionişti mai ales. 


Fundaţia „Sfântul Sava” este un mare şantier la ora actuală. Toată alergătura o fac 
cu bucurie, nu-mi cere nimeni aşa ceva, nu mă forţează. Îmi place să lucrez pentru 
oameni şi cu oamenii. Trebuie să oferim bucurie, zâmbet şi lumină celor din jur. 
Astăzi am venit la Seminar. De multe ori, şi pe timpul vacanței trec pe la şcoală. 
Mă leagă multe amintiri de acest bătrân Seminar, care aniversează anul acesta 180 
de ani de la înfiinţare. Sunt la Seminar ca elev din 1975 şi ca profesor din 1984, 
mai întâi pedagog şi profesor suplinitor, apoi profesor deplin după ce m-am 
titularizat pe disciplinele biblice după terminarea doctoratului. 


Ca diriginte, îmi place mult să mă implic cu clasa mea. Am plimbat fiecare pro- 
moţie de elevi prin ţară ca pe „sfintele moaşte”. I-am dus pe elevi în pelerinaje 
peste tot, ca să admire frumusețile spirituale, materiale şi culturale ale ţării noastre, 
România. 

Le-am insuflat elevilor dragostea de mănăstiri, de sfinți şi de istorie, de cultură, de 
Biserică şi de Patrie. Îi spovedesc des, ca să-i putem ţine cât mai aproape de 
Biserică. Este foarte greu să lucrezi cu elevii, mai ales în aceste vremuri „demo- 
cratice”, când elevul nu mai are cei şapte ani de acasă şi nici respect faţă de cadrele 
didactice. Eu am un mare cult faţă de toţi profesorii mei. Datorită lor sunt ceea ce 
sunt astăzi; ei m-au format pentru viaţă. Mă plec în faţa lor şi le spun mereu: sărut 
mâna! 


După ce mi-am pus la punct toate problemele şcolare, am plecat de la Seminar şi 
am trecut prin faţa catedralei municipale „Sfântul mucenic Sava”, numită mai întâi 
„bisericuţa copiilor”, „bisericuţa de tablă”, „mireasa oraşului”, fiind albă ca o 
mireasă, iar apoi, de pe vremea arhiepiscopului Ciprian, „catedrala copiilor” din 
Buzău. 


Această biserică a început să fie construită pe data de 8 decembrie 1991, când s-a 
pus piatra de temelie de către episcopul Epifanie Norocel. A crescut încet, dar 
frumos, cu jertfă şi lacrimi multe. Astăzi este o operă de artă. Aici este sufletul 
meu, este inima mea, este viaţa mea de preot. Biserica este închinată Sfântului 
Sava, acest tânăr buzoian, ortodox, care a avut mare curaj să se lupte cu păgânii din 
acea vreme; pe unii chiar i-a convertit la Ortodoxie. Toată admiraţia pentru Sfântul 
mucenic Sava! 


La această biserică ne ocupăm mult de copii. Avem şi o mică raclă cu moaştele 

Sfântului Stelian, „ocrotitorul copiilor” din lumea întreagă. Avem slujbe ca la 
mănăstire, în fiecare zi. Spovedim aproape în fiecare zi, iar seara predicăm cu- 
vântul lui Dumnezeu. 


Astăzi m-am întâlnit cu Jenel în oraş, aproape de catedrala „Sfântul Sava”. L-am 
întrebat dacă vrea să mă însoţească pentru a da o fugă până în Serbia, la o mă- 
năstire, ca să îl găsim pe Sfântul Sava de la Buzău. 


- Da, părinte profesor, plecăm numaidecât, însă aş vrea să fim înapoi sâmbătă 
dimi-neaţă, a spus el. 


Replica mea a fost următoarea: Eu vreau să mă întorc şi mai repede, căci am multe 
probleme de rezolvat. Vreau să merg să mă spovedesc la duhovnicul meu, mitro- 
politul loan de la Timişoara. 


Am plecat la drum cu „Doamne, ajută!”, am aruncat o privire înlăcrimată spre 
„Catedrala copiilor Sfântul Sava”, unde se află o frumoasă icoană în mozaic care a 
fost donată de părintele Vasile Antohie. Dânsul a fost unchiul meu şi m-a susţinut 
foarte mult cu construirea bisericii, precum şi cu proiectele sociale ale Fundaţiei 
„Sfântul Sava”. 


Pe drum, chiar pe podul de peste apa Buzăului, unde a fost martirizat Sfântul Sava 
în anul 372, ziua 12 aprilie, mă sună finul meu Gabriel, să vadă ce mai fac. Îi spun: 
Tocmai am plecat într-un pelerinaj, pentru a-l descoperi pe Sfântul Sava care, 
potrivit unei informaţii de pe internet, ar fi în Serbia, la o mănăstire, Lesje. 


- Naşule, ia-mă şi pe mine, căci e cale lungă de mers, sunt aproape 1000 de 
kilometri la dus şi tot atâţia la întors. Trebuie să-i împărțim, ca drumul să fie mai 
uşor. 

M-au cucerit repede gestul lui şi dragostea faţă de Sfântul Sava; de mic a cântat în 
corul „Sfântul Sava”. 


In această minunată formulă de trei, am pornit din nou la drum. Mi-am adus aminte 
de o întâmplare adevărată, când trei persoane aflate pe o insulă strigau aşa către 
Dumnezeu: „Voi trei (Sfânta Treime), noi trei, miluiţi-ne pe noi!” 


Cu maşina Fundaţiei, BZ 93 SAV, de culoare albă, Dacia break, înaintăm pe 
drumul lung, de care mă leagă amintiri trăite personal în timpul războiului din 
Kosovo, când am fost acolo cu un transport umanitar - alimente din partea 
Fundaţiei „Sfântul Sava de la Buzău”. Am văzut atunci poduri aruncate în aer, 

blocuri avariate, şcoli distruse şi alte clădiri dărăpănate din cauza acelui război 
diabolic, care s-a desfăşurat pe teritoriul Iugoslaviei de către forţe oculte. Guvernul 
mondial şi-a început de mult opera de distrugere a omenirii şi de creare a haosului 
în lume. 


Acel transport umanitar pe teritoriul Serbiei l-am făcut cu ajutorul unui preot sârb, 
Branislav Stancovici, care este acum protopop, are doctoratul în Teologie şi este o 
persoană înduhovnicită. A studiat cu mine un an Teologia la Bucureşti în aceeaşi 
clasă, apoi a plecat la studii la Belgrad, în Serbia. De atunci am rămas prieteni. Ne 
sunăm mereu. În viaţă, e bine să ţii legătura cu toţi, pentru că nu ştii când ai nevoie 
de ei. 


După aproape nouă ore de mers încontinuu pe ruta Braşov - Sibiu - Lugoş - 
Timişoara, am ajuns pe înserate în capitala Banatului, de unde s-a aprins, în 
decembrie 1989, Revolta poporului român împotriva regimului comunist condus 
de către Nicolae Ceauşescu. 

Privind acum în urmă, după 26 de ani, ne dăm seama, pe zi ce trece, că atunci nu a 
fost o Revoluţie, ci o lovitură de stat, pusă la cale de serviciile secrete ale ruşilor, 
ale evreilor, ale americanilor şi ale ungurilor, toate „agenturile străine”, cu acordul 
tacit al Securităţii româneşti. 


A picat eşalonul numărul 1 al Comitetului Executiv şi a venit la putere eşalonul 2, 
condus tot de comunişti, care şi-au schimbat, la fiecare alegere electorală, doar 
îmbrăcămintea, culoarea, eşarfa, dar în adâncul lor nu simt nimic pentru Biserică şi 
pentru Patrie. 


În decembrie 1989, aveam o ţară fără datorii externe, iar acum suntem vânduți 
străinilor cu totul. Ne-au înşelat speranţele, visele şi gândurile noastre de bine. Am 
ajuns sclavi în ţara noastră. Corporaţiile internaţionale au pus mâna pe averea 
naţională. Sute de mii de tineri au plecat în străinătate, natalitatea s-a redus 
dramatic, iar viitorul este sumbru. Doar o minune mai poate salva neamul româ- 
nesc, care este amăgit de ofertele tentante ale străinilor. Avem nevoie de demnitate 
naţională, de credinţa ortodoxă şi de pavăza Bisericii Ortodoxe. Încă nădăjduiesc 
că mai sunt români cu suflet mare, care vor schimba destinul acestei ţări. 


Timişoara este numită şi „oraşul trandafirilor”. Aici a locuit fratele meu cel mare, 
Nicolae Milea, ofiţer superior prezent la Evenimentele din decembrie 1989. Am 
admirat la el curajul credinţei. Deşi era ofițer militar, s-a cununat religios ziua, în 
biserica satului natal de la Câmpeni, judeţul Buzău, şi a avut ca naşi o familie de 
preoţi; preotul naş a fost Constantin Popa, paroh la Cernăteşti. 

Nu şi-a uitat credinţa ortodoxă în timpul cât a fost în armată. Am apreciat la el 
curajul de a mă anunţa telefonic înainte de a începe „nebunia” în ţară, pe 16 
decembrie 1989. Atunci mi-a spus: „Pune-ţi familia la adăpost, regimul comunist 
cade, Ceauşescu va dispărea; totul se schimbă în ţară. Fii curajos şi cu <Doamne, 
ajută!> în viaţă”. 


După câţiva ani a trecut la cele veşnice, a fost probabil iradiat de către „prietenii cu 
ochi albaştri” pentru că ştia multe secrete despre aşa-zisa „Revoluţie” din Timi- 
şoara. L-am înmormântat cu onoruri militare, la dorinţa lui, în cimitirul satului 
natal, alături de părinţii noştri, Gheorghe şi Veronica, care sunt vii în inima mea. 


La înmormântarea părinților mei nu am lăsat pe nimeni din cei 12 fraţi, 8 băieţi şi 4 
fete, să plângă. Pe toţi i-am pus să cânte: „Hristos a înviat!” La înmormântarea 
tatălui meu au fost în jur de 40 de preoţi, alături de ierarhul locului, episcopul 
Epifanie. Niciodată satul nu a avut atâția preoţi ca atunci. La fel a fost şi la 
înmormântarea mamei mele. 


Lor le datorez credinţa şi educaţia mea, iubirea de Biserică şi de Patrie. De la ei am 
învăţat omenia, curajul şi jertfelnicia pentru binele celor din jurul meu. Îmi este dor 
de ei. Le simt uneori lipsa, dar ştiu că de acolo, de sus, mă veghează, alături de 
îngerul meu păzitor. 


Aici la Timişoara mai am doi nepoți orfani: Cosmin şi Iulian, care şi-au croit un 
drum în viaţă. 


Seara târziu am servit cina la un restaurant sârbesc, împreună cu colegul meu, 
preotul Branislav Stancovici, după care l-am luat în maşina noastră şi am plecat 
noaptea, la ora 21.00, spre Serbia, cu „Doamne, ajută!” 


La vamă am trecut repede, mai ales la cea sârbă, deoarece părintele Branislav a 
vorbit pe limba lor, spunându-le că mergem într-o scurtă vizită în primul oraş, 
Vârseţ. De aceea nu a mai fost cazul să arătăm paşapoartele. Le-am dat celor de la 
vamă câte o iconiţă şi am plecat cu bucurie şi linişte spre mănăstirea Lesje, situată 
la aproape 200 de kilometri distanţă. 


Părintele Branislav Stancovici avea o hartă a Serbiei, şi am reuşit să ne orientăm 
bine. Sunt multe autostrăzi acolo. Am ocolit capitala Serbiei, Belgradul şi am 


pornit pe o centură pentru a scurta drumul până la acea mănăstire. 


După miezul nopţii am ajuns la acea mănăstire, dar nu era nici ţipenie de om. Ne- 

am retras încet la un hotel din apropiere, am închiriat două camere şi am adormit 
imediat, de obosiţi ce eram. 


După o vreme, am început să visez că eram într-o grădină, ca un fel de poiană, şi 
m-am întâlnit cu o persoană îmbrăcată în alb, întrebându-mă: 
- Pe cine căutaţi, părinte, noaptea? 


- Vreau să-l întâlnesc pe Sfântul meu de la Buzău, am răspuns, speriat de acel chip. 
Dar cum îl cheamă? Sava, dragul de el. Vreau numaidecât să-l văd şi să-l îmbră- 
țişez. 


Deodată persoana a dispărut, iar eu m-am trezit; afară deja răsărise soarele. Ne-am 
sculat, ne-am spălat şi ne-am rugat bunului Dumnezeu, care „e minunat întru 
sfinţii Să”. 

2 septembrie 2016 - Vineri 


De dimineaţă, după ce am făcut o scurtă rugăciune, am început să am stări de 
bucurie, dar şi de emoție. Mă gândeam la visul meu, iar cu sufletul eram deja la 
acea mănăstire, Lesje. Cum arată ea? Cine ne va întâmpina? Cum vom fi primiţi la 
mănăstire? 


Această mănăstire, Lesje, este modestă, cochetă şi bine refăcută, cu gust artistic. 
Biserica, paraclisul, corpul de chilii, magazinul de obiecte de cult, curtea, totul e 
bine rânduit, în cadrul unui peisaj superb, cu o largă vedere de sus. Uneori norii 
învăluie ca-ntr-o mantie albă toată mănăstirea. 


Astăzi este soare. Totul este sărbătoare. Chiar este un mare praznic pentru mine. 
Mă întâlnesc cu sfântul în alb de azi-noapte. Era cuceritor. Tânăr, cu părul auriu şi 
cu un zâmbet profund. Inspira bucurie şi apropiere. 


În mănăstire parcă pluteam. Am uitat de mine. Am intrat cu toţii în prima biserică; 
m-am uitat să văd o raclă mare cu sfântul meu. Spre uimirea mea, n-am văzut 
nimic; nici măcar o raclă mică nu era. Am crezut că am greşit mănăstirea. 
Deodată, văd o icoană foarte mare cu Maica Domnului, pe care o mai întâlnisem în 
Sfântul Munte Athos. Am crezut că sunt acolo, la Athos. Nu-mi mai simţeam 
picioarele. Doamne, ce icoană mare, cu Maica Domnului în mărime naturală, atât 
de frumos realizată, în stil bizantin, cu cromatică, cu tentă de vechime! 


Apare părintele duhovnic al mănăstirii lovan şi ne spune că această icoană este o 
copie şi că originalul nu-l ţin la vedere; este păstrat într-un loc tainic. 

Doamne, dacă o copie poate fi atât de frumoasă, cu cât mai mult originalul! 
Dar, dincolo de icoana pictată este prototipul, originalul în „carne şi oase”, 
transfigurat, care se află în ceruri - ea, Maica Domnului, Sfânta Fecioară Maria, 
Împărăteasa cerului, înconjurată de îngeri! 


Părintele lovan ne-a făcut o trecere prin toată istoria mănăstirii Lesje. Ea datează 
din secolul al XII-lea şi se află aproape de localitatea Paracin. Ocupaţia turcă a 
distrus în întregime această superbă mănăstire. Ea a fost refăcută în mileniul al III- 
lea datorită inimosului părinte duhovnic lovan. 


Dumnealui a adus nouă clopote din Rusia. Mănăstirea este înconjurată de un 
frumos parc natural cu două izvoare de apă având puteri tămăduitoare, ne spune 
părintele lovan. Aici la mănăstire se ţine rânduiala tipiconală a Sfântului Sava cel 
sfințit de la Ierusalim, pomenit pe 5 decembrie. 


Adresa oficială a mănăstirii este: Mănăstirea LESJE, Lesje bb, 35255, Mutnica de 
Jos, Serbia, telefon 035540363 rd. 


După ce am vizitat biserica veche, părintele ne-a condus în curte spre noul paraclis 
din lemn care avea câţiva copaci în interior. Aceştia creşteau liberi, cu tulpina din 
biserică şi treceau prin acoperiş. Paraclisul nu avea geamuri sau gratii la exterior. 
Totul era simplu, curat şi artistic lucrat. 

În drum spre paraclis, părintele Iovan m-a întrebat: 
- Ce ştii, părinte drag, despre Sfântul Sansalas, cum a murit? A fost tot martir, ca 
Sfântul Sava, sau a murit de moarte naturală, la bătrâneţe? 


Am rămas uimit şi deodată m-am luminat la faţă. Acesta este cu adevărat Sfântul 
meu Sava de la Buzău, deoarece numai el a avut ca duhovnic pe Sfântul Sansalas 
de la Buzău. 


Din 1992, am tot umblat prin diferite ţări ca să găsesc moaştele Sfântului mucenic 
Sava: am fost în Turcia, în Israel, la Vatican, în Grecia, la Athos, în Cipru şi în 
Ucraina, dar în zadar. 


Am aflat într-o zi că în Cipru, la mănăstirea Kis, se află capul Sfântului mucenic 
Sava gotul din secolul al IV-lea. Am fost bucuros că l-am găsit; dar am rămas 
foarte dezamăgit că pe racla care acoperea capul său scria în greceşte: „Sava gotul 
stratilatos”, care înseamnă: „Sava gotul militarul”. Sfântul nostru Sava nu era 
militar, ci doar un simplu dascăl bisericesc, un cântăreţ de strană. 


Cuvântul „Sansalas” a fost pentru mine cuvântul-cheie, care m-a luminat şi m-a 
încredinţat că moaştele aparțin cu adevărat Sfântului mucenic Sava de la Buzău. 
Părintele lovan mi-a spus că tocmai în această noapte a terminat de scris „Acatistul 
Sfântului mucenic Sava”, deoarece nu avea nici un fel de slujbă a sfântului. 
Trecuse aproape un an de când acest ieromonah a făcut rost de sfintele moaşte din 
Italia. 


În secunda următoare, am băgat mâna în buzunar şi am scos o cărticică cu viaţa şi 
slujba (Acatistul) Sfântului Sava de la Buzău. Părintele s-a bucurat enorm. 
Imediat am băgat mâna în al doilea buzunar şi am scos un album cu SAVALIADA, 
ce conţine toate proiectele sociale şi culturale ale Fundaţiei „Sfântul Sava de la 
Buzău”. larăşi am simţit bucuria părintelui. Dânsul mi-a spus că racla cu moaştele 
Sfântului mucenic Sava gotul este prima pe stânga. 


I-am lăsat pe toţi şi am plecat în fugă, m-am aşezat în genunchi, cu lacrimi multe, 
la racla Sfântului meu Sava. Un sfert de oră am plâns încontinuu. Era prima mea 
întâlnire fizică cu Sfântul Sava. ÎL căutasem mult, peste tot. L-am dorit şi am 
aşteptat să-mi dea măcar un semn de viaţă, oricât de mic. 


De când eram elev la Seminarul Teologic din Buzău, am trăit cu această credinţă şi 
speranţă că într-o bună zi, mă voi întâlni undeva, măcar la poarta Raiului, cu 
Sfântul mucenic Sava. Este sfântul care mi-a intrat la suflet, pe care l-am aşezat în 

inima mea. Este din acelaşi judeţ - Buzău, cu mine. Ne leagă pe amândoi aceeaşi 
dragoste de Biserică. De mic copil, de când am început să vorbesc, mă întrebau 
diverse persoane: 

- Ce vrei să te faci? 


- Părinte, răspundeam eu imediat. Atunci nu înţelegeam cât de grea este preoţia. Ce 
mare răspundere are un preot în faţa lui Dumnezeu, a oamenilor, dar şi în faţa 
propriei sale conştiinţe! 


După ce am citit „Tratatul despre preoţie” al Sfântului loan Gură de Aur, intitulat 
ŞI „Fuga de preoţie”, am înţeles cât de măreaţă este această slujbă. Mă gândeam: 
dacă Sfântul loan Gură de Aur, monah cu o viaţă de înger, a fugit la început de 
slujba preoţiei, cu greu s-a lăsat hirotonit ieromonah şi apoi episcop, iar în final a 
fost ales patriarh al Constantinopolului, cum voi duce cu la capăt sarcina grea a 
preoţiei?! Ce drum anevoios am ales, ce greu este urcuşul preoţiei, câte piedici, 
căderi, suspine, ispite, lacrimi, deznădejdi, dureri, dar şi multe bucurii sfinte sunt 
pe acest drum! 


Mila lui Dumnezeu a fost atât de mare cu mine! Nu am avut nimic vrednic ca să 
primesc preoţia lui Hristos, care este „Arhiereu în veac”, după cuvintele Sfântului 
apostol Pavel, în Epistola către Evrei, capitolul al cincilea. 


Dragostea mea faţă de Sfântul mucenic Sava m-a făcut să fiu acum în Serbia. A 
fost cel mai lung drum din viaţa mea, nu din punct de vedere fizic, în kilometri, ci 
spiritual. Între inimă şi creier este o distanță oarecum mică, pentru fiecare dintre 
Noi, şi totuşi cât de greu ajungem cu inima în rațiunea noastră! Rugăciunea lui lisus 
spusă încontinuu, într-o stare de pocăință autentică, cu mare încredere şi dragoste 
față de Mântuitorul Hristos poate mijloci această întâlnire dintre inimă şi rațiune, 
care împreună se umplu de o lumină imensă, necreată. Această lumină îi dă o 
bucurie lăuntrică, o stare de veselie şi de zâmbet permanent. Doamne, ce stări 
minunate! Îţi vine să-i iei pe toţi în braţe, îi vezi pe toţi buni şi frumoşi, cu chip de 
îngeri de lumină! 


Dacă am înţelege cu toţii cât de puternică şi binefăcătoare este această rugăciune a 
minţii, nu am mai părăsi-o. Ea ţine loc de orice pravilă. În ea se cuprinde totul. 
Rostirea numelui lui lisus în inima noastră aduce harul lui Dumnezeu. Sfântul 
Pavel ne spune: „Dumnezeu L-a prea înălţat pe lisus şi I-a dăruit Nume care este 
mai presus de orice nume; ca în numele lui lisus, tot genunchiul să se plece, al 
celor cereşti şi al celor pământeşti şi al celor de dedesubt. Şi să mărturisească toată 

limba că Domn este lisus Hristos, întru slava lui Dumnezeu - Tatăl (Filipeni 2, 9- 
11). 


Acolo în genunchi, lângă raclă, l-am văzut „în duh” pe Sfântul Sava în alb, aşa 
cum l-am visat astă-noapte întrebându-mă pe cine caut. 


Mi-am amintit îndată de acea scenă evanghelică din cimitirul de la Ierusalim, în 
ziua Sfintelor Paşti, când Maria Magdalena a venit dis de dimineaţă la mormântul 
lui lisus. Deşi El era înviat în faţa ei, ea nu l-a recunoscut deloc. Atunci Mân- 
tuitorul i-a zis: „Femeie, de ce plângi? Pe cine cauţi? Ea, crezând îndată că este 
grădinarul cimitirului, i-a zis: dacă tu L-ai luat, spune-mi unde L-ai pus şi eu Îl voi 
lua” (loan 20, 15). 


Cu adevărat sfinții nu mor. Sufletele lor sunt aproape de noi. Eu eram acum lângă 
Sfântul Sava de la Buzău. l-am simţit sufletul cald, înmiresmat. Era plin de viaţă, 
de lumină cerească. Nu-mi venea să cred. Lacrimile mele cădeau una după alta ca 
fulgii de zăpadă pe pardoseala din marmură. Mă uitam la lacrimi şi mi-am amintit 
de apa Buzăului. Veneam de la Buzău, chiar am trecut peste apa Buzăului cu o zi 
în urmă. Prin acele lacrimi am adus Sfântului Sava ceva din apa Buzăului. A fost 
cel mai frumos dar pe care l-am putut aduce sfântului. L-am simţit, s-a bucurat 
foarte mult. Aş fi vrut să-l ofer mai mult. În afară de dragostea mea, n-am ce să-l 
dau; căci inima mea l-am dat-o pentru totdeauna lui lisus. Nu poţi împărţi inima 
mai multor persoane, după cum nici Adevărul nu-L poţi împărți. 


Nu toate religiile din lume au Adevărul, care este Unul, şi Acela este Hristos. Mulţi 
se amăgesc când afirmă că toate religiile şi cultele au o parte din adevăr. Ori ai, ori 
nu ai. Ori totul, ori nimic. Nu merge cu jumătăți de măsură, ca la catolici cu 
„purgatoriul”, adică soluţia de mijloc. În Evanghelia după Matei, unde se prezintă 
Judecata de la sfârşitul lumii, se spune clar: Rai sau iad. Punct. (vezi Matei 25, 46). 

În timp ce plângeam lângă racla Sfântului Sava, mi-am amintit de tot filmul vieţii 
lui pline de credinţă, de demnitate şi curaj. Mă simţeam mândru de el. Îl vedeam ca 
un brad înalt, pe o stâncă, în lumina soarelui. Chiar lângă racla lui este acum un 
copac a cărui tulpină trece prin acoperişul paraclisului ce adăposteşte moaştele lui 
sfinte. 


Doamne, Dumnezeule, Îţi mulţumesc pentru această sfântă şi aleasă zi, în care m- 
am întâlnit prima dată „în carne şi oase” cu Sfântul meu drag, Sava de la Buzău, 
care „pierdut era şi s-a aflat”, cum găsim scris la evanghelistul Luca (15, 24). 
Doamne, nu sunt vrednic de o aşa de mare minune! De ce oare m-ai ales chiar pe 
mine, nevrednicul, să-l ating cu mâinile mele pe sfântul Tău iubit, lisuse Hristoase, 
Fiul lui Dumnezeu?! Ce ai văzut la mine, lisuse, în afară de neputinţe şi păcate, ca 
să-mi oferi o bucurie atât de mare, la care doar am sperat în visele mele frumoase 
din tinereţe?! 


Îmi vine foarte greu să mă exprim în cuvinte. Am avut o aşa trăire, după cum 
spunea Sfântul apostol Pavel celor din Corint: „Cunosc un om în Hristos, care 
acum paisprezece ani - fie în trup, nu ştiu, fie în afară de trup, nu ştiu, Dumnezeu 
ştie - , a fost răpit unul ca acesta până la al treilea cer. ŞI-l ştiu pe un astfel de om - 
fie în trup, fie în afară de trup, nu ştiu, Dumnezeu ştie - , că a fost răpit în Rai şi a 
auzit cuvinte de nespus, pe care nu se cuvine omului să le grăiască” (2 Corinteni 
12, 2-4). 


În timp ce eram copleşit de bucurie, de emoție, cu sfântul în braţe, au apărut cu 
paşi mărunți părintele Iovan, părintele Branislav, alături de prietenii mei Jenel şi 
Gabriel. Am făcut împreună slujba Acatistului Sfântului Sava de la Buzău în 
româneşte, limba sfântului nostru buzoian. 


Cu toţii eram tare fericiţi. Cu adevărat a slujit cu noi şi Sfântul Sava, în calitate de 
cântăreţ bisericesc. 


Părintele lovan ne-a invitat la masă, oferită cu multă dragoste, în trapeza mănăstirii 
care pe vremea şantierului a funcționat ca paraclis, deoarece la venirea părintelui 
Iovan locul acesta era în paragină. 


Măicuţele, cu mult zâmbet pe faţă - semn că erau cu adevărat ortodoxe - ne-au 
servit cu multe bunătăţi. Zâmbetul din credinţă este dovada Ortodoxiei profunde şi 


divine. 


La masă, părintele lovan ne-a spus pe scurt istoria moaştelor. Eu nu am pus 

întrebări, eram pe deplin convins de autenticitatea lor. Pe sfântul meu drag l-am 
pipăit cu mâinile mele, l-am îmbrăţişat, i-am simţit mireasma sfântă a moaştelor, i- 
am auzit ecoul glasului său îngeresc, l-am văzut în vis, ca un tânăr alb, l-am sărutat 
pe frunte, l-am fotografiat în şi apoi l-am aşezat în inima mea pentru totdeauna. 


Trăirea mea în acele momente tainice de întâlnire cu Sfântul Sava este dovada 
grăitoare de existenţă reală a moaştelor Sfântului mucenic Sava de la Buzău. 


După ce am servit masa, am trecut din nou pe la racla cu moaştele Sfântului mu- 
cenic Sava, să-mi iau rămas bun şi am plecat cu binecuvântarea părintelui lovan 
spre România, la Buzău. A fost o misiune foarte reuşită. Acum pot muri liniştit, 
mi-am zis în inima mea. Am rostit rugăciunea dreptului Simeon: „Acum slobozeşte 
în pace, pe robul Tău, că văzură ochii mei mântuirea Ta, pe care ai gătit-o înaintea 
feţei tuturor popoarelor. Lumină spre descoperirea neamurilor şi slavă poporului 
Tău, Israel” (Luca 2, 29-33). 


In maşină pluteam de bucurie. Toţi eram veseli. Până la vamă am zburat cu maşina. 
I-am luat pe vameşi în braţe, le-am dat iconiţe. Se mirau toţi, văzându-mă atât de 
vesel. 


Pentru mine era cel mai frumos eveniment spiritual din viața mea: întâlnirea cu un 
sfânt buzoian, plecat de la noi de la Buzău, România, din anul 372, şi pe care l-am 
întâlnit astăzi, 2 septembrie 2016 în Serbia. Mai mare bucurie ca aceasta ce poate 
fi, pentru un buzoian şi nu numai?! 


Sfântul mucenic Sava este un reper istoric şi de credință ortodoxă pentru noi, 
românii. In secolul al IV-lea, populația ţării noastre era profund creştină, cu orga- 
nizare bisericească bine conturată. Sfântul Sava ne-a dat identitate şi demnitate. 


La Timişoara l-am lăsat pe părintele sârb Branislav Stancovici. l-am mulţumit din 
inimă pentru efortul deosebit de a merge cu noi. Prezenţa lui ne-a fost de mare 
folos. Am trecut pe la Mitropolia Timişoarei ca să-i povestesc părintelui mitropolit 
loan - duhovnicul meu - experienţa întâlnirii mele cu Sfântul mucenic Sava. Sora 
Nicoleta de la palatul mitropolitan mi-a zis că părintele mitropolit tocmai plecase 
la mănăstirea Topliţa în judeţul Harghita la înmormântarea unui fost stareţ de la 
acea mănăstire. 


Pe drum, încă de la vama românească, primul meu telefon în ţară a fost către 
Inaltpreasfințitul Părinte Ciprian, arhiepiscopul Buzăului şi Vrancei, ca să-i comu- 

nic marea mea bucurie: descoperirea moaştelor Sfântului Sava în Serbia, la mă- 
năstirea Lesje. 


Pentru că nu a răspuns, i-am dat un sms, care suna aşa: „Mare este Dumnezeu. 
Foarte mare. Tare mare. L-am găsit pe Sfântul Sava în Serbia la o mănăstire... 
sărut mâna”. 


N-am primit nici O reacţie. Am zis în sinea mea că e posibil ca roamingul să nu fi 
fost activat. După zece minute, am trimis din nou acelaşi sms. Nici un semn. 
M-am gândit că poate telefonul meu este defect. Am sunat de pe un altul, care este 
în altă reţea telefonică, Cosmote. Am dat acelaşi mesaj de două ori, în mod special 
nu am menţionat mănăstirea, ca să trezesc un sentiment de curiozitate în el. 


N-am primit nici un semn. În sinea mea, eram trist. Aşteptam bucurie la bucuria 
mea atât de mare, că-mi venea să îi iau pe toţi în braţe, să opresc maşina lângă 
fiecare persoană de la noi din ţară, să le spun tuturor cu voce tare: „L-am găsit pe 
Sfântul Sava de la Buzău. Este viu, sfântul trăieşte, este în Serbia, se roagă într-o 
mănăstire ortodoxă. Mare este Dumnezeu! L-am descoperit pe Sfântul Sava. 
Doamne, ce mare minune! Visul meu a devenit realitate”. 


În maşină, tot drumul am discutat despre acest mare eveniment din viaţa noastră. 
Am ajuns la Buzău după miezul nopţii, când stelele dispăreau una după alta, 
plecând la culcare. Eu eram la volan, parcă-mi venea şi mie acum să mă culc, eram 
tare obosit. Tot timpul l-am simţit pe Sfântul Sava lângă mine, mă ajuta la şofat pe 
drum. Toţi sfinţii se pricep la toate cele de trebuinţă nouă, oamenilor. 


3 septembrie 2016 - Sâmbătă 


Am mers direct de pe drumul nostru la catedrala „Sfântul Sava” ca să slujesc. 
Liturghia înseamnă slujbă de mulţumire adusă bunului Dumnezeu. Acum am un 
motiv în plus ca să Îi mulţumesc: l-am găsit pe Sfântul mucenic Sava, cu moaştele 
sale întregi. Mare minune, după aproape 17 secole de istorie zbuciumată, să-l gă- 
sim întreg pe Sfântul mucenic Sava. 


Am îngenuncheat în faţa catedralei „Sfântul Sava”, am ridicat mâinile la ceruri şi 
am zis: „Cu adevărat, mare eşti, Doamne! Sfântul Sava este viu, trăieşte, are 
moaşte întregi, cu bună mireasmă”. 


Am intrat jos, în „bisericuţa copiilor” şi am făcut metanii în faţa icoanei făcătoare 
de minuni a Maicii Domnului, dăruită de vieţuitorii mănăstirii Vatoped din Sfântul 

Munte Athos. Găsirea moaştelor Sfântului Sava a fost minunea Maicii Domnului. 
Mare este puterea rugăciunii Sfintei Fecioare Maria înaintea bunului Dumnezeu! 
Ea este grabnic ajutătoare. Dacă avem credinţă şi lacrimi de pocăință, ne răspunde 
repede în necazuri, la durere şi la orice trebuinţă. 


Slujba de astăzi a fost înălțătoare. Am simţit o pace adâncă şi prezenţa Sfântului 

mucenic Sava în biserică. După slujbă, am mers acasă să mă odihnesc oleacă, cum 

se spune în popor. Le-am povestit celor din familia mea despre acea frumoasă zi, 
4099) 


de neuitat, de împreună şedere „faţă în faţă” cu Sfântul mucenic Sava de la Buzău 
în Serbia, la mănăstirea Lesje. 


Sursa: 
https://limbaromana.org/revista/jurnalul-meu-cu-sfantul-sava-de-la-buz % C4% 83u/ 

Wikipedia - Sfântul Sava de la Buzău (Sava Gotul) 


Sfântul Sava de la Buzău, cunoscut mai adesea drept Sava Gotul s-a născut în anul 
334 (aproximativ), în regiunea Buzăului, în apropiere de râul Mousaios (Buzăul de 
azi), din părinți creştini și a trăit în zona deluroasă a Subcarpaților de Curbură. 
Actul său de martirizare precizează că ar fi fost cantor sau dascăl în interiorul 
comunităților religioase de acolo. 


Sinaxarele amintesc apropierile sufleteşti ale Sfântului Sava de la Buzău de doi 
preoţi din sate învecinate, un anume Sansalas şi un altul, Gutticas. Între anii 369 şi 
372, în timpul prigoanei creștinilor pornită de Atanaric, rege got, legenda vorbeşte 
despre o apariţie, a unui „bărbat foarte mare şi luminos”, care îi spune Sfântului 
Sava să se alăture preotului Sansalas în ceea ce avea să-i fie începutul martiriului. 


Astfel, la porunca lui Atharid, fiul unui dregător got - Rotheseu - sunt legați, 
biciuiți și târâți prin păduri incendiate. Rănile de pe trupul mucenicului se vindecă 
însă peste noapte, ceea ce-i înfurie pe prigonitori, care îl răstignesc pe două osii. A 
doua zi, spre dimineaţă, este eliberat de către o femeie, dar Sfântul Sava refuză să 
fugă. Atharid îl sileşte apoi să mănânce, împreună cu preotul Sansalas, din carnea 
jertfită idolilor. La împotrivirea mucenicului şi la mărturisirea credinței sale în 

Hristos ca singur Dumnezeu, i se leagă un lemn de gât şi este aruncat în Mousaios, 
găsindu-şi sfârşitul astfel, „prin lemn şi apă”, la vârsta de 38 de ani. Trupul i-a fost 
găsit de credincioșii creştini şi îngropat conform tradițiilor. 


In anul 374, Sfântul Vasile cel mare dispune aducerea moaştelor, împreună cu 
descrierea martiriului Sfântului mucenic Sava, într-o scrisoare a lui Bretanion, 
episcopul "Tomisului de atunci, în Capadocia. 


Sfântul mucenic Sava de la Buzău este celebrat, în cultul român ortodox, la 12 
aprilie (deși apare alteori în dreptul zilei de 18 aprilie), iar conform calendarului 
romano-catolic, pe 28 aprilie. 


Biblografie 

Epifanie, „Sfântul mucenic Sava”, în vol. Sfinți români şi apărători ai Legii 
strămoşeşti, E.I.B.M.B.O.R., Bucureşti, 1987, p. 194. 

„Martiriul Sf. Sava Gotul” în Actele martirice, București, 1982, p. 319 ş.u. 

Date personale 

Naştere: 334, Dacia, zona Subcarpaților de Curbură 

Mutare la Domnul (7): 372, Dacia, înecat în râul Mousaios (Buzău) 
Localizare: Dacia, zona stăpânită de goții regelui Athanaric 
Naţionalitate:got, sau posibil daco-roman 

Data canonizării: 1992 

Prăznuire la data de: 12 aprilie 

Recunoaştere: Biserica Ortodoxă Română 

Biserici patronate:Catedrala Episcopală Sfântul Sava de la Buzău 


Sfântul mucenic Sava de la Buzău, cunoscut şi sub numele Sava Gotul, s-a născut 
în anul 334 (aproximativ), în Dacia, în zona deluroasă a Subcarpaților de Curbură, 
în apropiere de râul Mousaios (Buzăul de azi). Viaţa şi martirizarea sa sunt des- 
crise în „Scrisoarea Bisericii lui Dumnezeu din Goţia către Biserica lui Dumnezeu 
care se găseşte în Capadocia și către toate Bisericile locale ale Sfintei Biserici 
universale”, adresată Sfântului ierarh Vasile cel mare. 

Biserica Ortodoxă Română îl prăznuieşte pe data de 12 aprilie. 


Viaţa 

În secolele al III-lea şi al IV-lea, după retragerea romanilor din Dacia (retragere 
ordonată de împăratul Aurelian în 271), goții au ocupat o parte a Daciei extra- 
carpatine. Aşezările goților din Dacia cuprindeau numai câmpia răsăriteană 
(Moldova şi partea estică a Ţării Româneşti de mai târziu), în timp ce în partea 
centrală și muntoasă a provinciei, care fusese cel mai mult colonizată şi romanizată 
în timpul guvernării romane, continua să locuiască populaţia daco-romană, rămasă 
aici după retragerea legiunilor și a administraţiei romane peste Dunăre. 


Sfântul Sava s-a născut din părinți creştini. Actul său de martirizare precizează că 
ar fi fost cantor sau dascăl în interiorul comunităților religioase ale eparhiei 
episcopului got Ulfila, fiind ucenic şi ajutor al preotului got Sansala din Dacia. 


Sursele religioase menţionează faptul că era un om drept în credinţă, blând, smerit, 
cucernic, gata spre ascultare, liniştit şi negrabnic la cuvânt. 


În afară de îndrumătorul său duhovnicesc, preotul Sansala, evlaviosul Sava era 
apropiat sufletește şi de preotul Gutticas, care păstorea într-o cetate apropiată. Prin 
aceşti slujitori și prin legătura neîntreruptă cu poporul dreptcredincios, prin post şi 
rugăciune, tânărul Sava şi-a sporit evlavia, blândeţea, smerenia, iubirea de adevăr 
şi statornicia în credinţa ortodoxă. 


Martiriul 


În anul 372, regele got Athanaric a ordonat persecuții aprige împotriva creştinilor 
din teritoriile controlate de goți. Episcopul Ulfila a reuşit să se refugieze la sud de 
Dunăre, în Imperiul Roman, dar preotul Sansala şi ucenicul său Sava au fost prinşi 
şi chinuiţi pentru credinţa lor în Hristos. În cele din urmă preotul Sansala a fost 
eliberat, dar Sava a fost martirizat. 


Chinuitorii săi, conduși de Atharid, fiul dregătorului got Rotheseu, l-au legat pe 
tânărul Sava şi l-au purtat prin văile împădurite care fuseseră arse de curând, prin 
cioturi ascuțite, biciuindu-l. Făcându-se ziuă, prigonitorii au văzut însă că pe trupul 
Sfântului Sava nu se afla nici un semn de vătămare, de aceea s-au înfuriat şi mai 
tare l-au răstignit pe două osii şi l-au trântit la pământ, lăsându-l să se chinuiască 
aproape toată ziua și noaptea ce au urmat. 


Spre dimineaţă, o femeie ce trecea pe acolo l-a dezlegat, dar el a continuat să 
rămână în locul acela, netemându-se de ceea ce avea să urmeze. 

Când Atharid a aflat de aceasta, a poruncit ca Sfântul să fie legat cu mâinile de o 
grindă, după care a adus la el mâncăruri jertfite idolilor, din care a vrut să-l oblige 
să mănânce. Însă Sfântul a spus că acele mâncăruri sunt spurcate, ca şi cel ce le-a 
trimis, mărturisindu-l pe Hristos ca fiind singurul Stăpân și Domn. Auzind acestea, 
unul din slujitori a aruncat în pieptul Sfântului un drug de fier ascuţit, dar Sfântul a 
rămas nevătămat, prin credinţa şi darul lui Dumnezeu. 


Auzind toate acestea, Atharid a poruncit ca Sfântul Sava să fie aruncat în râul 
Mousaios (Buzăul de azi). Când au ajuns însă pe malul râului, slujitorii înfricoşaţi 
de minunile care le văzuseră, voiau să-l lase pe Sfânt să fugă, dar acesta s-a 
împotrivit, spunându-le: Împliniţi porunca ce vi s-a dat. Eu văd dincolo de râu. 
lată, în față stau în slavă cei ce au venit să mă primească (îngerii). Care aşteaptă să 
ia sufletul meu şi să-l ducă în lăcașul slavei lui Dumnezeu! 


Atunci, slujitorii i-au pus peste gât un lemn foarte greu, şi așa l-au aruncat în apă. 
Astfel s-a săvârşit din această viaţă, prin lemn şi prin apă, Sfântul Sava, la vârsta 
de 38 de ani. După ce l-au înecat, ucigaşii i-au scos afară din apă trupul, pe care 
însă l-au lăsat neîngropat, şi au plecat. Trupul său a fost găsit nevătămat de fraţii 
creștini și îngropat cu cinstea cuvenită, într-un loc tainic, ştiut numai de ei. 


Moaştele 


Moaştele Sfântului Sava de la Buzău au fost luate în cele din urmă de preotul 
Sansala și trimise la sud de Dunăre, episcopului Ascholius. 


La cererea Sfântului Vasile cel mare, guvernatorul provinciei Sciţia, Iulius 
Soarnus, a trimis bărbați vrednici de încredere pentru a ridica moaștele Sfântului 
Sava şi a le duce în Cezareea Capadociei. 


Într-o epistolă din anul 374, Sfântul Vasile cel mare confirmă primirea nepre- 
tosului dar, mulțumind totodată pentru ajutorul acordat. Aceste sfinte moaște au 
fost însoţite şi de o scrisoare a episcopului Bretanion al Tomisului de la acea dată, 
în care se descrie martiriul Sfântului Sava. 


Totodată, o altă epistolă a Sfântului Vasile cel mare sugerează faptul că Bretanion 
este cel care ar fi redactat actul martiric al Sfântului Sava de la Buzău. Numindu-l 
pe destinatarul acestei epistole theosevis (pios în grecește, termen rezervat clerului, 
mai ales episcopilor), Sfântul Vasile îi scrie: Tu ai cinstit pământul patriei tale (Ca- 
padocia) cu moaștele un martir care a înflorit de curând pe un pământ barbar 

(Goţia) care este învecinat cu al vostru (Dobrogea) [Courtonne, Y., - Saint Basil, 
Lettres II, Paris, 1961, p. 98]. 


Din păcate însă, nu s-au păstrat scrisorile de răspuns ale episcopului Bretanion 
către Sfântul Vasile cel mare, pentru a exista o confirmare a faptului că episcopul 
Bretanion al Tomisului este într-adevăr cel care a scris actul martiric al Sfântului 
Sava de la Buzău. 


Proslăvirea ca sfânt 


La 20 iunie 1992, Biserica Ortodoxă Română a făcut cea de a treia canonizare din 
istoria sa, după cele făcute în 1517 şi în 1955-56. Alături de sfinţii români a trecut 
în calendar și sfinți din alte neamuri care au predicat şi au fost martirizaţi în părțile 
noastre, între care şi Sfântul mucenic Sava de la Buzău, zis Gotul, prăznuit în 
fiecare an la 12 aprilie. 


Imnografie 


Tropar (glas 4): Astăzi, duhovnicește prăznuiește Biserica drepteredincioșilor ro- 
mâni ŞI cu bucurie strigă: Veniţi, iubitorilor de mucenici, să serbăm pomenirea cea 
de peste an a luptelor mucenicului Sava! Că acesta dintre noi cu voia lui Du- 
mnezeu răsărind, a înflorit minunat, aducând Stăpânului rod bogat şi bine primit, 
prin mucenicie. lar acum se roagă neîncetat în ceruri, să se mântuiască sufletele 
noastre. 


Condac (glas 3): Urcând astăzi de pe pământ la cele cereşti, sfințite nevoitorule, de 
la Hristos te-ai încununat şi îngerii cu bucurie te-au primit, iar noi, acum, cu laude 
te cinstim că mijloceşti de-a pururea, Sfinte Sava, pentru ţara şi poporul tău. 

S. Mo. Sasa de la Bugiuv 


Este cunoscut și ca „Sava Gotul” sau 
„Sava Românul” 


= A refuzat să mânânce din carnea 
jertfită idolilor 


| A suferit martiriu la 38 de ani 


A fost înecat în râul Buzău, cu un 
Ji buştean legat de gât 


„Moastele sale au fost primite în 
dei E de Sf. Vasile cel Mare | 


/ Sf. Vasile îl numește într-o 
” scrisoare „atletul lui Hristos” 

A Binecuvântat eşti Doamne şi prea mărit este numele Tău, Iisuse, în veci. Amin. 

